ތިމާވެށި – Maldivian Democratic Party\nދުނިޔޭގެ މޫސުމަށް އަންނަމުންދާ ބަދަލު ތަކުގެ ސަބަބުން ރާއްޖެ ރައްކާތެރިކުރެވޭނީ ތިމާވެށި ރައްކާތެރިކުރުމަށް ވަރަށް ބޮޑެތިމަސައްކތްތަކެއް ކޮށްގެން\nތިމާވެށީގެ ދާއިރާއަށް މިވަގުތު ދިމާވެފައިވާ އެންމެ ބޮޑު ގޮންޖެހުމަކީ ތިމާވެށީގެ ޤާނޫނާއި، ގަވާއިދުތަކާއި އުސޫލުތައް ތަންފީޛުކުރުމުގައި ހުރި ގިނަގުނަ ހުރަސްކަތެއް\nކުރިމަތިވެފައިވުމެވެ. މިހެން މިކަން ދިމާވާންޖެހުނު އެންމެ ބޮޑު ސަބަބެއް ކަމަށް ފާހަގަކުރެވިފައިވަނީ ތިމާވެށި ޙިމާޔަތްކޮށް ދެމެހެއްޓުމަކީ ރާއްޖޭގެ ތަރައްޤީއަށް އޮތް ހުރަހެއްކަމެއްކަމުގައި ދެކެވެންފެށުމެވެ. ތަރައްޤީގެ މަޝްރޫޢުތައް ކުރިއަށް ގެންދިމުގައި ހުރި ހުރަހެއްކަމުގައި ބެލެވެން ފެށުމެވެ.\nރާއްޖޭގެ ޤުދުރަތީ ވެށްޓަށް ޤާނޫން ދީފައިވާ އެންމެ ބޮޑު ޙިމާޔަތަކީ ތަރައްޤީގެ މަޝްރޫޢުތަކަށް ތިމާވެށްޓަށް އަސަރުފޯރާ މިންވަރު ބަޔާންކުރާ ރިޕޯޓް ހަދަން ލާޒިމުކޮށްފައި އޮންނަ އޮތުމެވެ. ނަމަވެސް މި ރިޕޯޓު ހެދެނީ މަޝްރޫޢުގެ އެންމެ ފަހު މަރުހަލާގައެވެ. ވަޒީރުންގެ މަޖިލީހުން މަޝްރޫޢު ބަޔަކަށް އެވޯޑުކޮށް ނިންމާފަހުން ހަދާ ރިޕޯޓަކުން ކޮންމެ ނަތީޖާއެއް ދެއްކިނަމަވެސް މަޝްރޫޢުކުރިއަށް ގެންދިއުން ނޫންގޮތެއް މިހާރަކު ނެތެވެ. ތިމާވެށީގެ ގޮތުން ޙިމާޔަތްކުރެވިފައިވާ ތަންތަނުގަޔާއި އަދި ސެންސިޓިވް އޭރިއާ ތަކުގައި ތަނާއި އެއްވެސްގޮތަކަށް އެކަށީގެންނުވާ މަޝްރޫޢުތައް ހިންގުމަށް އެވޯޑްކޮށްފައިވާކަން ފާހަގަކުރެވެއެވެ. އީ.އައި.އޭ މަރުހަލާގައި މިކަން ފާހަގަކުރެވުމުން، އީ.އައި.އޭ އަދި އީ،އައި.އޭ ތަންފީޛުކުރާ އޮފީހާއި މުވައްޒަފުން އެއީ ތަރައްޤީއަށް ހުރަހެއްގެ ގޮތުގައި ދަނީ ލޭބަލްކުރެވެމުންނެވެ. އެހެންކަމުން ތިމާވެށީގެ ދާއިރާގެ ގަވަރނެންސްވެސް މިހާރަށްވުރެ ހަރުދާނާ ކުރަންޖެހެއެވެ.\nއެމްޑީޕީ އިން ދެކެނީ ދުނިޔޭގެ މޫސުމަށް އަންނަމުންދާ ބަދަލު ތަކުގެ ސަބަބުން ރާއްޖެ ރައްކާތެރިކުރެވޭނީ ތިމާވެށި ރައްކާތެރިކުރުމަށް ވަރަށް ބޮޑެތިމަސައްކތްތަކެއް ކޮށްގެންނެވެ. ތިމާވެށި ރައްކާތެރިކުރުމުގައި އެމްޑީޕީއިން އެންމެ އިސްކަމެއްދޭނެ ކަންކަމަކީ:\nދައުލަތުގެ ހިންގުމުގެ ނިޒާމްގެ ތެރެއަށް ތިމާވެށި ރައްކާތެރިކޮށް ދެމެހެއްޓުމުގެ ފުރިހަމަ ނިޒާމެއް ޤާއިމް ކުރުން.\nތިމާވެށި ރައްކާތެރި ކުރުމުގެ އެމްމެ ބާރުވެރި ފަރާތަކީ ޤާނޫނޫ ހައިސިއްޔަތެއް ލިބިފައިވާ މިނިވަން މިނިވަން މުއައްސަސާއެއް ކަމުގައި ހެދުން (އީ ޕީ އޭ)\nތިމާވެށި ރައްކާތެރި ކުރުމުގައި ރާއްޖޭގެ ލޯކަލް ގަވަނަންސްގެ ދައުރު ފުޅާކޮށް ހިމެނުން\nމޫސުމަށް އަންނަ ބަދަލު ތަކުގެ ސަބަބުން ރާއްޖެއަށް ކުރިމަތިވާނެ ދަތި އުދަގޫތަކުން ސަލާމަތްވެ ރައްކާތެރިކަން ހޯދުމަށްޓަކައި ޒަމާނީ ހޯދުންތަކުގެ އަލީގައި ރާއްޖޭގެ ރައްޔަތުންގެ ދިރިއުޅުމުގެ މާހައުލާއި ވަސީލަތްތައް ތަރައްގީކުރުން:\nރިނިއުބަލް އެނާރޖީއަށް ވަރަށް ބޮޑު އިސްކަމެއް ދީގެން ހަކަތަ އުފެއްދުމަށް މަޝްރޫއުތައް ހިންގުން\nގުދްރަތީ ވަސީލަތްތަކާއި ދިރުން އާލާކޮށް ދިރުވައި އެއިން އިޤްތިސާދީ ފުރުސަތު ބިނާކުރުން\nރަށް ރަށް ޕްލޭން ކުރުމާއި ގެދޮރު ބިނާކުރުމުގައި ތިމާވެށި ރައްކާތެރިކޮށް ދެމެހެޓުމަށް އިސްކަން ދިނުން\nބިމުގެ ފެންފަށަލަ އާލާކޮށް ދިރުވައި ދެމެހެއްޓުމުގެ ޤައުމީ ޕރޮގްރާމެއް އެކުލަވާލާ ހިންގުން\nޤައުމީ އުމްރާނީ ތަރައްޤީގެ ޕްލޭނެއް އެކުލަވާލާ އެ ޕްލޭނަކީ ރައްޔަތުންގެ މަޖިލީހުން ފާސްކޮށްފައިވާ ޕްލޭނަކަށް ހެދުން. މި ޕްލޭން އެކުލަވާލުމުގައި ތިމާވެށި ރަށްކާކޮށް ދެމެހެއްޓުމަށް ވަރަށް ބޮޑު އިސްކަމެއް ދިނުން.\nމޫސުމަށް އަންނަ ބަދަލުތަކުގެ ސަބަބުން ދިމާވަމުންދާ އަދި ދިމާވާނެ މައްސަލަތަކަށް ބައިނަލް އަޤްވާމީ ހައްލު ހޯދުމުގައި ރާއްޖޭގެ ދައުރު ފުޅާކޮށް އިސް ރޯލެއް އަދާކުރުމަކީ ރާއްޖޭގެ ފޮރިން ޕޮލިސީގެ މައިގަޑު މަސެއްކަތެއް ކަމުގައި ހެދުން


Case Thah Ithuru Vaathee Beijing Ge School Thah Bandhu Kuranee – adduLIVE\nބެއިޖިންގެ ސްކޫލްތައް ބަންދުކުރަން އަންގައިފި\nJun 16, 2020, 21:31 ހަސަން ރަޝީދު\nޗައިނާގެ ވެރިރަށް ބެއިޖިންގައި ކޮވިޑް-19 ކޭސްތައް އަނެއްކާވެސް އިތުރުވަމުންދާތީ އެ ސިޓީގެ ސްކޫލްތައް ބަންދުކުރަން އަންގައިފިއެވެ.\nބެއިޖިން އިން ޕޮޒިޓިވް ކޭސްތައް ފެންނަން ފަށާފައިމިވަނީ، ކޮވިޑްގެ ކޭހެއް ނުފެންނަތާ ގާތްގަނޑަކަށް ދެ މަސް ދުވަސް ފަހުންނެވެ. އެގޮތުން މިހާތަނަށް އެ ސިޓީން ވަނީ އަލަށް 106 ޕޮޒިޓިވް ކޭސް ފެނިފައެވެ.\nޗައިނާގެ ދައުލަތުގެ މީޑިޔާ އިން ބުނެފައިވާ ގޮތުގައި މާދަމާ އިން ފެށިގެން އެ ސިޓީގެ ޕްރައިމަރީ އަދި ހައި ސްކޫލްތައް ބަންދުކުރަން ނިންމާފައިވާ ކަމަށެވެ. އަދި ކޮވިޑާއި ގުޅިގެން ބެއިޖިންގެ އިމެޖެންސީ ރެސްޕޮންސް ލެވެލް ތިނެކަށް މަތިކޮށްފައިވާއިރު، ޒަރޫރީ ބޭނުމެއް ނެތި ބެއިޖިން އިން ބޭރަށް ނުދިޔުމަށް އަންގާފައިވާ ކަމަށްވެސް މީޑިޔާ އިން ބުނެއެވެ.\nއަދި ޒަރޫރީ ބޭނުމެއްގައި ވެސް ބެއިޖިން އިން ބޭރަށްދާ ފަރާތްތައް ޓެސްޓު ކުރުމަށް ނިންމާފައިވާ ކަމަށާއި، ބެއިޖިންގައި ކޮވިޑްގެ ނުރައްކާ ބޮޑުވެފައިވާ ސަރަހައްދުތަކުގައި އުޅޭ ފަރާތްތައް ގެއިން ބޭރަށް ނިކުތުން ވެސް މިހާރު މަނާކޮށްފައިވާ ކަމަށް މީޑިޔާ އިން ބުނެއެވެ.\nބެއިޖިންގައި ވައިރަސް ފެތުރުން ގުޅިފައި ވަނީ އެންމެ ބޮޑު އެއް ހޯލްސޭލް މާރުކޭޓާއެވެ. އެގޮތުން މިހާތަނަށް އެ ސިޓީގެ 11 ފުޑް މާކެޓެއް ވަނީ ބަންދުކޮށްފައެވެ.\nކޮވިޑް-19 އެންމެ ފުރަތަމަ ފެތުރުން ފެށީ މިދިޔަ އަހަރުގެ ފަހުކޮޅު ޗައިނާގެ ވޫހާން ސިޓީންނެވެ. ވޫހާން އިން ވެސް ދާދިފަހުން ޕޮޒިޓިވް އާ ކޭސްތަކެއް ފެނިފައިވާއިރު، އެ ސިޓީގެ ހުރިހާ އެންމެން މިހާރު ވަނީ ކޮވިޑަށް ޓެސްޓުކޮށްފައެވެ.


ބޮލުގައި ނުވަތަ ތުނބުޅީގައި ނުރަޖެހުމުން ދެރަނުވޭ، – Haftha\nFri, 10 July, 2020, 2:20 am\nނޮވެމްބަރ 21, 2018\nއަޅުގަނޑުމެންގެ ތެރެއިން ބައެއް މީހުން ބޮލުގައި ނުވަތަ ތުނބުޅީގައި ނުރަޖަހަންފަށައިފި ނަމަ ވަރަށް ދެރަވެގެން އުޅެއެވެ. އަދި ބައެއް ފަހަރު ނުރަ އިސްތަށި އުފުރާލާ ފަހަރުވެސް އާދެއެވެ. އެހެން ނުހަދާށެވެ. ސަބަބަކީ އެއީ މުސްލިމުންގެ ނޫރެކެވެ. އަލިކަމެކެވެ. އަދި އެނުރަ ޤިޔާމަތްދުވަހުން ވާހުށީ ނޫރެއް ކަމުގައެވެ.\nމާތްﷲ ރުއްސުންލެއްވި ކަޢުބް ބުން މުއްރަތު އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލު ﷲ ޞ ޙަދީޘްކުރައްވާތީ ތިމަން އަޑުއެއްސެވީމެވެ. ” مَنْ شَابَ شَيْبَةً فِي الْإِسْلَامِ كَانَتْ لَهُ نُورًا يَوْمَ الْقِيَامَةِ. ” (سنن الترمذي( 1634 ) صححه الألباني في صحيح الترمذي .) މާނައީ: “އިސްލާމްކަމުގައި ހުރެ މީހެއްގެ އިސްތަށީގައި ނުރައެއް ޖަހަފިނަމަ އެނުރަ ޤިޔާމަތްދުވަހުން ވާހުށީ ނޫރެއްކަމުގައެވެ.”\nއަދިވެސް އެހެން ޙަދީޘްފުޅެއްގައިވެއެވެ. ” الشيب نور المؤمن , لا يشيب رجل شيبة في الإسلام إلا كانت له بكل شيبة حسنة ، ورفع بها درجة” (سلسلة الأحاديث الصحيحة 1243) މާނައީ: “ނުރައަކީ މުއުމިނާގެ ނޫރެވެ. އެނުރައެއްގެ ސަބަބުން އޭނާއަށް އެއީ ހެޔޮކަމެއްކަމުގައިނުވާ، އަދި އޭގެ ސަބަބުން އޭނާގެ ދަރަޖައެއް މަތިވެރިނުވާ އެއްވެސް ނުރައެއް މީހެއްގެ ގައިގައި، އޭނާގެ އިސްލާމްކަމުގައި ނުޖަހައެވެ.”\nނުރަ އުފުރުމަކީ މަކްރޫހަވެގެންވާ ކަމެކެވެ. ރަސޫލުﷲ ޞ ޙަދީޘްކުރެއްވިއެވެ. ” لا تنتفوا الشيب، فإنه نور يوم القيامة ” رواه ابن حبان , قال الألباني في سلسلة الأحاديث الصحيحة ( 3/247) : إسناده حسن މާނައީ: “ތިޔަބައިމީހުން ނުރަ ނުއުފުރާށެވެ. ފަހެ،ހަމަކަށަވަރުން އެނުރަ ޤިޔާމަތްދުވަހުން ވާހުށީ ނޫރެއްކަމުގައެވެ.”\nއެހެން ޙަދީޘްފުޅެއްގައި އައިސްފައިވެއެވެ. ރަސޫލުﷲ ޞ ޙަދީޘްކުރެއްވިއެވެ. ( الشيب نور في وجه المسلم , فمن شاء فلينتف نوره ) . (سلسلة الأحاديث الصحيحة 1244) މާނައީ: “ނުރައަކީ މުސްލިމާގެ މޫނުމަތީގައިވާ ނޫރެވެ. ބޭނުންވާ މީހަކު އެ ނޫރު އުފުރާށެވެ.”\nއެހެންކަމުން އެންމެ ރަނގަޅުގޮތަކީ ނުރަ ނުއުފުރުމެވެ. އަންހެނުންނާއި ފިރިހެނުންވެސްމެއެވެ. އެއީ ނޫރެއްކަމުގައި ވާތީއެވެ. ޤިޔާމަތްދުވަހު އަލިކަމެއްކަމުގައި އެނުރަ ވާތީއެވެ. އަޅުގަނޑުމެންގެ ތެރޭގައި ޤިޔާމަތްދުވަހުން އެމީހަކާއެކު އަލިކަމެއް ވާން ނޭދޭނީ ފަހެ ކާކުތޯއެވެ؟\n| މަސްދަރު: ދިއިސްލާމް.ކޮމް


ނ. ޅޮހީ ގެއެއްގެ ރުކެއްގައި އަޅާފައިވާ ކުރުބަލެއްގައި ވެރިފާރާތުން ދީފައިވާ މެސެޖެއް\nއަހުމަދު ރިޝާން 12 ނޮވެމްބަރ 20170ކޮމެންޓް ރިޕޯޓް،\nނުވަސަތޭކައެއްހާ މީހުން ދިރިއުޅެމުން އަންނަ ނ. ޅޮސަށް އަރައިގެން ދިޔައިރު ޝައުގުވެރިކަން އެންމެ ފުރަމަތަ ވެސް ދަމައިގަތީ ތަފާތު ކަމަކަށެވެ. އެ ރަށުގެ ގެއްގެ ގޯތިތެރޭ، މަގުފާރު ކައިރީ ހައްދާފައިވާ ދޮންރުކެއްގައި އަޅާފައިވާ ކުރުނބާ އިހަލަކަށެވެ. މުޅި ރުއްފުރެންދެން އެއްޗެހި އަޅާ ވަނީ ބަރާވެފަ އެވެ. މަގުމަތިން ދަމުން އަތުން ކުރުނބާ ބިނދެވޭހާ ރުއްތިރި އެވެ.\nގޮބޮޅިން ފެށިގެން ގޮސް ކުރުނބަލާ ހަމައަށް ރުކުގައި އެއްޗިހިއަޅާ ފުރިފައިވާއިރު، ކުރުނބާ އިހަލުގެ ކުރުނބަލެއްގައި ވަރަށް ހާއްސަ މެސެޖެއް ވަނީ ލިޔެފަ އެވެ. "ވަގު ކަލޭގެ ނުބޯތި!" މިހެންނެވެ. ރުކަކީ ކިތަންމެ ގިނަ އެއްޗެއް އަޅާ ރުކެއް ނަމަވެސް ރުކުގެ ވެރިފަރާތަށް، ރުކުން ލިބެންވާ ފުރިހަމަ ފައިދާ ނުލިބޭކަން މި މެސެޖުން ވަރަށް ރަނގަޅަށް ދޭހަވެ އެވެ.\nރާއްޖޭގައި މީހުން ދިރިއުޅޭ ރަށްރަށުގެ ތެރެއިން އާބާދީ ކުދި ރަށްރަށުގައި ވަގުންގެ އުނދަގޫ ވަނީ ވަރަށް ބޮޑުވެފަ އެވެ. ހާއްސަކޮށް ދަނޑުވެރިންނަށާއި ގޯތިތެރޭ ގެއަށް ބޭނުންވާ ވަރަށް ތަކެތި ހައްދާ ފަރާތްތަކަށް ވަގުންގެ އުނދަގޫ އަންނީ ވަރަށް ބޮޑަށް ކުރަމުންނެވެ. މިފަދަ ކުދި ރަށްރަށަށް ފުލަހަކު އަންނަނީ ހާލަކުން ފަހަރަކު އެވެ. ގޭގެ ރުކުން ކުރުނބާ އަޅައިގެން ވަގަށް ކިތަންމެ ވަރަކަށް ކޭ ނަމަވެސް މައްސަލަ ޖައްސާނެ ފަރާތެއް ނެތެވެ. ދެން ޖެހޭނީ ކައުންސިލަށް ދާށެވެ. ކައުންސިލަށް ވެސް ކުރެވޭނެ މާ ބޮޑު ކަމެއް ނޯންނާނެ އެވެ. ދެންވީ އަތޮޅު ޕޮލިސް ސްޓޭޝަނަށް ގުޅައިގެން ނޫނީ އަވަށްޓެރި ރަށެއްގައި ހުންނަ ފުލުހުންގެ އިދާރާއަކަށް ގުޅައިގެން މައްސަލަ ޖައްސާށެވެ.\nކޮންމެ ރެޔަކުހެން ގޯތިތެރެއިންކުރާ މިފަދަ ކުދި ވަށްކަންތައް ބެލުމަށް ފުލުހުންނަށް ވެސް އަރާފުރައިގެން އެހެން ރަށަކަށް ގޮސް ބެލުމަށް އުނދަގޫވާނެ އެވެ. ރަށްރަށުގައި ފުލުހުން ނުތިބުމުގެ ސަބަބުން މިފަދަ ކުދިކުށްކުށަށް އަރައިގަންނަ މީހުން ވަށްކަންތައް ކުރަމުން އަންނަނީ އެއްވެސް ފަރުވާލެއް ނެތި އެވެ. ދެން އުފެދޭ ސުވާލަކީ ރަށުގައި ފުލުހުން ތިބޭނަމަ މިފަދަ ވަށްކަންތައް މަދުވެދާނެބާ؟ އެވެ. ހަމަގައިމު ވެސް ރަށުގައި ފުލުހުން ގާއިމުވެފައި ތިބޭނަމަ ރަށުގައި ފޯރި މެރުމާއި އިޖްތިމާއީ ގޮތުން ދިމާވެދާނެ ކޮންމެ މައްސަލަ އަކަށް ސީދާ ރަށުން ފިޔަވަޅު އެޅޭނެ އެވެ. އަދި ކުށަށް އަރައިގަންނަ މީހުން ކުށަށް އަރައިގަތުމަށް ކޮންމެ ވެސް ވަރެއްގެ ޖެހިލުމެއްވެ، މައްސަލަތައް ބެލުމަށް ފަސޭހަވާނެ އެވެ.\nމިއަދު ރާއްޖޭއަކީ ތަރައްގީވަމުން އަންނަ ގައުމަކަށްވާއިރު، އަސާސީ ހިދުމަތްތައް ލިބުމުގައި ރައްޔިތުންނަށް ތަފާތުކުރުންތައް ހުރެގެންނުވާނެ އެވެ. އެފަދަ ވަސީލަތްތައް ގާއިމުނުކުރެވޭ ތަންތަން ނަމަ ވަސީލަތް ހުންނަ ތަންތަނަށް ކުދި އާބާދީތައް ބަދަލުކޮށް، އެއްފަސްކޮށް، ރައްޔިތުންނަށް ބޭނުންވާ އަސާސީ ހިދުމަތްތައް ކަށަވަރުކުރުމަކީ މުހިއްމު ކަމެކެވެ. ނުނީ ޅޮހީ ރުކުގެ ވެރިފަރާތްހެން ވަގަށް ގެންދާނެހެން ހީވާ ކޮންމެ އެއްޗެއްގައި "ވަގަށް ނުގެންދާތި" ޖަހައި ތަފާތު މެސެޖްތައް ލިޔެގެން އުޅެންޖެހުމަކީ މިޒަނާނަށް ބަލާއިރު، އެންމެ އެކަށީގެންވާ ދިރިއުޅުމެއް ނޫނެވެ.\nއައްޑޫގައި ހިންގާ ފްލައިން ސްކޫލް އަންނަ އަހަރު މާފަރަށް ބަދަލު ކުރަނީ\nޅޮހީ ސްކޫލްގެ ދެބުރި އިމާރާތުގެ މަސައްކަތް ކުރުމަށް ބީލަން ހުށަހެޅުމަށް ހުޅުވާލައިފި\nވެލިދޫ ދާއިރާ ފުޓްސަލް މުބާރާތް: ޗެމްޕިއަންކަން ޅޮހީ އެކްސީޑުން ނަގައިފި


City thakugai ulhey meehun stress aa dhuruvaane gotheh | Mihaaru\nފެހި ހުސް ޖާގަތައް ބޭނުންކުރުމުގެ ފުރުސަތު އޮންނަ ނަމަ ސިޓީތަކުގައި ދިރިއުޅޭ މީހުންގެ ސްޓްރެސް ކުޑަވެ ނަފްސާނީ ދުޅަހެޔޮކަން ބޮޑުވާނެ ކަމަށް މި ދިރާސާގެ ރިސާޗަރުން ގަބޫލުކުރޭ. ފައިލް ފޮޓޯ: ހުސެއިން ވަހީދު/ މިހާރު\n21 އޮކްޓޯބަރ 2017 - 07:21\nތަޖުރިބާކާރުން ވިދާޅުވާގޮތުގައި އަޑުގަދަވުމާއި ވައި ނުސާފުވުމާއި ބައިބޯވުމުގެ ސަބަބުން، ސިޓީތަކުގައި ދިރިއުޅޭ މީހުންނަށް ދިގު މުއްދަތަކަށް ސްޓްރެސް ތަހައްމަލްކުރަން ޖެހެ އެވެ. އެހެންކަމުން އެފަދަ މީހުންނަށް ޑިޕްރެޝަނާއި އެންޒައިޓީ އާއި ސްކިޓްޒޮފްރީނިއާ ފަދަ ނަފްސާނީ ބަލިތައް ކުރިމަތިވުމުގެ ނުރައްކާ ބޮޑެވެ.\nބާލިންގައި ހުންނަ މެކްސް ޕްލެންކް އިންސްޓިޓިއުޓް ފޯ ހިއުމަން ޑިވެލޮޕްމެންޓްގެ ރިސާޗަރުންގެ ދިރާސާގައި ބަލާފައި ވަނީ ސްޓްރެސް އާއި ނުރައްކާތެރި ހާލަތްތަކަށް އިޖާބަދިނުމުގައި ސިކުނޑީގައި މުހިއްމު ދައުރެއް އަދާކުރާ ބައި، "އެމިގްޑާލާ" މަސައްކަތްކުރާ ގޮތެވެ. ރަށްފުށުގައި ދިރިއުޅޭ މީހުންނަށް ވުރެ ސިޓީތަކުގައި ދިރިއުޅޭ މީހުންގެ "އެމިގްޑާލާ"ގެ ހަރަކާތްތެރިކަން ބޮޑުކަން ދިރާސާ އިން އެނގުނެވެ.\nއެ މައުލޫމާތުގެ އަލީގައި ރިސާޗަރުން ވަނީ ސިޓީތަކުގައި އުޅޭ މީހުންނަށް އެ ސްޓްރެސްއާ ދުރަށް ދެވޭނީ ކޮން ކަހަލަ ކަންތައްތަކެއް މެދުވެރިކޮށްތޯ ބަލައިފަ އެވެ. އެގޮތުން، ޖަންގަލިތަކާއި ސިޓީ ތެރޭގައި ހުންނަ ފެހި މާހައުލުތަކާއި ހުސް ޖާގަތައް ފަދަ ގުދުރަތީ ތަންތަނާ ކައިރީގައި ދިރިއުޅޭ މީހުންގެ ސިކުނޑި، ސްޓްރެސްއާ މެދު އަމަލުކުރާ ގޮތް ދެނެގަތެވެ.\nދިރާސާގައި އިސްކޮށް ހުންނެވި ސައިކޮލޮޖިސްޓް ޑރ. ސިމޯން ކޫން ވިދާޅުވިގޮތުގައި އެފަދަ މާހައުލުތަކުން ސްޓްރެސް އަށް އަސަރުފޯރާ ގޮތް ދެނެގަންނަން އެ ޓީމު ޝައުގުވެރިވީ، ދިރިއުޅޭ މާހައުލަކީ ސިކުނޑީގެ ސްޓްރަކްޗާ އާއި ސިކުނޑި މަސައްކަތްކުރާ ގޮތް ބައްޓަންކޮށްދޭ އެއްޗެއްކަން ދިރާސާ އިން ސާބިތުވެފައިވާތީ ކަމަށެވެ.\nސިޓީތަކުގައި އުޅޭ މީހުންގެ ތެރެއިން ޖަންގައްޔާ ކައިރި ހިސާބުތަކުގައި ގެ ހުންނަ މީހުންގެ ސިކުނޑީގެ "އެމިގްޑާލާ"ގެ ނަފްސާނީ ދުޅަހެޔޮކަން އެހެން މީހުންނަށް ވުރެ ބޮޑުކަމަށް ބެލެވޭ ކަންކަން ރިސާޗަރުންނަށް މި ދިރާސާ އިން ވަނީ ފާހަގަވެފަ އެވެ. އަދި އެހެންކަމުން، އެފަދަ މީހުންނަށް މާ ރަނގަޅަށް ސްޓްރެސް މެނޭޖުކުރެވޭނެ ކަމަށް ގަބޫލުކުރެވެ އެވެ.\nއިތުރު ލިޔުންތައް ސައިންސް މެންޓަލް ހެލްތް ހާސްވުން ޑިޕްރެޝަން


shareeah nimendhen meehaku bandhukurumah amuru koffi\nމި މައްސަލައާ ގުޅިގެން ޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮށްފައިވަނީ ގއ. ދެއްވަދޫ، ތިރުގެ، އިބްރާހީމް ނަދީމް ޞާލިޙް (32އ) އެވެ.\nއިބްރާހީމް ނަދީމް ޞާލިޙް ހައްޔަރުކޮށް، ބަންދާމެދު ގޮތެއް ނިންމުމަށް 2020 ޖުލައި 25 ވަނަ ދުވަހު ގދ. ތިނަދޫ މެޖިސްޓްރޭޓް ކޯޓަށް ހާޒިރު ކުރުމުން ބަންދުގައި ބަހައްޓައިގެން ތަހުގީގު ކުރުމަށް 15 ދުވަހުގެ މުއްދަތު ދީފައިވެއެވެ.\nއިބްރާހީމް ނަދީމް ޞާލިޙް ހައްޔަރުކޮށްފައިވަނީ، 2020 ޖުލައި 23 ވަނަ ދުވަހުގެ ވަގުތެއްގައި ފުލުހުންނަށް ހުށަހެޅުނު، 18 އަހަރުން ދަށުގެ ކުއްޖަކަށް ޖިންސީގޯނާ ކޮށްފައިވާކަމަށް ތުހުމަތު ކުރެވޭ މައްސަލާގައި ކޯޓު އަމުރެއްގެ ދަށުން 2020 ޖުލައި 25 ވަނަ ދުވަހުއެވެ.


ރައީސް ކަމަށް ވާދަ ކުރެއްވުމަށް ޔާމީން ފޯމް ހުށަހަޅުއްވައިފި\nއަންނަ ސެޕްޓެމްބަރު މަހު ބޭއްވުމަށް ހަމަޖެހިފައިވާ ރިޔާސީ އިންތިހާބުގައި ވާދަކުރެއްވުމަށް ޕީޕީއެމްގެ ރިޔާސީ ކެންޑިޑޭޓް އަބްދުﷲ ޔާމީން އާއި ރަނިންމޭޓު ޑރ. މުހަންމަދު ޖަމީލު އަހުމަދު އިލެކްޝަން ކޮމިޝަނަށް ފޯމް ހުށަހަޅުއްވައިފިއެވެ.\nއިންތިހާބުގައި ވާދަ ކުރެއްވުމަށް އިލެކްޝަން ކޮމިޝަނަށް ޔާމީން ފޯމް ހުށަހަޅުއްވާފައި ވަނީ ދާދި ދެންމެއަކު، އިލެކްޝަން ކޮމިޝަނުގައި ބޭއްވި ހާއްސަ ބައްދަލުވުމުގައި ނޫސްވެރިންގެ ހާޒިރުގައެވެ. މިރަސްމިއްޔާތުގައި ރަނިންމޭޓާއި ޕާޓީގެ އިސްބައެއްވެރިން އަދި ރައީސް މައުމޫނު އަބުދުލް ގައްޔޫމުގެ ބައެއް ބޭފުޅުން ބައިވެރިވެވަޑައިގެންނެވިއެވެ.\nމިރަސްމިއްޔާތުގައި ޔާމީން ވެސްވަނީ ޕީޕީއެމުގެ ފަރާތުން ކުރިއަށް އޮތް އިންތިހާބާއި މެދު ހުރި ބައެއް ކަންބޮޑުވުންތައް ފާހަގަ ކުރައްވާފައެވެ. އެގޮތުން ވޯޓުލާންދާ މީހާގެ ރަޖިސްޓްރީ އެހެންތަނެއްގައި އޮވެ، ފުރަތަމަ ބުރުން ވޯޓު ނުލެވި، ވޯޓުލުމަކީ ބުރައަކަށް ވެއްޖެ ނަމަ ގިނަ ބަޔަކު ވޯޓު ލުމުގައި ބައިވެރިނުވާނެ ކަމަށް ޔާމީން ވިދާޅުވިއެވެ. އެހެން ކަމުން އެމައްސަލައަށް ހައްލެއް ހޯއްދަވާ ދެއްވުމަށް ޔާމީން އެދިވަޑައިގެންނެވިއެވެ. އޭގެއިތުރުން ވެސް ބައެއް ކަންބޮޑުވުންތައް ޔާމީނު ކޮމިޝަނާއި ހިއްސާ ކުރެއްވިއެވެ.\nމިރަސްމިއްޔާތުގައި އިލެކްޝަން ކޮމިޝަނުގެ މެންބަރުންވަނީ މިއަދު ހަވީރު ޔާމީނުގެ ކެންޑިޑޭސީގެ ސައްހަ ކަމާމެދު ގޮތެއް ކަނޑައަޅުއްވާނެ ކަމަށް ވިދާޅުވެފައެވެ.\nޔާމީން ރިޔާސީ އިންތިހާބުގައި ވާދަ ކުރެއްވުމަށް ފޯމް ހުށަހެޅުއްވި އިރު މިއަދު ހެނދުނު ޖުމްހޫރީ ޕާޓީގެ ކެންޑިޑޭޓް ގާސިމް އިބްރާހީމް އާއި ރަނިންމޭޓު ޑރ. ހަސަން ސައީދުވެސް ވަނީ އިންތިހާބުގައި ވާދަ ކުރެއްވުމަށް ފޯމް ހުށަހަޅުއްވާފައެވެ. އަދި އިއްޔެ ރައީސް ޑރ. މުހަންމަދު ވަހީދު ހަސަން މަނިކާއި ރަނިންމޭޓު ތަސްމީނު އަލީވެސް ވަނީ އިލެކްޝަނަށް ފޯމް ހުށަހަޅާފައެވެ.\nރައީސް ވަހީދުގެ ކެންޑިޑެސީ ބަލައިގަތުމާއި މެދު އިލެކްޝަނުން މިއަދު ގޮތެއް ނިންމާނެ ކަމަށް ބުނެފައިވާއިރު، މިދިޔަ ބުރާސްފަތި ދުވަހު ރައީސް މުހަންމަދު ނަޝީދާއި ރަނިންމޭޓު ޑރ. މުސްތަފާ ލުތުފީގެ ކެންޑިޑެސީ ވަނީ ހުށަހަޅާފައެވެ. އަދި ހަމަ އެ ދުވަހު ރައީސް ނަޝިދުގެ ކެންޑިޑެސީ އިލެކްޝަނުން ވަނީ ބަލައިގަނެ އެކަން އަންގާފައެވެ.\nއަރުޝީފަށް ނެގީ 20/01/2017 12:57\nއެންމެފަހުން އަޕްޑޭޓްކުރީ 20/01/2017 12:57\nމަރިޔަމް ލީނާ5މިނެޓު ކުރިން


ޙަލާލް ސެނެޓައިޒަރ އެއް ހުރޭތަ؟ | Jazeera\tޙަލާލް ސެނެޓައިޒަރ އެއް ހުރޭތަ؟ - Jazeera\nޙަލާލް ސެނެޓައިޒަރ އެއް ހުރޭތަ؟\nޙަދީޖާ އަލީ March 25, 2020 70 views0\nމުސްލިމުންނޭ ބުނީމާ އެހެން ދީންތަކުގެ މީހުން އަޅުގަނޑުމެން ތަފާތު ކުރާ މުހިންމު ދެކަމެއް ވެއެވެ. އެއީ މުސްލިމުން އޫރުމަސް ނުކާނެ ކަމާއި ބަނގުރާ (އަލްކޮހޯލް) ނުބޯނެކަމެވެ. ޚުދު އަޅުގަނޑުމެން މުސްލިމުންނަކީ ވެސް މިތަކެއްޗާއި ވަރަށް ދުރުން އުޅެން ބޭނުންވާ ބައެކެވެ. ސެންޓެއް ވިޔަސް ބޮޑީސްޕްރޭ އެއްވިޔަސް އަލްކޮހޯލް ފްރީ އެއްޗެހި ހޯދެނީ މިހެންވެއެވެ. މިހާވަރުން ބަލައިގެން އުޅެނިކޮށް ކޮރޯނޯވައިރަސް އާއި އެކު އަޅުގަނޑުމެންނަށް މިއޮތީ ވަރަށް ބޮޑު ސުވާލެއް ކުރިމަތި ކޮށްފައެވެ. އެއީ އަލްކޮހޯލް ހުންނަ ހޭންޑް ސެނެޓައިޒަރ ބޭނުންކުރުން އެއީ މުސްލިމުންނަށް ހުއްދަކަމެއްތޯ ކުރެވޭ ސުވާލެވެ.\nކޮވިޑް-19 ގެ ނުރައްކަލުން ރައްކާތެރިވެތިބުމަށް ގިނަގިނައިން އަތްދޮންނަން ޞިއްޙީ މާހިރުން ދަނީ ގޮވާލަމުންނެވެ. އަތްދޮވެވެން ނެތް ހިސާބެއްގައި ނުވަތަ ވަގުތެއްގައި ނަމަ ސެނެޓައިޒަރ އަކުން އަތް ސާފުކުރުމަށް އަންނަނީ ކޮންމެ ދުވަހަކު ހަނދާންކޮށްދެމުންނެވެ. އަދި މި ސެނެޓައިޒަރ ވާންޖެހެނީ 60 އިންސައްތަ އަށްވުރެ މަތީ އަދަދަކަށް އަލްކޮހޯލް ހުންނަ އެއްޗައްކަމަށް ވެސް އަންނަނީ ބުނަމުންނެވެ.\nމިދަނޑިވަޅުގައި ބައެއް މުސްލިމް ގައުމުތަކުން އަންނަނީ "ހަލާލް ސެނެޓައިޒަރ" ނުވަތަ "މުސްލިމް ފްރެންޑްލީ" ސެނެޓައިޒަރ ވިއްކަން ފަށާފައެވެ. މެލޭޝިޔާފަދަ ގައުމުތަކުގައި އަލްކޮހޯލް ބޭސްޑް ސެނެޓައިޒަރ އަށް ވުރެ ބޮޑު އަގުގައި މިތަކެތި ދަނީ ވިއްކަމުންނެވެ. އަދި ގިނަ ބަޔަކު ގަންނަން ވެސް ގަނެއެވެ. ނަމަވެސް މީގައިވެސް ހިމެނީ ހަމަ އައިސޮޕްރޮޕިލް އާއި އެތަނޯލް އެވެ. މިދެ ބާވަތަކީވެސް އަލްކޮހޯލްއެވެ. ހުރިހާ ސެނެޓައިޒަރ އެއްވެސް ހެދިފައި ހުންނަނީ7ވައްތަރެއްގެ އަލްކޮހޯލް ބޭނުންކޮށްގެންނެވެ. ނަމަވެސް މިއީ އަތްސާފު ކުރުމަށް ބޭނުންކުރާ އެއްޗެއްކަމުން މި، ހަށިގަނޑުގެ އެތެރެއަކަށް ނުދާނެއެވެ. އެހެންކަމުން ޙަރާމް ޙަލާލްގެ ސުވާލުވެސް މިކަމާއި ގުޅިގެން އައިސްގެން ނުވާނެއެވެ. ސެނެޓައިޒަރގައި ބޭނުން ކުރާ އަލްކޮހޯލް އަކީ ސިނާއީ މަސައްކަތްތަކަށް ބޭނުންކުރާ އެއްޗެކެވެ. މިއީ ބުއިމަށް ބޭނުންކުރެވޭ އެއްޗެއް ނޫނެވެ. އެހެންކަމުން ސެނެޓައިޒަރގައި ޙަލާލް އަދި ޙަރާމް ސެނެޓައިޒަރ އެއް ނުހުރެއެވެ.\nދެން އޮތީ ޢިލްމުވެރިން މިކަމުގައި ބުނަނީ ކީކޭތޯ ބަލާލުމެވެ. ޝައްކެތްނެތް ގޮތުގައި އަލްކޮހޯލް އަކީ މުސްލިމުން ބުއިން ޙަރާމް ކުރައްވާފައިވާ އެއްޗެކެވެ. ނަމަވެސް އަޅުގަނޑުމެން ބޭނުންކުރާ ބައެއް ބޭސްތަކުގައި ވެސް އަލްކޮހޯލް ހުރެއެވެ. އެއީ މަނާ އެއްޗެއްސެއް ނޫނެވެ. މެލޭޝިޔާގެ ރިލިޖަސް އެފެއާޒް މިނިސްޓަރ ޑރ. ޒުލްފިކާރު މުޙައްމަދު ވަނީ، އަލްކޮހޯލް ހުންނަ ހޭންޑް ސެނެޓައިޒަރ ބޭނުން ކުރުމަކީ އެއްވެސް މައްސަލައެއް ނޫންކަމާއި، އެ އުނގުޅައިގެން ނަމާދުކުރުމަށްވެސް އެއްވެސް ހުރަހެއް ނެތްކަމަށް ފަތުވާ ދެއްވާފައެވެ.\nސަޙީޙް މުސްލިމުގެ ފަރާތުން ރިވާ ކުރެއްވި، ކީރިތި ރަސޫލާ ﷺ ގެ ހަދީޘެއްގެ މާނާގައި ވެއެވެ. "ޠާހިރު ކަމަކީ އިމާންކަމުގެ ދެބައިކުޅަ އެއްބައެވެ." މިއިން ދޭހަ ވަނީ އިސްލާމްދީން ސާފުތާހިރުކަމަށް ބާރު އަޅާ މިންވަރެވެ. ދެން އޮތީ ނުރައްކާތެރި ބަލިތަކުން ރައްކާތެރިވުމެވެ. ކޮރޯނާވައިރަސް ފަދަ ވައިރަސް ތަކުގައި ހިމެނޭ ޕްރޮޓިން ފަށަލަ ނައްތާލެވެލެނީ ސައިބޯނި ލައިގެން ރީތިކޮށް އަތް ދޮވެގެން ނޫނީ އަލްކޮހޯލް ހުންނަ ސެނެޓައިޒަރއެއް ބޭނުންކޮށްގެންނެވެ. މިއީ ތިމާގެ އަމިއްލަ ނަފްސާއި އެހެންމީހުން މިނުރައްކާތެރިބަލިން ސަލާމަތްކުރުމަށް ވަރަށް މުހިންމުކަމެކެވެ. އިބްނު މާޖާ ރިވާ ކުރެއްވި، ކީރިތި ރަސޫލާ ﷺ ގެ ހަދީޘެއްގެ މާނާގައި ވެއެވެ. "ގެއްލުން ދިނުމެއް ގެއްލުން ލިބިގަތުމެއްވެސް ނެތެވެ". މި ހަދީޘުން ދޭހަވަނީ އަމިއްލައަށް ނުރައްކަލަށް ހުށަހެޅިގަތުމާއި އެހެންމީހުނަށް ނުރައްކާވެދާނެ ކަންކަން މަނާކުރެވިފައިވާ ކަމެވެ. މިއިން އެއްވެސް ޙާލަތެއްގައި އިސްލާމުންނަށް، ހޭންޑް ސެނެޓައިޒަރ ޙަރާމްކަމަށް ނުވަތަ މަނާ ކަމަށް ބާރުލިބޭނެ ހެއްކެއް ނެތެވެ.\nސެނެޓައިޒަރ އާއި ބެހޭގޮތުން ބައެއްމީހުންގެ ހިތުގައި އުފެދޭ އެހެން ސުވާލެއް ވެއެވެ. 60 އިންސައްތަ ހުންނަ ސެނެޓައިޒަރ ރަގަޅު ނަމަ 100 އިންސައްތަ އަލްކޮހޯލް ހުރުން އިތުރަށް ރަގަޅު ނުވާނެތޯއެވެ.؟ ޖަވާބަކީ ފެން ނުވަތަ އެހެން އެއްޗަކަށް އެއް ނުކުރާ އަލްކޮހޯލް އިން ހަންގަނޑު ހަލާކު ކޮށްލާނެއެވެ. އެހެންކަމުން އެއީ އަތްސާފު ކުރުމަށް ބޭނުން ކުރެވޭނެ ގޮތެއްނޫނެވެ. ގިނަ ސެނެޓައިޒަރގައި އިމޮލިއެންޓްސް ކިޔާ އެއްޗަކާ އަލްކޮހޯލް އެއް ކުރެވެނީ އަތުގަ ހަންގަނޑު މަޑުކޮށް ބެހެއްޓުމަށް ޓަކައެވެ.\nއަލްކޮހޯލް ބޭސްޑް ސެނެޓައިޒަރއަކީ މިވަގުތު މުޅި ދުނިޔޭގެ އެންމެން ބޭނުންކުރަމުން އަންނަ އެއްޗެވެ. މިހާތަނަށް އެއްވެސް ގައުމަކުން ނުވަތަ ދީނީ ޢިލްމުވެރިއެއްގެ ފަރާތުން މިއީ ހުއްދަ ނޫން އެއްޗެއްކަމަށް ބުނެފައެއްނުވެއެވެ. އެހެންކަމުން އަޅުގަނޑުމެންވެސް މިބޭނުން ކުރުމަށް އެއްވެސް ހުރަހެއް ނެތެވެ.


MTCC Ge Vazeefaa Thakah 250 Dhivehin Hoadhanee, Rangalhu Musaaraeh Libeyeyne - Vaguthu\nއެމްޓީސީސީގެ ވަޒީފާތަކަށް 250 ދިވެހިން ހޯދަނީ، ރަނގަޅު މުސާރައެއް ލިބޭނެ!\nސަރުކާރާއި ރައްޔިތުން ހިއްސާވާ ކުންފުނި، މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ)ގެ ވަޒީފާތަކަށް 250 އަށްވުރެ ދިވެހިން ހޯދަން އިއުލާނުކޮށްފިއެވެ.\nއެމްޓީސީސީގެ އެކިއެކި ޕްރޮޖެކްޓް ސައިޓްތަކުގައި ހުރި ވަޒީފާގެ ފުރުސަތުތައް އިއުލާނުކޮށްފައި ވަނީ މިއަދު އެވެ. އެގޮތުން، މިވަޒީފާތަކުގެ ވޯކް-އިން\nއިންޓަރވިއުސް މާދަމާ އިން 11 މާރޗްގެ ނިޔަލަށް ކުރިއަށް ދާނެ ކަމަށް އެމްޓީސީސީން ބުންޏެވެ. މި ދުވަސްތަކުގެ މެންދުރު 14:00 އިން 17:00 އަށް އިންޓަވިއު ކުރިއަށް ދާނެއެވެ.\nއެމްޓީސީސީގެ މެނޭޖިންގް ޑިރެކްޓަރ، އާދަމް އާޒިމް ވިދާޅުވީ، އެ ކުންފުނީގެ ވަޒީފާތަކަށް އެކަށިގެންވާ ދިވެހިން ނުލިބޭ ކަމަށެވެ. އަދި ދިވެހިން ހޯދުމަށް ގިނަ މަސައްކަތްތަކެއް ކުރަމުންދާ ކަމަށާއި، ތަމްރީންތައް ދެމުންގެންދާ ކަމަށް އާޒިމް ވިދާޅުވިއެވެ.\n"އެގޮތުން މިހާރު އަޅުގަނޑުމެން މި ހުޅުވާނީ 254 ވަޒީފާ، ދިވެހިން ހޯދުމަށް، މިއީ ވަރަށް ގިނަ ޓެކްނިކަލް ވަޒީފާތަކެއް". އާޒިމް ވިދާޅުވިއެވެ.\nމި ވަޒީފާތަކުގެ ތެރޭގައި ހިމެނެނީ، ހެވީ ވެހިކަލް އޮޕަރޭޓަރުން، ވެލްޑަރުން، ކާރޕެންޓަރުން، މޭސަނުން، މެކޭނިކުން އަދި އިންޖިނޭރުންނެވެ.\nއެމްޓީސީސީން ބުނީ، މިވަޒީފާތަކަށް ޝައުޤުވެރިކަން ފާޅުކުރާ ފަރާތްތަކަށް ޓްރޭނިންގް ފުރުސަތުތައް ފަހިކޮށްދެވޭނެއެވެ. މިވަޒީފާތަކުގެ އެންމެ ކުޑަ އުޖޫރައަކީ 10،000\nރުފިޔާ ކަމަށްވެސް އެމްޓީސީސީން ބުންޏެވެ.\nއެމްޓީސީސީއަކީ ގިނަ އަދަދެއްގެ މަޝްރޫއުތަކެއް ރާއްޖޭގެ އެކިކަންކޮޅުތަކުގައި ހިންގާ ކުންފުންޏެކެވެ. އެގޮތުން މިވަގުތުވެސް ރާއްޖޭގެ އެކިކަންކޮޅުތަކުގައި 50 މަޝްރޫއުު އެބަ ހިނގަމުންދެއެވެ. އަދި 21 މަޝްރޫއެއް ކުރިއަށްއޮތް ދުވަސްތަކުގާ ފެށިގެންދާނެއެވެ. މީގެތެރެއިން 11 މަޝްރޫޢެއްގެ މަސައްކަތް މާރޗްމަހު އެކަނިވެސް ފެށޭނެއެވެ.\nއެމްޓީސީސީން ބުނީ، ކުންފުނީގެ ޕްރޮޖެކްޓް ސައިޓްތަކުގެ ވަޒީފާތަކަކީ ދިވެހިންނަށް އިސްކަންދީގެން ހުޅުވާލާ ފުރުސަތުތަކެއް ކަމަށާއި، ކުންފުނީގެ އަމާޒަކީ ކުންފުންނީގެ މަސައްކަތްތަކުގައި ދިވެހި މުއައްޒަފުންގެ ބައިވެރިވުން އެއް އަހަރުން އަނެއް އަހަރަށް އިތުރުކުރުން ކަމަށެވެ.\nއާޒިމް ވިދާޅުވިގޮތުގައި، މި ވަޒީފާތަކަށް ޝައުގުވެރިވާ ރަށްރަށުގައި ދިރިއުޅޭ ދިވެހިންނަށްވެސް އެ ފުރުސަތު ދޭނެއެވެ. އެގޮތުން އެ ފަރާތްތަކުން އެމްޓީސީސީ ސައިޓް ނޫނީ މީސް މީޑިއާގެ ޕްލެޓްފޯމް މެދުވެރިކޮށް ސީވީ އާއި އެހެނިހެން ލިޔުންތައް ފޮނުވާނެ ކަމަށް އާޒިމް ވިދާޅުވިއެވެ.\nއެމްޓީސީސީގައި މިހާރު ވަޒީފާ އަދާކުރާ 2183 މުއައްޒަފުންގެ ތެރޭގައި ގިނައީ ދިވެހި މުއައްޒަފުންނެވެ.\nމާޗް 3, 2021 18:44\nމިވަގުތު ވަޒީފާ ފަހަތުގައި ލޯކަލްކައުންސިލް އިންތިހާބު ، ވޯޓު ވޯޓު ވޯޓު ވޯޓުު ވޯޓު ތިލަފަތަށް ވޯޓު ދިނުން ހިތްހަރާމް\nމާޗް 3, 2021 18:56\nމާޗް 3, 2021 18:57\nކަލޯ ، ތިޔަ ޖަހަނީ މީގެ ކުރިން އިންތިޚާބުތަކަށް ، މައުމޫނު ޖަހާލިކަހަލަ ބޮޑު ގަޑައެއް. ތިޔަ ޗަރުކޭސް މިހާރު އެނގޭ ދިވެހިންނަށް!\nމާޗް 4, 2021 08:58\nކޮން ވަޒީފާއެކޭ ކިޔާކަށް ... ކަލޭމެން މިހާރު ސިވިލް ސާވިސްގެ ވަޒީފާތައްވެސް އާއިލާ މީހުންނަށާ މުއްސަނދިންނަށް ވިއްކަނީ. ނިކަމެތި މީހާ ބުރަ މަސައްކަތުން ކޯސް ހަދައިގެން މާސްތާސް ނިންމިޔަސް ވަޒީފާ ނެތި އުމުރު ހުސްވަނީ. ކޮބާ ތިޔަ ބުނާ ހަމަހަމަ ކަން. ޙަމުގެ ކުލަޔާ މުއްސަނދި ކަމަށާ ބަލާފަ ނުނީ ވަޒީފާ ނުދެ. ޙެއްވާކަމަކީ ތި ސިވިލްސާވިސް ވަޒީފާ ތަކުގަ ތިބެނީ އޯލެވެލް ނިންމާފަ ތިބޭ ކޮލިފިކޭޝަނެއް ނެތް މީހުން. ... ހުސް އޯލެވެލް ނިންމާފަ ތިބޭ ތަނެއް ދޮރެއް ނުދަންނަ މީހުން


SunOnline: #VAAHAKA: Ajalu - Part-8\nމުޙައްމަދު ޤާސިމް 27 Jun 2019, 19:17\nކުރީރޭ ރަނގަޅަށް ނުނިދުމުގެ ސަބަބުން، މިރޭ ހައްވާދިޔެއަށް ވަރަށް ފަސޭހައިން ނިދިއްޖެއެވެ. އުޑުމަތީގައި ވިދާ ބަބުޅަމުން ދިޔަ ތަރިތަކަށް ނަޒަރު ހުއްޓާލައިގެން، ރަށުގެ ހަނދާންތަކާއި މަންމަގެ ޚިޔާލުތަކުގެ ތެރޭގައި އޮއްވާ، ނިދުނީ ކިހައި އިރަކުކަމެއް ވެސް ނޭނގެއެވެ. ހޭލެވުނީ ފަތިހުއެވެ.\nހެނދު ނާސްތާ ކޮށްލައިގެން، އަނެއްކާވެސް ދަތުރަށް ފެށީއެވެ. އެހެންނަމަވެސް މި ފަހަރު ދަތުރަށް ފެށީ، އެހެން ރަށަކަށް ދާކަށް ނޫނެވެ. މި ރަށުން މީހަކު ފެނޭތޯ، ރަށް ވަށައި ދުއްވާށެވެ. އެހެންކަމުން ރަށުގެ ބަނޑުދޮށުގައި އޮޑި ބާއްވައިގެން، މަޑުމަޑުން ކުރިއަށް ދުއްވީއެވެ. ދުވަހަކީ ވައި މަޑު ދުވަހަކަށްވާތީ، އޮޑިއަކަށް ހަރު ދުވެއްޔެއް ނުލިބެއެވެ. ފިނިހަކަ ދުވެލީގައި އޮޑި ފިރުކެމުން ދިޔައިރު، ކޮންމެ މީހެއްގެ ވެސް ކަޅި ހުއްޓިފައި ހުންނަނީ، އެ މީހުންނާ ފަނަރަ ވަރަކަށް، ވިއްސަކަށް ފޫޓު ދުރުގައި އޮތް، ބިޔަ ރަށާ ދިމާއަށެވެ. މެންދުރުން އަނބުރައި، އަސުރުން އިރު ތިރިވިއިރު ވެސް، ބުރު ހަމައެއް ނުކުރެވުނެވެ. އެ ރަށުން މީހަކު ނުފެނުނު ތާނގައި، ދިރޭ ސޫތްޕެއްހައި ހިސާބު ވެސް ނުފެނުނެވެ.\nއިރުއޮއްސެން ކައިރިވުމުން، އަނެއްކާވެސް އޮޑި އެއްގަމާ ކައިރިކޮށްފިއެވެ. މޫދަށް ލެނބިފައި އޮތް ގަހެއްގެ ގޮފިގަނޑެއްގައި ވާ އައްސައި، އޮޑި އަޅައިފިއެވެ. އޮޑިން ބޯފެން ހުސްވާތީ، އެ މީހުންނަށް ފެނުނީ އަނެއްކާވެސް އެ ރަށަށް ފައިބާށެވެ. ފެންފޮދެއް ލިބޭތޯ ރަށުތެރޭގައި ހިނގާލުމަށެވެ.\nމިފަހަރުވެސް ފޭބީ އަހުމަދުދީދީއާއި އާދަނާއާ ދެ މީހުންނެވެ. އެ މީހުން އުޅުނީ ރަށުތެރެއަށް އެރޭތޯއެވެ. އެއްގަމަށް އެރެނިކޮށް، ފަހަރެއްގައި ބޯން ކަމުދާ ކަހަލަ ފެންކޯރެއް ވެސް ފެނިދާނެކަމަށް ބަލާފައެވެ. އެހެންނަމަވެސް އެއިން ދިމާއަކުން އެއްގަމަށް އެރޭގޮތެއް ނުވިއެވެ. މުޅި ހޭޅިފަށުގައި ހެދިފައި ވަނީ ރަނޑުލެވެ. މުޅި ސަރަޙައްދު އޮތީ، ކަކުލާ ހަމައަށް ނުވަތަ އެއަށްވުރެވެސް ފުނަށް ގަނބައިގަންނަ ފަދަ ގޮތަކަށް އޮތް ކިލާ ފެންގަނޑެކެވެ. އެހެންކަމުން އިރު އޮއްސޭން ކައިރިވާތީއާއެކު ޖެހުނީ އޮޑިއާ ދިމާއަށް މިސްރާބު ބަދަލުކޮށްލާށެވެ.\nކަންވީގޮތް އޮޑީގެ މީހުންނަށް ކިޔައިދިނުމަށްފަހު، އަހުމަދުދީދީ ޖައްސާލީ، ކޮޅުފަސްކޮޅު ފިލާގަނޑު މަތީގައެވެ. އޭނާ ވިސްނަމުން ގެންދިޔައީ، ދެން ހަދާނޭ ގޮތަކާމެދުގައެވެ. ފެން ހުސްވެއްޖިއްޔާ، ހަމަ ޔަގީނުންވެސް ކޮންމެވެސް އެއް ބަޔަކު ފެނަށް ބަލިވެ، މަރުވާތަން އަނެއް ބަޔަކު ދެކޭނެއެވެ. އެހެންކަމުން ހުރި ފެންފޮދު ހުސްނުވަނީސް ކޮންމެވެސް ގޮތަކުން އޮޑިއަށް ބޯފެން އަރުވާން އެބަޖެހެއެވެ.\nމިކަހަލަ ފިކުރެއްގައި އަހުމަދުދީދީ އޮތްއިރު، ދިރުނބާކޮޅު މަޅުމަތީގައި އަދަނާއާއި ހައްވާދިޔެއާއި އާދަންފުތާއާއި މޫސާފުތާ ތިބީ، އެގޮތް މިގޮތުގެ ވާހަކައިގައެވެ. ދައްކާނެ މާ ޚާއްޞަ ވާހަކައެއް ވެސް މިހާރަކު ނުހުރެއެވެ. ކޫސަނި ވާހަކައިގައި އެހެން ތިއްބާ، ހައްވާދިޔެގެ ލޮލުގައި އަޅިގަތް މަންޒަރަކުން، އޭނާއަށް ބާރަށް ހަޅޭއްލަވައި ގަނެވުނެވެ. އެއާއެކު ޖެހިގެން އިން އާދަނާގެ ގައިގައި ބާރަށް ބައްދައިގަނެވުނެވެ. ލިބުނު ކުއްލި ސިހުމާއެކު، އާދަންފުތާއާއި މޫސާފުތާއާއި އާދަނާއަށް އެ ދިމާއަށް ބަލައިލެވުނެވެ. އެވަގުތު އެ މީހުންނަށް ވެސް ތެޅިގަނެވުނެވެ. ފުންމައިގެން ތެދުވެވުނެވެ.\nފިކުރުގެ ފުން ދުނިޔެއަކަށް ވަދެ ހުސްވެފައި އޮތް އަހުމަދުދީދީއަށް ވެސް ލިބުނީ ކުއްލި ސިހުމެކެވެ. ހަޅޭއްލަވައިގަތް އަޑަށެވެ. ތެޅިފޮޅިގަތް އަޑަށެވެ. ރޮއިގަތް އަޑަށެވެ. އޭނާއަށް ފުންމައިގެން ތެދުވެވުނެވެ. ވެގެން އުޅޭގޮތެއް ބެލުމަށް ޓަކައި، ކުރިއަށް އެޅި ފުރަތަމަ ފިޔަވަޅާއެކު ހުއްޓުން އެރިއެވެ. މޭ ތެޅިގަތީ ގަތް ބިރެއްގެ ބޮޑުކަމުންނެވެ. އޮޑީގެ ފުށަތުވާ އައްސާފައި އޮތް ގޮފިގަނޑުމަތީން، ދޯންޏާ ދިމާއަށް ދެމެދުން މިހިރަ އަންނަނީ ބިޔަ ހަރުފައެކެވެ. ގޮފިގަނޑަށްވުރެ، އެ އެތިފަހަރު ފަލަކަމުން، އޮޑިއާ ހަމައަށް ނާދެވިގެން އުޅެނީއެވެ.\nއަހުމަދުދީދީ ބަލާކަށް ނުހުރެ، ކުރިއަށް ޖެހިލުމަށްފަހު ނެގީ، ކައިރީގައި އޮތް މަސްވަޅިއެވެ. އޭނާ އެ އުޅެނީ ކީއްކުރާން ބާވައެވެ؟ އެ ވަޅީން ހަރުފައަށް ހަމަލާއެއް ދޭން ބާވައެވެ؟ އެކަމަކު އެ ކަހަލަ މޮޔަކަމެއް ކުރާން ވެދާނެބާވައެވެ؟ ކުޑަކުޑަ ވަޅިއެއް ހިފައިގެން، އެ ފަދަ ބިޔަ ނާގަހަރުފައަކާ ކުރިމަތިލާން ހެޔޮވެދާނެ ހެއްޔެވެ؟\nލިބުނު ކުއްލި ސިހުމާއި ގަތް ބިރެއްގެ ބޮޑުކަމުން، އެންމެން ކަހަލަ ގޮތަކަށް ހުއްޓުން އަރާފައި ތިއްބާ، އަހުމަދުދީދީ، ވަޅި ނަގައިގެން އެދިޔަ ބާރު މިނުގައި ގޮސް، ދޯނީގެ ފުށުވާ، މަތިކަނާ ހަމައިން ބުރިކޮށްލައިފިއެވެ. އެއަށްފަހު، ރިތެއް ނަގައި، އަވަސް އަވަހަށް ދޯނި ފުންކޮށްލައިފިއެވެ. އޭރު އެ ގަހާ ދިމާއަށް ހަމަ އެ ވަރުގެ ތިން ހަތަރު ހަރުފަ، ގުދުގުދުލަމުން ދުވެފައި އާދެއެވެ.\nތެޅިތެޅި އޮތް ހިތަކާއެކު އެންމެން އެ ބިރުވެރި މަންޒަރަށް ބަލާން ތިއްބެވެ. ހަރުފައަކީ ދިވެހީންނަށް ވަރަށް ބީރައްޓެހި އެއްޗެކެވެ. ހަމަ ލޮލުން ފެންނާނީ ވަރަށް މަދު މީހަކަށް މަދު ހާލަތެއްގައެވެ. މި އޮޑީގައި ތިބި އެއްވެސް މީހަކަށް މީގެކުރީން ހަރުފައެއް ފެނިފައެއް ނެތެވެ. އެހެންކަމުން ކޮންމެ މީހަކަށް ވެސް އެ ދިމާއަށް ބެލެނީ، ބިރުން ފިތްކެނޑިފައި ތިބި ހާލުގައެވެ.\nތަންކޮޅަކަށް ދިޔަތަނާ، އެ މީހުންގެ ލޮލުގައި އަޅައިގަތީ، އެ ރަށުގެ ދެކުނު ކޮޅުގައި ވަރަށް އުސްކޮށް އޮތް، ބޮޑު ފަރުބަދަގަނޑެއް ކަހަލަ ރަށެކެވެ. ދޯނި މިސްރާބުޖެހީ އެ ދިމާއަށެވެ. ކުރިމަތީގައި އޮތީގައި ރޭގަނޑު ކަމަށް ވާތީއާއި، އަނެއް ރަށުން ކުރިމަތިވި ބިރުވެރި ހާދިސާގެ ސަބަބުން، އެއްވެސް މީހަކަށް، އެރަށާ ކައިރިކުރާކަށް ނުފެނުނެވެ. އެހެންކަމުން ވަކި ހިސާބަކަށް ދިޔުމަށްފަހު، ތިލަ ހިސާބަކަށް ނަގިލިލައި އޮޑި އެޅީއެވެ.\nއިރު އޮއްސި ޖައްވު އަނދިރި ވެއްޖެއެވެ. ފެނުނު ބޮޑެތި ހަރުފަތަކުގެ ސަބަބުން، ހިތަށް ވެރިވި ބިރުވެރިކަން އަދި ވެސް ފިލާގޮތެއް ނުވެއެވެ. ހިތަށް އަރަނީ ވަރަށް ނުބައި ކޮށެވެ. މޫދުތެރެއިން ވެސް އެއިން އެއްޗެއް އަތުވެދާނެއެވެ. އެ ފަދަ ބޮޑު ހަރުފައެއް އައިސް އޮޑިއަށް އަރައިފި ނަމަ، ހަމަ އެކަކު ވެސް ސަލާމަތްވާނެއެކޭ ހިއެއް ނުވެއެވެ.\nމިކަހަލަ ބިރުވެރިކަމެއްގައި ތިބޭން ޖެހުމުން، މާ ރަނގަޅަކަށް އެކަކަށްވެސް އެރެއަކު ނިދޭގޮތެއް ނުވިއެވެ. ބައެއް މީހުން ދެ ގަޑިއެއްހާއިރު، އަނެއްބައި މީހުން ތިން ގަޑިއެއްހާއިރު ނިދާލުމަށްފަހު، އިރު އެރުމުން ދޯނީގައި ހުރި އެއްޗަކުން ނާސްތާކޮށްލައިގެން، ދޯނި ނެގީ، ކުރިމަތީގައި އޮތް ރަށާ ކައިރި ކުރުމަށެވެ. ކޮންމެގޮތެއް ހަދާފައި ވެސް، ބޯފެން ހޯދަން އެބަ ޖެހެއެވެ. ބައެއް މީހުންގެ ޚިޔާލު ތަފާތުވި ނަމަވެސް، މި ވަގުތުގެ ހާލަތަށް ބަލާއިރު، އެ ނޫން ގޮތެއް ނެތެވެ.\nއެރަށުގެ ގޮނޑުދޮށަށް ދޯނި ބީއްސާލިއިރު، އެންމެންގެ ނަޒަރު ހުއްޓިފައި ހުރީ، އެ ރަށާދިމާއަށެވެ. މީގެކުރީން ކައިރިކުރި ރަށްރަށާ ތަފާތު ކަމެއް މިރަށުން ފެނުނެވެ. މާ ބޯ ހޭޅިއެއް މި ރަށަކު ނެތެވެ. އެއްގަމަށް އެރޭގޮތަށް ގުންޑޮޅި ކެނޑިފައި ހުރި އެތައް ތަނެއް އެބަހުއްޓެވެ.\n"މިރަށަށުގެ އެއްގަމަށް އެރޭނެ ކަންނޭނގެ." އަހުމަދުދީދީ ރަށާ ދިމާއަށް ބަލަން ހުރެފައި ބުންޏެވެ.\n"މަށަށް ހީވަނީ ކެނޑިފައި ތިހިރީ، ވާރޭވެހޭއިރު ފަރުބަދަމަތީން ފެންފައިބާ މަގުތަކެއްހެން. ތިތަން ވަރަށް ކައްސާނެހެން ހީވަނީ." އާދަނާ ހުރީ އަހުމަދުދީދީ ގާތުގައެވެ.\n"ތިހެން ވެއްޖިއްޔާ މި ރަށުން ފެން ކޯރެއް ފެނުމަކީ ވަރަށް އެކަށީގެންވާ ކަމެއް." އެޅެފުތާގެ މުހައްމަދު، ލޯކުޑަކޮށްގެން ރަށާ ދިމާއަށް ބަލަން ހުއްޓެވެ. "ހިނގާ ފައިބަމާ! މި ފަހަރު މަވެސް ދާނަން!"\nއަހުމަދުދީދީއާއި އާދަނާގެ އިތުރުން އަލިފުތާއާއި އެޅެފުތާގެ މުޙައްމަދު ފައިބައިފިއެވެ. ކޮންމެ މީހަކު ރުނބައެއް ހިފައިގެންނެވެ. ފަސްގަނޑު ހަރުކަމުން، ހިލަވެލީގެ ގޮނޑުދޮށުގައި ހިނގާކަށް ދައްޗެއް ނޫނެވެ.\n"ތި އޮތް ފައިބަނީ ފެން." ވަކިހިސާބަކަށް ދިޔަތަނާ ވަރަށް ދުރުން، ފަރުބަދަގަނޑެއްގެ މަތީން ސައިލު ހެދިގެން ފައިބާ ފެންގަނޑެއް ފެނިފައި، އާދަނާއަށް ބާރަށް ބުނެވުނެވެ. އެ ވަގުތު އެންމެންނަށް އެއް ފަހަރާ ކަހަލަ ގޮތަކަށް އެ ދިމާއަށް ބަލައިލެވުނެވެ. ފެނުނީ އުފާވެރި މަންޒަރެކެވެ.\n"ހިނގާ އެއްގަމަށް އަރަން. މި ދިމާގައި ފެންގަނޑެއް އޮންނާނެ! ހަމަ ޔަޤީން!"\nއަހުމަދުދީދީގެ ފަހަތުން އެންމެން އެއްގަމަށް އަރަން ހިނގައިގަތެވެ. ނަސީބު ރަނގަޅުކަމުން މާ ދުރަށް ހިނގާކަށް ނުޖެހުނެވެ. ބޮޑު ފެންގަނޑެއް ފެނިއްޖެއެވެ. އެންމެން ރުނބާތައް ހިފައިގެން، އެ ދިމާއަށް ޖެހިލިއެވެ. ފަހަރަކު ރުނބަޔަކަށް ފެންފުރާން ފެށިއެވެ. މިހެން އުޅުނު އުޅުމުގެ ތެރޭގައި، އަހުމަދުދިދީގެ ލޮލުގައި އަޅައިގަތް މަންޒަރެއްގެ ސަބަބުން، ކުޑަ ހިނދުކޮޅަކަށް އޭނާ ހުއްޓުން އަރައިފިއެވެ. ދެ ލޯ ބޮޑުވެއްޖެއެވެ. މޭތެޅިގެންފިއެވެ. ގައިން ހީބިހި ނަގައިގެންފިއެވެ. ވަށައިގެން އޮތް ޖަނގައްޔަށް ބަލާން ފެށުނެވެ.\n"އާދަނާ!" އޭނާއާ ޖެހިގެން ކަހަލަ ގޮތަކަށް އިން އާދަނާއަށް އަހުމަދުދީދީ ގޮވައިލިއެވެ. އާދަނާ އިނީ ރުނބައަށް ފެންފުރާށެވެ.\n"ކީކޭ؟" އަހުމަދުދީދީއާ ދިމާއަށް ބަލައިލުމެއްނެތި، އާދައިގެ ގޮތަކަށް އާދަނާ އަހައިލިއެވެ.\n"ނިކަން މި ދިމާއަށް ބަލައިލަބަލަ!" އަހުމަދުދީދީގެ އަޑުގައި ހުރި ކަންބޮޑުވުމުގެ އަސަރު، މި ފަހަރު އާދަނާއަށް ފާހަގަކުރެވުނެވެ. އޭނާއަށް އަވަސް އަވަހަށް އަހުމަދުދީދީ އިޝާރާތްކުރި ދިމާއަށް ބަލައިލެވުނެވެ. ލޮލުގައި އަޅައިގަތީ، އާދައިގެ މަންޒަރެއް ނޫނެވެ. ބިޔަ ޖަނަވާރެއްގެ މޮށްގަނޑުގެ ނިޝާންތަކެވެ. މި މަންޒަރު ދެން ތިބި ދެ މީހުންނަށް ވެސް ފެނިއްޖެއެވެ.\n"މިތަނުން އަވަހަށް ދަމާ ހިނގާ!"\nފެން ފުރުނު ދެ ރުނބާގެ ތެރެއިން، ކޮންމެ ރުނބައެއްގެ ދެ ފަރާތުގައި ދެ މީހުން ހިފައިގެން، ދޯންޏާ ދިމާއަށް ހަރުކޮށް ހިނގައިގަތެވެ. އަނެއް ދެ ރުނބާ އެތަނަށް ދޫކޮށްލާފައެވެ. އޭރު އެއިން ކޮންމެ މީހެއްގެ ހިތް ވެސް ހެސްކިޔާފައި ތެޅެމުންދެއެވެ.\n"އަވަހަށްދޭ އަނެއް ދެ ރުނބާ ހިފައިގެން އަންނަން. ދެން ފެން އަޅަން އުޅޭނެކަމެއްނެތް."\nއަހުމަދުދީދީއާއި އާދަނާ އުޅުނީ، ފެން އެޅި ދެ ރުނބާ ދޯންޏަށް އަރުވާށެވެ. ދޯނީގައި ދެން ތިބި މީހުންގެ އެހީތެރިކަމާ ވެސް އެކުގައެވެ. އަލިފުތާއާއި އެޅެފުތާގެ މުޙައްމަދު ހިނގައިގަތީ ރުނބާ ބަލައެވެ. އެހެންނަމަވެސް ކުރިއަށް އެޅުނީ ހައެއްކަ ފިޔަވަޅެވެ. ރަށުތެރެއިން ޖަނަވާރުތަކެއް ހޭރިގަތް އަޑު ކަންފަތުގައި ޖެހުނެވެ. ވަގުތުން އެ ދެ މީހުންގެ ފިޔަވަޅަށް ހުއްޓުންއެރިއެވެ. ހިތް ތެޅިގަތެވެ. ދެ ފައިން ވާގި ދާން އުޅުނު ކަހަލައެވެ. ދެ ވަނަ ފަހަރަށް ހޭރިގަތުމާއެކު، އެނބުރި އޮޑިއާ ދިމާއަށް ދެ މީހުންނަށް ދުއްވައިގަނެވުނެވެ.


2 vana fiyavaheegai3School alhaidheyne bayaku hoadhan iulaan koffi | Mihaaru\nދެ ވަނަ ފިޔަވަހީގައި ތިން ސްކޫލު އަޅައިދޭނެ ބަޔަކު ހޯދަން އިއުލާނުކޮށްފި\nހިޔާ މަޝްރޫއުގައި އިމާރާތްކޮށްފައިވާ ފްލެޓްތަކެއް: އެ ސަރަހައްދުގައި ތިން ސްކޫލެއް އަޅައިދޭނެ ބަޔަކު ހޯދަން ވަނީ އިއުލާނުކޮށްފައި. --ފޮޓޯ: އަހުމަދު އަވްޝަން އިލްޔާސް /މިހާރު\nއެ މިނިސްޓްރީން ކުރި އިއުލާނުގައި ބުނީ އަމިއްލަ ހަރަދުގައި ޑިޒައިންކޮށް ސްކޫލު އިމާރާތްކުރަން ރާއްޖެ އާއި ބޭރުގެ ކުންފުނިތަކަށް ވެސް ހުޅުވާލާފައިވާ ކަމަށެވެ. ބިޑް ސެކިއުރިޓީގެ ގޮތުގައި، ކޮންމެ ސްކޫލަކަށް 850،000ރ. ހުށަހަޅަންޖެހެ އެވެ.\nކޮންމެ ބީލެއްގައި ބައިވެރިވުމަށް 1،500ރ. ގެ ނޮން-ރިފަންޑަބަލް ރަޖިސްޓްރޭޝަން ފީއެއް ދައްކަންޖެހެ އެވެ. ބަނޑޭރި ޕޭއިން ފައިސާ ބަލައިގަންނަން ހަމަޖައްސާފައިވަނީ މިއަދުން ފެށިގެން އަންނަ މަހުގެ 19 ވަނަ ދުވަހާ ހަމައަށެވެ. އެއަށްފަހު ބީލަން ހުޅުވަން ހަމަޖައްސާފައިވަނީ އަންނަ މަހުގެ 20 ވަނަ ދުވަހެވެ.\nއެޑިއުކޭޝަން މިނިސްޓްރީގެ ސްޓޭޓް މިނިސްޓަރު އަހުމަދު ރިޔާޒު ވިދާޅުވީ މިހާރު އިއުލާނުކޮށްފައިވަނީ 1،000-1،200 ދަރިވަރުންގެ ތިން ސްކޫލު އެޅުމަށެވެ. މި އަހަރު ނިމުމުގެ ކުރިން އެއް ސްކޫލުގެ މަސައްކަތް ފަށާނެ ކަމަށް މިދިޔަ ޖޫން މަހުގެ ތެރޭގައި ރިޔާޒު ވިދާޅުވި އެވެ.\nއޭނާ އޭރު ވިދާޅުވީ އަންނަ އަހަރުގެ ތެރޭގައި ސްކޫލު ނިންމުމަށްފަހު 2022 ވަނަ އަހަރު ކިޔެވުން ފެށޭއިރަށް އެ ތަން ބޭނުންކުރެވޭނެ ކަމަށެވެ.\nހުޅުމާލެ ދެ ވަނަ ފިޔަވަހީގައި މިހާރު އަޅަމުން އަންނަ 25 ބުރީގެ 7،000 ފްލެޓުތައް ނިންމައި މީހުން ދިރިއުޅެވޭނެ ކަމަށް ލަފާކުރަނީ އަށް ވަރަކަށް މަސް ފަހުންނެވެ.\nއެ ކޮންމެ ފްލޯއެއްގައި 20 ފްލެޓު ހުރެ އެވެ. ފްލެޓެއްގައި މަދުވެގެން ފަސް މީހުން ދިރިއުޅޭނެ ކަމަށް އެޗްޑީސީން ލަފާކުރެ އެވެ. އެ އަދަދުން ބަލާއިރު އެއީ ފްލޯއެއްގައި 100 މީހުންނެވެ. އެހެންކަމުން ކޮންމެ ޓަވަރެއްގައި، ގާތްގަނޑަކަށް 2،400 މީހުން ދިރިއުޅުން އެކަށީގެންވެ އެވެ.\nފްލެޓުތަކަށް މީހުން ބަދަލުވާއިރު، އެ ސަރަހައްދުގައި ސްކޫލެއް ހުރުން މުހިއްމު ކަމަށް ބައެއް ފަރާތްތަކުން ބުނެ އެވެ.\nސަރުކާރުގެ ޕްލޭނަކީ ސްކޫލުތަކުގެ ކިޔެވުން އެއްދަންފަޅި އަށް ބަދަލުކުރުމެވެެ. އެ ސިޔާސަތު ތަންފީޒުކުރުމަށް މާލެ ސަރަހައްދަށް އިތުރު 10 ސްކޫލު ބޭނުންވާނެ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ކުރިން ވިދާޅުވެފައި ވެ އެވެ.\nދެވަނަ ފިޔަވަހީގައި 14 ސްކޫލެއް އަޅާނެ ބިން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ވަނީ ކަނޑައަޅައިފަ އެވެ.\nސްކޫލް ތައުލީމް އެޑިއުކޭޝަން މިނިސްޓްރީ އެޗްޑީސީ ހުޅުމާލޭ ދެ ވަނަ ފިޔަވަހި\nކާމިޔާބުކުރާނީ ގާތް ކުންފުންޏެއް. އަގުޖަހާނީ މިލިޔަނުން. އަސްލު ޚަރަދު ކުރާނީ ލައްކައިން. ބޭނުން ކުރެވޭނީ އަތުގެ އިގިލިން ގުނާލެވޭވަރުގެ މަދު އަހަރު ކޮޅެއް. ދެން އެވީ އަނެއް ސުކޫލު އަޅަން.\nބިޑް ކާމިޔާބުކުރީ އިންޑިއާގެ ކުންފުންޏެއް.\nކޮބާ "ޖަޒީރާ" ވައުދު. ތައުލީމުވެސް މާލޭސަަހައްދަށް ތޮއްޖެއްސުން މިއޮތީ ހައްދުފަހަނައަޅާފާ.\nއެހެން ބަޔަކު ހެދިތަންތަން ވެސް މިއުޅެނީ2އަހަރު ވީއިރުވެސް ނުދެވިގެން.\nއެންމެ ތޮއްޖައްސާ މިނިސްޓަރުގެ ގަުއމީ އިނާމް: އައިޝަތު އަލީ، ފަޔާ މައުސޫމް (ޓޫއަރިޒަމް މިނިސްޓަރ) ދިނުމަށް ރާއްޖެތެރޭ ޕާޓީން ހުށައަޅަމެވެ..\nހުސް ސްކޫލް އަޅަންވީނު. މީހުން ދިރިއުޅޭނެ ތަންނެތަސް ހެވެއްނު\nއަމިއްލަ ފައިނޭންސްގައި ދެން ކޮން ބިޑް ސެކިއުރިޓީއެއް، އެވަރުންވެސް އެކިއުރިޓީ ބޭނުންވަނީ ފިނޭންސް މިނިސްޓްރީއަށްތަ ނުވަތަ އިންވެސްޓްކުރާ މީހާއަށްތަ؟\nބިޑްކުރުމުން ކާމިޔާބްވެ އެވޯޑްކުރާފަހުން ސެލެކްޓްވާ ބަޔަކު ޕްރޮޖެކްޓް ދޫކޮށްނުލާނެކަމުގެ އެޝުއަރެންސް ހޯދަން އޮންނަ ސެކިއުރިޓީއެއް އެއީ.ބައެއްފަހަރު އޭގެ މުއްދަތަކަށް 90 ނުވަތަ 180 ދުވަސް ވެސް އޮވޭ.އެހެންވީމަ ކްލަޔަންޓަށް ޔަގީންކަން އޮންނާނެ ސެލެކްޓްވާ ބަޔަކު ޕްރޮޖެކްޓް އެކްސެކިއުޓް ކުރާނެކަމުގެ.ކޮންޓްރެކްޓަރ ފައިނޭންސިންގ ޕްރޮޖެކްޓެއް ކަމުގަވިޔަސް ބިޑް ސެކިއުރިޓީ އެއީ ވަރަށް ބޭނުންތެރިއެއްޗެއް. ވ.ވެދުން


ނެގި ފޮޓޯތަކަކާ ގުޅިގެން ދިވެހި ފޮޓޯގުރާފަރަކަށް ފަތުރުވެރިއަކު ހަމަލާދީ ދީފި – Haftha\nSat,6June, 2020, 2:45 pm\nނެގި ފޮޓޯތަކަކާ ގުޅިގެން ދިވެހި ފޮޓޯގުރާފަރަކަށް ފަތުރުވެރިއަކު ހަމަލާދީ ދީފި\nރެސިޑެންސް މޯލްޑިވްސް ރިސޯޓުގައި މަސައްކަތްކުރާ ފޮޓޯގުރާފަރެއްގެ ގައިގާ އެ ރިސޯޓުގައި ހުރި ފަތުރުވެރިއަކު ތަޅާ މާރާމާރީ ހިންގި މައްސަލައެއް ފުލުހުން ބަލަން ފަށައިފިއެވެ.\nފުލުހުން ބުނީ، އިއްޔެ ހަވީރު 5:17 އެހާކަންހާއިރު އެ މާރާމާރީ ހިންގާފައިވަނީ އެ ރިސޯޓުގައި ހުރި އިންޑިއާގެ ފަތުރުވެރިއެއް ކަމަށެވެ. އަދި މާރާމާރީ ހިންގާފައިވަނީ ފޮޓޯގުރާފަރު ނެގި ބައެއް ފޮޓޯ ތަކަކާ ގުޅިގެން ކަމަށް މައުލޫމާތު ލިބިފައިވާ ކަމަށް ފުލުހުން ބުންޏެވެ.\nމާރާމާރީ ހިންގާފައިވަނީ އުމުރުން 18 އަހަރުގެ ޒުވާނަކާއެވެ. އަދި މާރާމާރީގެ މައްސަލަ ފުލުހުންނަށް ހުށަހެޅީ ފޮޓޯގުރާފަރު އަމިއްލައަށް ވިލިނގިއްޔަށް ގޮހެވެ. އެ މައްސަލައާ ގުޅިގެން އޭނާގެ ބަޔާން ނަގައި ފުލުހުން ވަނީ މައްސަލަ ތަހުގީގު ކުރަން ފަށައިފައެވެ.\nފުލުހުން ބުނީ، މިއަދުގެ ވަގުތެއްގައި އެ ރިސޯޓަށް ގޮސް، ނަގަންޖެހޭ ބަޔާންތައް ނަގާފައިވާ ކަމަށެވެ. އަދި އެ މައްސަލަ ކުރިއަށް ނުގެންދިއުމަށް ފުލުހުން އެއްވެސް އިރަކު މަސައްކަތް ކޮށްފައިނުވާ ކަމަށް ބުންޏެވެ.\nފުލުހުން މިހެން ބުނެފައިވަނީ، އެ މައްސަލަ ފުލުހުން ނުބަލަން ނިންމައި، އެ މައްސަލަ ދޫކޮށްލަން އެދިފައިވާ ކަމަށް ބުނެ ފޮޓޯގުރާފަރުގެ ބައްޕައާ ހަވާލާދީ އޮންލައިން ނޫހެއްގައި ލިޔެފައިވާތީއެވެ.\nފުލުހުން ބުނީ، އެ މައްސަލައާ ގުޅިގެން އަދިވެސް އެ ރިސޯޓުގައި ފުލުހުން ހަރަކާތްތެރިވަމުންދާ ކަމަށެވެ.


Magistrate mausoom vakikuran committee in faaskohfi – Iru\nރާއްޖެ އިޝްތިހާރުކުރުމަށް އިނގިރޭސިވިލާތުގައި ކެމްޕޭނެއް ފަށައިފި\nހދ. ޖުޑީޝަލް ދާއިރާގެ އިސް މެޖިިސްޓްރޭޓް މުހައްމަދު މައުސޫމް ފަނޑިޔާރު ކަމުން ވަކިކުރަން ނިންމާފައި ނިންމުން ރަނގަޅު ކަމަށް ރައްޔިތުންގެ މަޖިލީހުގެ ޖުޑިޝަރީ ކޮމިޓީން ނިންމައިފި އެވެ.\nމެޖިސްޓްރޭޓް މައުސޫމް ވަކިކުރަން ޖުޑީޝަލް ސާވިސް ކޮމިޝަން (ޖޭއެސްސީ) އިން މަޖިލީހަށް ފޮނުވީ ރިޝްވަތާއި ޖިންސީ ފުރައްސާރައިގެ ތުހުމަތުތަކެއްގަ އެވެ. އެ މައްސަލަތަކާ ގުޅިގެން އޭނާ ހުންނެވީ ވެސް ސަސްޕެންޑްކޮށްފަ އެވެ.\nމަޖިލީހުގެ ޖުޑިޝަރީ ކޮމިޓީން މިދިޔަ ބުރާސްފަތި ދުވަހު ނިންމާފައިވަނީ މައުސޫމް ވަކިކުރަން މަޖިލީހަށް ފޮނުވަން ޖޭއެސްސީން ނިންމާފައި ވަނީ އެ ކޮމިޝަންގެ ގާނޫނާއި އިޖްރާއާތުތަކާ އެއްގޮތަށް ކަމަށެވެ. އެފަދަ މައްސަލަތަކުގައި ކޮމިޓީން ބަލަނީ ޖޭއެސްސީން އިޖްރާއާތުތައް ފުރިހަމަ ކުރިތޯ ނުވަތަ ނޫންތޯ އެވެ.\nއެހެންވެ، މައުސޫމް ވަކި ކުރުމާ މެދު ދެން ގޮތެއް ނިންމާނީި މަޖިލީހުގެ ޖަލްސާއިންނެވެ.\nހޯނޑެއްދޫއިން ޕޮޒިޓިވްވި މީހުންގެ ތެރެއިން ރަނގަޅުނުވެ ހުރީ އެންމެ މީހެއް\nގާނޫނުއަސާސީ ބުނާގޮތުން ފަނޑިޔާރަކު މަގާމުން ވަކި ކުރެވޭނީ ޖޭއެސްސީން ހުށަހަޅާ ހުށަހެޅުމަކަށް ބިިނާކޮށް، މަޖިލީހުގެ ޖަލްސާގައި ހާޒިރުވާ މެމްބަރުންގެ ތިންބައި ކުޅަ ދެބައިގެ އަޣުލަބިއްޔަތުން ފާސްވެގެންނެވެ.


SunOnline: Boahiyaavahikamuge massala ah halleh hodhan Tenancy Gaanooneh gen nan govaalaifi\nބޯހިޔާވަހިކަމުގެ މައްސަލައަށް ހައްލެއް ހޯދަން ޓެނެންސީ ގާނޫނެއް ގެންނަން ގޮވާލައިފި\nއަހްމަދުﷲ އަބްދުލްހާދީ 05 Nov 2020, 16:17\nދިވެހިރާއްޖޭގައި ކުރިމަތިވެފައިވާ ބޯހިޔާވަހިކަމުގެ މައްސަލައަށް ހައްލެއް ހޯދުމަށްޓަކައި ޓެނެންސީ ބިލު ފާސްކޮށް، ކުއްޔަށް ދިރިއުޅޭ ފަރާތްތަކުގެ ހައްގުތައް އެންމެ އެދެވޭ ގޮތުގައި ކަށަވަރުކުރުމަށް ހާއްސަ އޮނިގަނޑެއް އެކުލަވާލުމަށް ހިއުމަން ރައިޓްސް ކޮމިޝަން އޮފް ދަ މޯލްޑިވްސް އިން ގޮވާލައިފި އެވެ.\nއެޗްއާރުސީއެމްއިން މިގޮތަށް ގޮވާލީ މިހާރު ކުރިޔަށްދާ ޔޫޕީއާރު ރިވިއުއަށް 2015 ވަނަ އަހަރާއި 2019 ވަނަ އަހަރު ތެރޭ ރާއްޖޭގައި ފާހަގަކުރެވުނު އިންސާނީ ހައްގުތަކާއި ގުޅޭ މައްސަލަތަށް ހައްލުކުރުމަށް ރާއްޖޭގެ ފަރާތުން ހުށަހެޅި ރިޕޯޓުގައި ހުށަހެޅި ލަފާތަކުގެ ތެރެއިންނެވެ. އެގޮތުން މި ރިޕޯޓުގައި ޖުމްލަ 15 މައްސަލައަކަށް އެޗްއާރުސީއެމްއިން ލަފާ އެރުވިއިރު ދިވެހިރާއްޖޭގައި އޮތް ބޯހިޔާވަހިކަމުގެ މައްސަލައަށްވެސް އެޗްއާރުސީއެމްއިން ވަނީ އަލިއަޅުވާލައިފަ އެވެ.\nރާއްޖޭގެ އާބާދީ 500،000 އަށް ވުރެ މައްޗަށް އަރާފައިވާކަމަށް ދާދިފަހުން ނެޝަނަލް ބިއުރޯ އޮފް ސްޓެޓިސްޓިކްސްއިން ލަފާކުރިއިރު އާބާދީގެ 40 އިންސައްތަ ދިރިއުޅެމުންދަނީ ވެރިރަށް މާލޭގަ އެވެ. މާލޭގައި އުޅޭ އާބާދީގެ ބޮޑު އިންސައްތައެއް ކުލިދީގެން ދިރިއުޅޭ އިރު މި ފަރާތްތަކުގެ އާމްދަނީގެ ބޮޑު ބައެއް ޙަރަދުވަނީ ކުލި ދެއްކުމަށްކަމަށް މި މައްސަލަ ހައްލުކުރުމަށް ވަކާލާތުކުރާ އެތައް ފަރާތަކުން ވަނީ މީގެ ކުރިން ބުނެފަ އެވެ.\nއެޗްއާރުސީއެމްގެ ރިޕޯޓުގައި ވަނީ ރާއްޖޭގެ ތަރައްގީ ވަރަށް ބޮޑަށް މާލެ ސަރަހައްދަށް މަރުކަޒީވެފައިވާކަމަށް އަދި ރާއްޖޭގެ އާބާދީގެ 40 އިންސައްތައާއި ގާތްކުރާ އަދަދަކަށް މީހުން މާލޭގައި ދިރިއުޅެމުންދާކަމަށް ފާހަގަކޮށްފަ އެވެ. ގޭބީސީގައި ދިރިއުޅޭ މީހުންގެ އާމްދަނީގެ 31 އިންސައްތަ ކުއްޔަށް ޙަރަދުކުރަން ޖެހިފައިވާއިރު އެވަރެޖް މީހާގެ އާމްދަނީގެ 40 އިންސައްތަ ކުއްޔަށް ހަރަދުވާކަމަށް އެޗްއާރުސީއެމްގެ ރިޕޯޓުގައި ވަނީ ބުނެފަ އެވެ.\nއެޗްއާރުސީއެމްއިން ބުނިގޮތުގައި މާލޭގެ ގޭބީސީތަކުގެ 71 އިންސައްތައަކީ ކުލިން އާމްދަނީ ލިބޭ ތަންތަނެވެ. އަދި މިހާރު ހުރި ސޯޝަލް ހައުސިންގް ނިޒާމުތަކަކީ އާންމު މީހާގެ އާމްދަނީ އާއި އަޅާކިޔާއިރު އަގުބޮޑު ނިޒާމުތަކެއްކަމަށް ފާހަގަކޮށްފަ އެވެ.\nމި ސަރުކާރުގެ ރިޔާސީ ކޮމިޝަނުގެ ހޯދުންތަކުގެ އަލީގައި އާންމުންނަށް ފްލެޓް ދިނުމުގައިވެސް ބޮޑެތި ގޯސްތަކެއް ހަދާފައިވާކަމަށްވެސް މި ރިޕޯޓުގައި ވަނީ ފާހަގަކޮށްފަ އެވެ. އެޗްއާރުސީއެމްއިން ފާހަގަކުރި ގޮތުގައި ބޯހިޔާވަހިކަމުގެ މައްސަލައަކީ ހަމައެކަނި މާލެއަށް އޮތް މައްސަލައެއް ނޫނެވެ. އެގޮތުން ރާއްޖޭގެ އެހެން ސަރަހައްދުތަކުގައިވެސް ބިމުގެ ދަތިކަމާއި ކުރިމަތިވެ، އާއިލާއާއި ގާތްތިމާގެ އެތައް ބަޔަކު އެއް ގެބީސީއެއްތެރޭގައި ދިރިއުޅެން މަޖުބޫރުވެފައިވާކަމަށް މި ރިޕޯޓުގައި ވަނީ ބުނެފަ އެވެ.\nމާލޭގެ އިތުރުން ރާއްޖޭގެ އެހެން ސަރަހައްދުތަކުގައިވެސް އިމާރާތްކުރުމުގެ ފެންވަރާއި ސަލާމަތީގޮތުން އަޅަން ޖެހޭ ފިޔަވަޅުތައް އެންމެ އެދެވޭ މިންވަރަށް އަޅަމުންނުދާތީވެ އިމާރާތްތަކުގައި ދިރިއުޅޭ ފަރާތްތަކަށް ރައްކާތެރިކަމުގެ ގޮތުން އެތައް މައްސަލަތަކެއް ކުރިމަތިވެފައިވާކަމަށް ރިޕޯޓުގައިވެ އެވެ.\nމި މައްސަލަތަކަށް އެންމެ އެދެވޭ ގޮތަކަށް ހައްލު ހޯދުމަށް އެޗްއާރުސީއެމްއިން މި ރިޕޯޓުގައި ލަފާދީފައިވަނީ ޓެނެންސީ ބިލު އަވަހަށް ފާސްކޮށް އާންމުންނަށް އަގުހެޔޮ ސޯޝަލް ހައުސިންގް ފޯރުކޮށްދިނުމަށެވެ. މީގެ އިތުރުންވެސް ކުއްޔަށް ދިރިއުޅޭ ފަރާތްތަކުގެ ހައްގުތަށް ކަށަވަރުކޮށްދީ އިމާރާތްކުރުމުގެ އުސޫލު އެންމެ އެދެވޭ ގޮތަކަށް ތަންފީޒުކުރުމަށްވެސް މި ރިޕޯޓުގައި އެޗްއާރުސީއެމުން ވަނީ ގޮވާލައިފައެވެ. އިމާރާތް ކުރުމުގެ ގާނޫނު އެދެވޭ ގޮތަކަށް ތަންފީޒުކޮށް އެކަންކަން އެންމެ ރަނގަޅަށް މޮނިޓާކޮށް ގާނޫނާއި އެއްގޮތަށް ކުރިޔަށް ދޭތޯ ބެލުމަށްވެސް އެޗްއާރުސީއެމުން ވަނީ މި ރިޕޯޓުގައި ލަފާދީފައެވެ.


ތާވަލުގެ ހަތަރުވަނައަށް ގްރީން ސްޓްރީޓްސް ޖެހިލީ 11 ޕޮއިންޓާއެކު\nސަސް އަތުން ގްރީން ސްޓްރީޓްސް މޮޅުވީ 2-0 ގެ ނަތީޖާއަކުން\n28 ޖެނުއަރީ 2021 | ބުރާސްފަތި 00:03\nސަސް އާއި ގްރީން ސްޓްރީޓްސް ބައްދަލުކުރި މެޗުގެ ތެރެއިން: މި މެޗުން ސަސް މޮޅުވީ 2-0 ން\nދިރާގު ދިވެހި ޕްރިމިއާ ލީގުގައި ބުދަ ދުވަހުގެރޭ ސުޕަ ޔުނައިޓެޑް ސްޕޯޓްސް (ސަސް) ބަލިކޮށް ތާވަލުގެ ހަތަރުވަނައަށް ކުލަބު ގްރީން ސްޓްރީޓްސް ޖެހިލައިފިއެވެ.\nގައުމީ ފުޓްބޯޅަ ދަނޑުގައި ކުޅުނު މެޗުން ގްރީން ސްޓްރީޓްސް މޮޅުވީ 2-0 ގެ ނަތީޖާއަކުންނެވެ.\nމި މެޗުގައި ފެނިގެންދިޔަ ދެ ލަނޑުވެސް ގްރީން ސްޓްރީޓްސްއިން ކާމިޔާބުކޮށްފައިވަނީ ފުރަތަމަ ހާފުގައެވެ. އެގޮތުން މެޗު ފަށައިގެން ހަތްވަނަ މިނެޓުގައި ސަސްގެ ޑިފެންޑަރު ޝާފިއު އަޙްމަދު ހެދި ގޯހެއްގެ ފައިދާ ނަގައި ފޯވާޑް ހަސަން ނަޒީމް (ޗޯޓު) ވަނީ ގްރީން ސްޓްރީޓްސްއަށް ލީޑު ނަގައިދީފައެވެ.\nއެކަމަކު އޭގެ ފަހުން މި ހާފުގައި ސަސްއިން ކުޅުން ރަނގަޅުކުރިއިރު، މެޗުގެ އަށްވަނަ މިނެޓުގައި އެ ޓީމުގެ ބިދޭސީ ފޯވާޑް ވިކްޓޯ ރޮޑްރިގޭޒް ފޮނުވާލި ހަމަލާއެއް ގްރީން ސްޓްރީޓްސްގެ ގޯލްކީޕަރު ހަނީފް ސާގިބް ވަނީ ދިފާއުކޮށްފައެވެ. އަދި މެޗުގެ 16 ވަނަ މިނެޓުގައި ސަސްގެ ޝާފިއު ބޮލުން ފޮނުވާލި ހަމަލާއެއް ވަނީ ގޯލުގެ އަރިމަތީ ދަނޑިއަށް އަމާޒުވެފައެވެ. އެކަމަކު މެޗުގެ 29 ވަނަ މިނެޓުގައި މިޑްފީލްޑަރު ޚަލީލް ގަމާލް ނަގައިދިން ހުރަހަކުން ޒުވާން ފޯވާޑް އަބްދުﷲ ޔާމީން (ޔާނު) ވަނީ ގްރީން ސްޓްރީޓްސްއަށް ލީޑު ފުޅާކޮށްދީފައެވެ.\nފުރަތަމަ ހާފާ ޚިލާފަށް ދެވަނަ ހާފުގައި ސަސްއިން ރަނގަޅު ކުޅުމެއް ދެއްކިއިރު، އެ ޓީމުން ވަނީ ގިނަ ފުރުސަތުތަކެއް ތަނަވަސްކޮށްފައެވެ. އެގޮތުން ސަސްގެ ރޮޑްރިގޭޒް ބޮލުން ފޮނުވާލި ހަމަލާއެއް ގްރީން ސްޓްރީޓްސްގެ ގޯލްކީޕަރު ދިފާއުކުރިއިރު، އޭގެ ފަހުން މެޗުގެ 61 ވަނަ މިނެޓުގައި ބިދޭސީ މިޑްފީލްޑަރު އަޓްސުޝީ ޔޮނެޒޭވާ އޭރިއާ ތެރެއިން ފޮނުވާލި ހަމަލާއެއް ވަނީ ގޯލުގެ އަރިމަތީ ދަނޑިއަށް އަމާޒުވެފައެވެ.\nއަދި މި މެޗުގައި ފަރަގު ކުޑަކުރަން ސަސްއަށް އެންމެ ރަނގަޅު ފުރުސަތެއް ލިބުނީ މެޗު ނިމެން މިނެޓަކަށް ވެފައި ވަނިކޮށެވެ. އެގޮތުން ސަސްއަށް ޕެނަލްޓީއެއް ލިބުނު ނަމަވެސް، އެ ޓީމުގެ ހަސަން އަދުހަމް (ސަޑޭ) ފޮނުވާލި ޕެނަލްޓީ ގްރީން ސްޓްރީޓްސްގެ ގޯލްކީޕަރު ވަނީ ދިފާއުކޮށްފައެވެ.\nމެޗަށްފަހު ގްރީން ސްޓްރީޓްސްގެ ކޯޗު އަލީ ނިސްތާރު މުޙައްމަަދު ބުނީ މިއީ ހުރިހާ ކުޅުންތެރިން ވެސް 200 އިންސައްތަ ދީގެން ކުޅުނު މެޗެއް ކަމަށާއި، މިއީ ލީގުގައި ކުރިއަށްދާން ލިބިގެންދިޔަ ވަރަށް މުހިންމު ތިން ޕޮއިންޓް ކަމަށެވެ.\nސަސްގެ ކޯޗުކަމާ މުޙައްމަދު ޝިޔާޒް (މޯހަން) ހަވާލުވި ފަހުން އެ ޓީމު ފުރަތަމަ ފަހަރަށް ބަލިވިއިރު، އޭނާ ބުނީ ކުޅުމަށް ބަލާއިރު ޝަކުވާކުރެވެން ނެތް ކަމަށެވެ. އަދި މި މެޗުގައި ލަނޑު ޖަހާނެ ގިނަ ފުރުސަތުތަކެއް ލިބުނުއިރު އޭނާގެ ނަޒަރުގައި މަދުވެގެން ދެ ލަނޑުވަރު ޖެހެން ޖެހޭނެ ކަމަށްވެސް މޯހަން ބުންޏެވެ.\nމި މޮޅާއެކު ތާވަލުގެ ހަތަރުވަނައަށް ގްރީން ސްޓްރީޓްސް ޖެހިލީ ކުޅުނު އަށް މެޗުން ލިބުނު 11 ޕޮއިންޓާއެކުއެވެ. އަދި ގްރީން ސްޓްރީޓްސް އަތުން ބަލިވި ސަސް އޮތީ ތާވަލުގެ ހަވަނައިގައި އަށް މެޗުން އަށް ޕޮއިންޓާއެކުއެވެ.


Ras Online - ކޯވިޑް-19: ސިއްހީ ކުއްލި ނުރައްކަލުގެ ހާލަތުގެ މުއްދަތު އިތުރުކޮށްފި\nކޯވިޑް-19: ސިއްހީ ކުއްލި ނުރައްކަލުގެ ހާލަތުގެ މުއްދަތު އިތުރުކޮށްފި\nރައީސް ޞާލިހު މިއަދު އެންއީއޯސީއަށް ޒިޔާރަތްކުރައްވަނީ؛ ޖުލައި 1އިން ފެށިގެން އެތަނުގެ މަސައްކަތް ހެލްތުގެ ދަށަށް ބަދަލު ކުރަން ވަނީ ނިންމާފަ (ފޮޓޯ ރައީސް އޮފީސް)\nކޯވިޑް-19 އާއި ގުޅިގެން މިހާރު އިއުލާންކޮށްފައިވާ އާންމު ސިއްހަތުގެ ކުއްލި ނުރައްކަލުގެ މުއްދަތު މިރޭ އިތުރުކޮށްފި އެވެ.\nހެލްތް މިނިސްޓަރު އަބުދުﷲ އަމީން ސޮއިކުރައްވައި ނެރުއްވި ގަރާރަކުން ސިއްހީ ކުއްލި ނުރައްކަލުގެ ހާލަތު އިތުރުކޮށްފައިވަނީ އަންނަ ޖުލައި މަހުގެ 14 ވަނަ ދުވަހުގެ ނިޔަލަށެވެ. ސިއްހީ ކުއްލި ނުރައްކަލުގެ ހާލަތުގެ މުއްދަތު އިތުރުކޮށް ހެލްތު މިނިސްޓަރ އަބްދުﷲ އަމީން ނެރުއްވި ޤަރާރުގައި ބުނެފައިވަނީ ދިވެހިރާއްޖޭގައި ފުޅާ ދާއިރާއެއްގައި ބަލި ފެތުރުމުގެ ނުރައްކާ އަދިވެސް އޮތްކަމަށާއި، އެ ނުރައްކާ ކުޑަކޮށް، ޢާންމު ރައްޔިތުންގެ ޞިއްޙަތާއި ރައްކާތެރިކަން ކަށަވަރު ކުރުމަށްޓަކައި ޚާއްޞަ ފިޔަވަޅުތަކެއް އަޅަންޖެހޭކަމަށް ޑިރެކްޓަރ ޖެނެރަލް އޮފް ޕަބްލިކް ހެލްތަށް ޤަބޫލު ކުރެވޭ ކަމަށް ލަފާ ދީފައިވާ ކަމަށެވެ.\nދިވެހިރާއްޖޭގެ ހުރިހާ ސަރަޙައްދެއްގައި، 12 މާރިޗު 2020 އިން ފެށިގެން އިޢުލާނު ކޮށްފައިވާ ޢާންމު ޞިއްޙަތުގެ ކުއްލި ނުރައްކަލުގެ ޙާލަތުގެ މުއްދަތު، 14 ޖުލައި 2020 ގެ ނިޔަލަށް ދެމެހެއްޓުމަށް ނިންމައި، އެކަން އިޢުލާނުކުރާ ކަމަށް މިނިސްޓަރުގެ ޤަރާރުގައި ބުނެފައިވެއެވެ. އަދި ވަގުތާއި ޙާލަތަށް ރިޢާޔަތްކޮށް، ޢާންމު ރައްޔިތުންގެ ޞިއްޙަތާއި ރައްކާތެރިކަން ކަށަވަރުކުރުމަށްޓަކައި، ޢާންމު ޞިއްޙަތު ރައްކާތެރިކުރުމުގެ ޤާނޫނުގެ ދަށުން ޢާންމު ޞިއްޙަތުގެ ކުއްލި ނުރައްކަލުގެ ޙާލަތުގައި އަޅަންޖެހޭ ޚާއްޞަ ފިޔަވަޅުތައް އަޅަމުންގެންދިޔުމަށް، ޑިރެކްޓަރ ޖެނެރަލް އޮފް ޕަބްލިކް ހެލްތަށް މިނިސްޓަރުގެ ޤަރާރުގައި ވަނީ އަންގަވާފައެވެ.\nޞިއްޙީ ކުއްލި ނުރައްކަލުގެ ހާލަތު ސަރުކާރުން އިއުލާނުކޮށްފައިވަނީ މާޗް މަހުގެ 12 ވަނަ ދުވަހުއެވެ. ސިއްހީ ކުއްލި ނުރައްކަލުގެ ހާލަތު ފުރަތަމަ އިއުލާން ކޮށްފައިވަނީ ރާއްޖޭގެ ހުރިހާ ސަރަހައްދަކަށް، އެ ދުވަހުން ފެށިގެން 30 ދުވަހުގެ މުއްދަތަށެވެ. އެ މުއްދަތު ހަމަވުމުން މި އޭޕްރީލް މަހުގެ 30 ވަނަ ދުވަހުގެ ނިޔަލަށް ވަނީ މުއްދަތު އިތުރުކޮށްފައެވެ. އޭގެ ފަހުން މެއި މަހުގެ 30 ގެ ނިޔަލަށް މުއްދަތު އިތުރުކުރިއެވެ. އެންމެ ފަހުން އެ މުއްދަތު އިތުރުކުރީ ޖޫން މަހުގެ 29 ވަނަ ދުވަހުގެ ނިޔަލަށެވެ.


Cancer Aai Hanguraama Kuramun O Level Gai Neruny Rangalhu Natheeja Eh - Vaguthu\nކެންސަރާއި ހަނގުރާމަ ކުރަމުން އޯ ލެވެލްގައި ނެރުނީ ރަނގަޅު ނަތީޖާ އެއް\nހަނާ ފްރޭސާ ކެންސަރަށް ފަރުވާ ކުުރުމުގެ ކުރިން\nޖީސީއެސްއީ އޯލެވެލް އިމްތިހާނަކީ ދަރިވަރެއްގެ ހަޔާތުގައި ކުރިމަތިވާ އެންމެ މުހިއްމު އެއް އިމްތިހާނެވެ. އެއަށް ތައްޔާރު ވުމަށް ދަރިވަރުން އެތައް އަހަރެއް ހެދާ އިރު، ޓެސްޓު ތެރޭގައި އެންމެންވެސް ބޭނުންވާނީ ހަމަޖެހިލައިގެން ހުރެ ޓެސްޓުތައް ނިންމާލާށެވެ. ނަމަވެސް، އިނގިރޭސި ވިލާތުގެ ހަނާ ފްރޭސާ އަށް ކަންތައް ވީ އެހެންނެއް ނޫނެވެ.\nއިމްތިހާނެއްގެ ތެރޭގައި އިންދައި، އިންވިޖިލޭޓަރުން ވަނީ ހަނާ ހޯލުން ބޭރުކޮށް، އޭނާ އަށް ކެންސަރު ޖެހިފައިވާ ވާހަކަ އަންގާފައެވެ. ހަނާ ޑޮކްޓަރަށް ދެއްކީ ވަރުބަލި ވެފައި އެނޭމިއާ ހުރުމުންނެވެ. ބޭސް ކައިގެންވެސް ރަނގަޅު ނުވުމުން އޭނާ ދެން ހެދީ ސީޓީ ސްކޭނެކެވެ. ކުރިއަށް ބާކީ6ޓެސްޓު އޮއްވައި ހަނާ އަށް ސީޓީ ސްކޭންގެ ނަތީޖާ ލިބިގެން، ކެންސަރު ޖެހިފައި ހުރިކަން ހާމަވުމުން، އޭނާ ޓެސްޓުގައި ބައިވެރި ނުވާނެ އޭ ހިތަށް އަރާފާނެއެވެ.\nހަނާ ފްރޭސާ ހޮސްޕިޓަލުގައި\nނަމަވެސް، ހަނާ ވަނީ ކެންސަރާއި ހަނގުރާމަ ކުރަމުން ހުރިހާ ޓެސްޓެއްގައިވެސް ބައިވެރިވެ، ރަނގަޅު ނަތީޖާ އެއް ނެރެފައެވެ. މިހާރު އުމުރުން 17 އަހަރުގައި ހަނާ އަކީ ކެންސަރު ބަލިކޮށްފައި ހުރި ޒުވާން ފަހުލަވާނެއް ކަމަށް އިނގިރޭސި ވިލާތުގެ ގިނަ ބަޔަކު ގަބޫލުކުރެއެވެ.\nހަނާ ފާސް ވާނެ ކަމަށް ހުދު އޭނާ ވެސް އުއްމީދެއް ނުކުރެއެވެ. މިހާރު އޭ ލެވެލް ފެށުމަށް ތައްޔާރު ވަމުން އަންނަ ހަނާ ކުރިއަށް އޮތް5އަހަރު ވަންދެން ހޮސްޕިޓަލަށް ޒިޔާރާތް ކުރަން ޖެހޭނެއެވެ. ނަމަވެސް، ކެންސަރާއި ހަނގުރާމަ ކުރަމުން ހަނާ ޓެސްޓުން ފާސް ވާނަމަ، ރާއްޖޭގައި މި އަހަރު ޖީސީ ހަދާ ކުދިންނަށްވެސް އެ ފުރުސަތު އެބަ އޮތެވެ. ކާމިޔާބީގެ ސިއްރަކީ ހިތްވަރަކާއި އެކު ގަދަ އަޅައި މަސައްކަތް ކުރުންކަން ހަނދާން ބަހައްޓާށެވެ.\n5955 ދަރިވަރުންނާ އެކު ސާނަވީ އިމްތިހާނު ފަށައިފި\nކެންސަރު ބަލިމީހެއްގެ ބޭހާއި ފައިސާ ހުރި ދަބަސް ގެއްލި ހާސްކަމެއްގައި!


Hajar Al Aswad Ge Varah Kairin Nagaafaivaa Photo Eh! - Vaguthu\nގެފުޅުގެ ދޮރުކޮޅުގެ ވާތްފަރާތުގައިވާ ކަނުގައި ހުންނަ ހަޖަރުލް އަސްވަދުގެ ވަރަށް ކައިރިން ނަގާފައިވާ ފޮޓޯއެއް އާންމުކޮށްފިއެވެ.\nހަޖަރުލް އަސްވަދަކީ ގިނި ހިލައެކެވެ. އުޑުން ފޭބި ހިލައެކޭ އަރަބިން ގަބޫލް ކުރަނީ މިހެންވެއެވެ. މުސްލިމުން ގަބޫލް ކުރާގޮތުގައި މިއީ ޖިބްރީލްގެފާނު އިސްމާއިލް ގެފާނަށް ގެފުޅު ބިނާ ކުރިން ދިން ހިލައެކެވެ. ހިޖްރައިން4ވަނަ ގަރުނުގައި، ގަރްމަތީން މި ހިލަ ވަގަށް ނެގުމަށްފަހު ހަޖަރުލް އަސްވަދު އަނބުރާ ލިބުނީ އަހަރުތަކެއް ފަހުން ކަމަށް މައުލޫމާތު ތަކުގައި ވެއެވެ.\nހަޖަރުލް އަސްވަދަށް ބޮސްދީ އޭގައި ބީހިލާން ބޭނުންވާ މީހުންގެ ގިނަކަމުން، އެތަނަށް ދެވޭ މީހަކަށް ވެސް މީގެ ކުރިން އެހާ ސާފު ރީތި ފޮޓޯއެއް ނެގިފައެއް ނެތެވެ. އެކަމަކު، މިފަހަރު މިވަނީ ވަރަށް ރީތި އަދި ސާފު ފޮޓޯއެއް ފެނިފައެވެ.\nސައުދީ އަރަބިއްޔާގެ ކަމާބެހޭ ފަރާތްތަކުން ބުނެފައިވާ ގޮތުގައި އެންމެ ފޮޓޯ ގަނޑެއް ނެގުމަށް ހަތް ގަޑިއިރު ހޭދަވެފައިވެއެވެ. އެއީ އެންމެ ހައި ރިސޮލިއުޝަން ފޮޓޯއެކެވެ.\nއެގޮތުން 49,000 މެގަޕިކްސެލްގެ މި ފޮޓޯ ޑިވެލޮޕް ކުރަން 50 ގަޑިއިރު ހޭދަވި ކަމަށް ރިޕޯޓުތައް ބުނެއެވެ.\nހަޖަރުލް އަސްވަދުގެ ނަމުން ނަން ދެވިފައިވާ ކަޅު ހިލަ އަކީ ކައުބާގެ ކަނެއްގައި ބިމަށް ވުރެ މީޓަރެއް މަތީގައި އަޅި ކުލައިން ފްރޭމް ކޮށްފައިވާ ހިލައެކެވެ.\nއުމްރާއާއި ހައްޖު ވުމުގައި ކޮންމެ ތޮއާފެއް ނިންމުމަށް ފަހު މި ހިލައިގައި އަތް ބީއްސާލައެވެ. ނަމަވެސް، ކޮންމެ އަހަރަކު ވެސް ގިނަ ބަޔަކު ހައްޖާއި އުމްރާގެ އަޅުކަން އަދާކުރުމަށް އެ މާތް ބިމަށް އެއްވެފައި ވުމުން އެންމެންނަށް އެ ފުރުސަތެއް ނުލިބެއެވެ. ފުރުސަތު ނުލިބޭ މީހުން ދުރުގައި ހުރެ ހަޖަރުލް އަސްވަދާއި ދިމާލަށް ހަނާއަޅާލައެވެ.\nމެއި 4, 2021 15:38\nއަރަބިން އެއީ އުޑުން ގެންނެވި ހިލައެއްކަމަށް ގަބޫލި ކުރަނީ އެއީ ގިނިހިލަ އަކަށްވީމަ އެއްނޫން...އެއީ ޖިބްރީލްގެފާނު އުޑުން ގެންނަވައި އިބުރާހިމްގެ ފާނަށް އަށް ދެއްވެވީމަ...\nހަޖަރުލް އަސްވަދުގެ ނަން ކިޔަނީ ހުދު ހިލަ އަކަށް...އެ ހިލަ ކަޅުވަނީ އިންސާނުން ނުބައި ވާ ވަރަކުން...އެއީ ކަޅުހިލަ އެކޭ ބުނުމުގެ ހައްގެއް ނޯންނާނެ....


Jumhooree vindhuge Campaign team dh atholhuge hatharu rashakah ziyaaraiy kohffi - vNews.mv\nޖުމްހޫރީ ވިންދުގެ ކެމްޕޭން ޓީމު ދ އަތޮޅުގެ ހަތަރު ރަށަކަށް ޒިޔާރަތްކޮށްފި\n23 August 2018, 22:22\nގުޅިފައިވާ ޕާޓީތަކުގެ ރިޔާސީ ކެންޑިޑޭޓާއި ރަނިންމޭޓަށް ތާއީދު ހޯއްދެވުމަށް ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އަނބިކަނބަލުން އާއިޝަތު ނަހުލާ ނިލަންދެއަތޮޅަށް ފެއްޓެވި ދަތުރުފުޅިގައި މިއަދު4ރަށަކަށް ވަަޑައިގެންފިއެވެ.\nޖުމްހޫރީ ޕާޓީގެ އިސް ބައެއް ބޭފުޅުންނާއެކު އެކަމަނާ މިއަދު ހެނދުނު ފުރާވަޑައިގަތީ ކެމްޕެއިން ދަތުރުތަކަށް ޚާއްސަކޮށްގެން ތައްޔާރުކޮށްފައިވާ "ޖުމްހޫރީ ވިންދު"ގައެވެ.\nގުޅިފައިވާ ޕާޓީތަކުގެ ރިޔާސީ ކެންޑިޑޭޓާއި ރަނިންމޭޓަށް ތާއީދު ހޯއްދެވުމަށް ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އަނބިކަނބަލުން އާއިޝަތު ނަހުލާ ނިލަންދެއަތޮޅަށް ފެއްޓެވި މިދަތުރު ފުޅަކީ ފ އަތޮޅާއި ދ އަތޮޅުގެ ރައްޔިތުންނާ ބައްދަލުކުރައްވައި ގުޅިފައިވާ ޕާޓީތަކުގެ ކެންޑިޑޭޓާއި ރަނިންމޭޓަށް ތާއީދު ހޯއްދެވުމަށް ކުރައްވާ ދަތުރުފުޅެކެވެ.\nއެގޮތުން އެކަމަނާގެ ޓީމު ބުރާސްފަތި ދުވަހު އެންމެ ފުރަތަމަ ވަޑައިގަންނެވީ ދ. ރިނބުދޫއަށެވެ. އެރަށުން ވަނީ އެ ޓީމަށް ވަރަށް ހޫނު މަރުހަބާއެއް ދަންނަވާފައެވެ.\nއައިޝާ ވަނީ ރިނބުދޫގައިވެސް ދޮރުން ދޮރަށް ހިންގަވައި ރައްޔިތުންނާއި ބައްދަލުކުރައްވައި، ހާލު އަހުވާލު އޮޅުން ފިލުއްވާފައެވެ.\nރިނބުދޫއަށް ފަހު ދ ހުޅުދެއްޔަށް ވަޑައިގެންނެވި އިރު އެރަށުން އައިޝާ އަށާއި ޖުމުހޫރީ ވިންދުގެ ޓީމަށް ވަނީ ވަރަށް ހޫނު މަރުޚަބާއެއް ކިޔާފައިވެއެވެ.\nއެގޮތުން އެބޭފުޅުން ޝަރަފުގައި ވަރަށް ޚާއްސަ ސަޤާފީ ކުޅިވަރު ހަރަކާތްތަކެއް ވަނީ ދައްކާލާފައެވެ.\nއައިޝާ ވަނީ ދ ހުޅުދެލީގައި އެރަށުގެ ރައްޔިތުންނާއި ބައްދަލު ކުރައްވަިއ ވާހަކަފުޅު ދައްކަވާފައެވެ.\nމިގޮތުން އެކަމަނާގެ ވާހަކަފުޅުގައި، ދ ހުޅުދެއްޔަކީ އެކަމަނާގެ ލޮބުވެތި ފިރިކަލުން ޤާސިމް އިބުރާހިމްގެ ޅަދުވަހު ދިރިއުޅުއްވި ރަށްކަން ފާހަގަކުރެއްވިއެވެ.\nއެހެންކަމުން ހުޅުދެއްޔަކީ އެބޭފުޅުންނާއި ވަރަށް ބޮޑަށް ގުޅިފައިވާ ރަށެއް ކަމަށާއި ގުޅިފައިވާ ޕާޓީތަކުގެ ކެންޑިޑޭޓަށް 90 އިންސައްތަ ވޯޓު އެރަށުން ހޯއްދަވައި ދެއްވުމަށް އެދިވަޑައިގެންނެވިއެވެ.\n"އަޅުގަނޑު އެދެން ތިޔަ ހުރިހާ ބޭފުޅުންގެ އަރިހުން އަޅުގަނޑުމެން މިކުރާ އިސްްލާހީ މައްސައްކަތުގައި އެއްބާރުލުން ދެއްވައި، މިރަށަކީ އަޅޫގަނޑުމެންގެ މިކޯލިޝަންގެ އަޅުގަނޑުމެންގެ ކެންޑިޑޭޓު އިބުރާހިމް މުޙައްމަދު ޞާލިޙަށް +90 ޕަސެންޓް ވޯޓު ލިބޭނެ ރަށެއް ކަމުގައި ވާން." އައިޝަތު ނަހުލާ ވިދާޅުވިއެވެ.\nހުޅުދެލިން ކީ ހޫނު މަރުހަބާ ފާހަގަކުރައްވައި ޖުމުހޫރީ ޕާޓީގެ ޗީފް ސްޕޯކްސް ޕާސަން ޢަލީ ސޯލިޙް ވިދާޅުވީ، އެމަރު ހަބާއިން ފެނިގެން ދިޔައީ ދިވެހި ރައްޔިތުން ތިބި ގޮތްކަމަށެވެ.\nއަދި ސެޕްޓެމްބަރު 23 ގެ އިންތިޚާބުގައި ބޮޑުތަފާތަކުން ގުޅިފައިވާ ޕާޓީތަކުން ކާމިޔާބު ކުރާނެ ކަމަށް އަލީ ސޯލިޙު ވިދާޅުވިއެވެ.\n"ޔާމީން ޢަބުދުލްޤައްޔޫމަކީ ކޮންމެ ފަދަކަމެއް ކޮންމެ ފަދަ ވަގުތެއްގައިވެސް ކޮށްފާނެ މީހެއް. އަޅުގަނޑުމެންނަކަށް ނުތިބެވޭނެ މިކަންކަން ދޫކޮށްލައިގެނެއް. އަޅުގަނޑުމެން މިކުރާ މަސައްކަތް މެދުކެނޑުމެއް ނެތި އިރާދަކުރެއްވިއްޔާ ކުރިޔަށް ގެންދާނަން. ސެޕްޓެމްބަރު 23 ވަނަ ދުވަހު ވޯޓުލާއިރުގައި އެނަތީޖާ އަޅުގަނޑުމެންނަށް އެނބުރިގެންދާނެ." ޢަލީ ސޯލިޙް ވިދާޅުވިއެވެ.\nދ ހުޅު ދެއްޔަށްފަހު އެއަތޮޅު ބަނޑިދޫއަށް ވަޑައިގެން އެރަށުގެ ރައްޔިތުންނާއިވެސް އާއިޝާ ވަނީ ބައްދަލު ކުރައްވާފައެވެ. ބަނޑިދޫއަށް ފަހު ބުރާސްފަތި ދުވަހު އިރު އޮއްސުނު ވަގުތު އައިޝާ އާއި ޖުމުހޫރީ ވިންދުގެ ކެމްޕޭންޓީމް ދެން ވަޑައިގެންނެވީ ދ މީދޫއަށެވެ. ގުޅިފައިވާ ޕާޓީތަކަށް ބޮޑު ތާއީދެއް އޮންނަ ދ މީދޫއިންވެސް އައިޝާ އަށާއި ކެމްޕޭން ޓީމަށް ވަނީ ހޫނު މަރުހަބާއެއް ކިޔާފައެވެ.\nގުޅިފައިވާ ޕާޓީތަކުގެ ރިޔާސީ ކެންޑިޑޭޓާއި ރަނިންމޭޓަށް ތާއީދު ހޯއްދެވުމަށް ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އަނބިކަނބަލުން އާއިޝަތު ނަހުލާ ނިލަންދެއަތޮޅަށް މިކުރައްވާ ދަތުރު ފުޅުގައި ހުކުރު ދުވަހުވެސް ބައެއް ރަށްރަށަށް ވަޑައިގަންނަވާނެއެވެ.


Raees yaameen kulhudhuhfuhtah dhehki igthisaadhee zoan: hatharu aharunves sumeh !\nރައީސް ޔާމީން ކުޅުދުއްފުއްޓަށް ދެއްކި އިގްތިސާދީ ޒޯން: ހަތަރު އަހަރުންވެސް ސުމެއް !\nރިޔާސީ ދައުރު ނިމެންދަނީ އެވެ. އާ ދައުރަކަށް ކުރިމަތިލާއިރު އުތުރުގެ އެންމެ ބޮޑު އާބާދީ އޮންނަ ކުޅުދުއްފުށީގެ ތަރައްގީއަށް މިސަރުކާރުން ހިންގުނީ ކޮން ޕްރޮޖެކްޓްތަކެއް ތޯ މިއީ ކޮށްލަން ރަނގަޅު ސުވާލެކެވެ. ކުޅުދުއްފުށީ ގިނަ ބައެއްގެ ތާއީދުން ހޮވުނު ރައީސް ޔާމީންގެ ސަރުކާރަކީ ކުޅުދުއްފުއްޓަށް ގިނަ ވައުދުތަކެއްވި އެވެ.\nކުޅުދުއްފުށީގެ ގިނަ ބަޔަކު ރައީސް ޔާމީންގެ ކެމްޕޭން ދުވަސްވަރު ކުރެއްވި ބޮޑެތި ވައުދުތަކަށް ލެނބި ލޯމައްޗަށް ދައްކާލި ކުރެހުންތަކަށް ހެއްލި ވޯޓު ދެއްވީ ޔަގީނުންވެސް ރަށަށް ލިބޭނެ ކުރިއެރުމަށް ވިސްނާފަ އެވެ. އެހެންނަމަވެސް ސަރުކާރަށް ހަތަރު އަހަރު ފާއިތުވެގެންދާ އިރު، އަދި އެކަން ވަނީ ފޫނެއްފަޔަކަށް ފެން ފުރުން ފަދަ ކަމަކަށެވެ.\nއެންމެ ބޮޑަށް ކުޅުދުއްފުށީގެ ރައްޔިތުންނަށް ދެއްކި އެއް މަންޒަރަކީ ރައީސް ނަޝީދުގެ ވެރިކަމުގައި 2010 ވަނަ އަހަރު ކުޅުދުއްފުށީ ހުޅަނގު ފަރާތުން ހިއްކި ބިމުގައި ރައީސް ޔާމީންގެ ވެރިކަމުގައި ކުރިއަށް ގެންދާނެ ކަމަށް ވިދާޅުވި ޕްރޮޖެކްޓް ތަކުގެ މަސައްކަތުގެ ވާހަކަތަކާ އެތަން 2018 ވަނަ އަހަރު ނިމޭއިރު އޮންނާނެ ގޮތް ކަމަށްބުނެ ދެއްކި މޮޅު ފުލޯކް ވީޑިއޯތަކެވެ. އެންމެ ފަހުން އެކަންމިވީ ރައްޔިތުންގެ ލޯ މައްޗަށް ދެއްކި ދަޅައަކަށެވެ.\nއެ ބިމުގައި ކޮންވެންޝަން ސެންޓަރުތަކާއި ފޮރިން އިންވެސްޓްމެންޓްތައް ގާއިމުކުރެވޭނެ ކަމަށާއި އެ ބިން ހާއްސަ އިގްތިސާދީ ޒޯންގެ ދަށުން ތަރައްގީ ކުރެވިގެންދާނެ ކަމަށް ކުރީގެ ނައިބް ރައީސް އަހުމަދު އަދީބުވެސް ވަނީ ވިދާޅުވެ ފައެވެ. އެެހެން ނަމަވެސް އެބޭފުޅާ މަގާމުން ގެއްލުނު ގޮތަށް ރައީސްގެ ވައުދުތައް ވެސް ވަޔަށް އަރައިގެން ދިޔައީ ކަން ނޭނގެ އެވެ.\nއެ ސަރަހައްދުގައި ޕްރޮޖެކްޓެއް ހިންގުމަށް އެންމެ ގައު ކޮޅެއްވެސް ހިއްލާލެވިފައި ނުވާއިރު އަޅަންފަށާފައިވާ ރޯހައުސްތަކުގެ މަސައްކަތްވެސް އަދި އަދަށް ދާންދެން ވެސް ވަނީ ނިންމާލެވޭވަރު ނުވެފައެވެ.\n2015 ވަނަ އަހަރުގެ އޮގަސްޓް މަހު ހައުންސިންގ މިނިސްޓްރީންވެސް ވަނީ 2016 ވަނަ އަހަރު ކުޅުދުއްފުށީ ހިއްކި ބިން ތަރައްގީ ކުރާނެ ކަމަށް ބުނެފަ އެވެ. އަދި އެސަރަހައްދު ގިރަމުން ދާތީ އެކަން ހުއްޓުވުމަށް އެސަރަހައްދުގައި ބަނދަރެއް ގާއިމް ކުރެވިގެން ދާނެ ކަމަށްވެސް އެމިނިސްޓްރީން ބުނެފައި ވެއެވެ. މި ބަނދަރު ގާއިމް ކުރުމަށްޓަކައި އޭޝިއަން ޑިވެލޮޕްމެންޓް ބޭންކު (އޭޑީބީގެ) ހިލޭ އެހީ ވެސް ވަނީ ހަމަޖެހިފައި އެވެ.\nއެހީގެ ކަންކަން ހަމަޖެހުނުއިރު އަމަލީ މަސައްކަތްކުރަން އަދި މިހާތަނަށް އެއްވެސް ބަޔަކާ ހަވާލުކޮށްފައެއް ނުވެއެވެ.\n2010 ވަނަ އަހަރު ތެރޭގައި ކުޅުދުއްފުށީގައި ހިއްކި 28 ހެކްޓާރ މި ބިން ތަރައްގީ ކުރުމަށް ސަރުކާރުން ނިންމި ފަހުން މިހާރު މިވަނީ ގިނަ ދުވަސްތަކެއް ފާއިތުވެގެން ގޮއްސައެވެ. އަދި ބިން ހިއްކިފަހުން މި ބިން ހިމާޔަތް ކުރުމަށް އެއްވެސް މަސައްކަތެއް ފެށިފައި ނުވާތީ ބިމުގެ ބޮޑުބައެއްވަނީ ގިރާފައެވެ.\nބަނދަރު ގާއިމް ކުރުމަށް އެސަރައްހައްދު ބަލައި ދިރާސާ ކުރުމަށް ހައުސިންގ މިނިސްޓްރީން ވެސް ބަޔަކު އައިކަމަށް ވެއެވެ.\n2017 ވަނަ އަހަރު ކުޅުދުއްފުށީގައި ” އުދުހޭ ” ނަމުގައި ކުޅުދުއްފުށީގައި ބޭއްވި ޖަލްސާގައި ވާހަކަދައްކަވަމުން މިނިސްޓަރު މުއިއްޒު ވިދާޅުވީ ރައީސް ޔާމީންގެ ވެރިކަމުގައި ހަދައި އެންމެ ތަނަވަސް އަދި ބޮޑު ބަނދަރުގެ މަސައްކަތް6މަސް ތެރޭގައި ކުޅުދުއްފުށީގައި ހަދަން ފަށާނެ ކަމަށެވެ.\n1100 ދިގު 500 ފުޅާ މި ބަނދަރުގެ މަސައްކަތް ކުރައްވަނީ ބޭރުގެ ހިލޭ އެހީ ހޯދައިގެން ކަމަށް ވެސް މުއިއްޒު މި ޖަލްސާގައި އަޑަށް ބާރުލާފަ ވިދާޅުވި އެވެ. އެއީވެސް ކުޅުދުއްފުށީ ރައްޔިތުންނާ މެދު ރައީސް ބަހައްޓަވާ ހާއްސަކަން އަންގައިދޭކަމެއް ކަމަށް މިނިސްޓަރު ވިދާޅުވި އެވެ.\nމިނިސްޓަރު މުއިއްޒު ވިދާޅުވީ ކުޅުދުއްފުށީގައި ހަދަން ހަމަޖެހިފައިވާ ބަނދަރަކީ އާދައިގެ ބަނދަރެއް ނޫން ކަމަށާއި ބަނދަރު ބޭރު ތޮށީގައިވެސް އޮޑި ދޯނި ފަހަރު އެޅޭގޮތަށް ވަރަށް ފުރިހަމައަށް ހަދައި ބަނދަރެއް ކަމަށެވެ. އަދި ބަނދަރުގެ އަރިމަތީ ތޮށީގައިވެސް ޖެޓީތަކެއްލެވިފައި ހުންނަ ވަރަށް ބޭނުންކުރެވޭގޮތަށް ފަރުމާކުރެވިގެންދާ ބަނދަރެއްކަން މިނިސްޓަރު ވިދާޅުވި އެވެ.\n2017 ވަނަ އަހަރު ޖުލައި މަހު ބަނދަރާ ބެހޭގޮތުން ރައްޔިތުންނާ ބައްދަލުކޮށް ވާހަކަދައްކަވަމުން ހައުންސިންގ މިނިސްޓްރީގެ ބޭކަނބަލެއްކަމަށްވާ ޝާނާ ފާރޫޤް ވިދާޅުވީ އެންމެ ލަސްވެގެން އަންނަ 2018 ވަނަ އަހަރުގެ ފެބްރުއަރީމަހު ކޮންސްޓްރަކްޝަން މަސައްކަތް ފަށާނެ ކަމަށެވެ. އަދި އެމަސައްކަތް ނިންމާލުމަށް 18 މަސް ހޭދަވާނެކަމަށް އޭނާ ވިދާޅުވި އެވެ.\nއޭނާ ވިދާޅުވީ ބޯހޯލް ތޮރުފުމުގެ މަސައްކަތް އޯގަސްޓްމަހު ފެށިގެންދާނެ ކަމަށާއި ބޯހޯލް ތޮރުފަން ހަމަޖެހިފައިވާ 10 ސަރަހައްދުވެސް ކަނޑައަޅައިފައިވާ ކަމަށެވެ. ނަމަވެސް އެބުނި އޯގަސްޓް މަހަށް އަހަރެއް ވާން ކައިރިވެފާ ވާއިރު އަދި ހަމަ އެކަމުގެ އެއްވެސް ކުލަވަރެއް ފެންނާކަށް ނެތެވެ.\n2019 ވަނަ އަހަރުގެ ޑިސެމްބަރ މަހުތެރޭގައި ބަނދަރުގެ މަސައްކަތް ނިންމާލެވޭނެ ކަމަށާއި މި މަޝްރޫއުގެ ސަބަބުން ކުޅުދުއްފުށީ ސަރަހައްދުގައި އިތުރު ވިޔަފާރީގެ ފުރުސަތުތައް ތަނަވަސްވެ، އެ ސަރަހައްދުގެ މީހުންގެ ދަތުރުފަތުރަށް ފަސޭހަވެގެންދާނެ ކަމަށް އޭޑީބީން ބުނެ އެވެ. މީގެ އިތުރުން މި މަޝްރޫއުގެ ސަބަބުން ވަޒީފާތައް އިތުރުވެ އެ ސަރަހައްދު ތަރައްގީ އާއި އެހެން ވެސް ހިދުމަތްތައް މިހާރަށް ވުރެ ރަނގަޅުވެގެންދާނެ ކަމަށްވެސް އޭޑީބީން ބުނެފައިވެއެވެ. ނަމަވެސް ރައީސް ޔާމީން ކުޅުދުއްފުށީ ރައްޔިތުންނަށް ދެއްކި އިގްތިސާދީ ޒޯން ފަސް އަހަރުވެގެންދާއިރު ވަނީ އެއްވެސް ކަމެއް ނުކުރެވި އެވެ. މި އިގްތިސާދީ ޒޯންނަށް ރައްޔިތުންދޭނީ ސުމެކެވެ.


Loabivaa ah loabin fonuvi photo akun blackmail ve jinsee shikaaraige alhakah! - One Online\nލޯބިވާއަށް ލޯބިން ފޮނުވި ފޮޓޯއަކުން ބްލެކްމެއިލް ވެ، ޖިންސީ ޝިކާރައިގެ އަޅަކަށް!\nބަރަހަނާ މަންޒަރު ނެގުން ދައްކުވައިދޭ ފޮޓޯއެއް: ލޯބިވެރިންނަށް އިތުބާރު ކޮށްފައި ފޮނުވާ އެފަދަ ފޮޓޯތަކުގެ ސަބަބުން އެތައް ބައެއް ބްލެކްމެއިލްގެ ޝިކާރައަށްވޭ ---\nއުމުރުން 27 އަހަރުގެ އެ އަންހެން ކުއްޖާގެ އަލަތު ލޯބި ނޫނަސް އެ ފިރިހެން ކުއްޖާ އަށް ޓަކައި މުޅި މީހާ ހުސްކުރި އެވެ. ލޯބީގެ ދަޅައިގައި ޖެހި ރަނގަޅަށް މޮޔަވި އެވެ. އޭނާއަށް ވުރެ 10 އަހަރު ދޮށީ އެ ފިރިހެން ކުއްޖާ އޭނާއާ މެދު ފުރަތަމަ ކަންތައް ކުރި ގޮތުން އެއީ "މިސްޓާ ރައިޓް" ކަމަށް ހިތުގެ އަޑިން ގަބޫލު ކުރެވުނެވެ. އެހެންވެ އެ ލޯބީގެ ބޭނުމުގައި އެ ފިރިހެން ކުއްޖާ އެދުނުހާ ކަމެއް އޭނާ ދިޔައީ ކޮށްދެމުންނެވެ. އެންމެ ގިނައިން ފިރިހެން ކުއްޖާ އެދެމުން ދިޔައީ ޖިންސީ ގުޅުންތައް ހިންގުމަށެވެ. އޭނާ އެ އަންހެން ކުއްޖާއަށް ވިސްނައި ދީފައި އޮތީ ލޯބި އިތުރު ވާނީ ގިނައިން އެކަން ކުރި ވަރަކުން ކަމަށެވެ.\n"ފުރަތަމަ ކޮޅު ކީކޭ ބުނާނީ އޭނަ ވަރަށް ވަރަށް ރަނގަޅު. އެހާ ކެއާ ކުރާނެ. އަޅުގަނޑު ކުޑަކޮށް ބޮޑާ ހާކާލިޔަސް ހީވާނީ މޮޔަވެދާނެހެން. އެހެންވެ އަޅުގަނޑަށް ވިސްނުނު އޭނާ އަސްލުވެސް ވަރަށް ލޯބިވާކަން. އަޅުގަނޑުވެސް ހުރީ އޭނާއާ ހެދި މޮޔަވާވަރު ވެފަ. އެހެންވެ އޭނާ ގެއްލިދާނެތީ ބުނިހާ ކަމެއް ކުރިން. ދުވަހަކު ވެސް މީހަކަށް ޓްރަސްޓް ނުކުރާ ވަރަށް ޓްރަސްޓް ކުރިން. ތެދަށް ބުނަންޏާ އޭނާއަށް ގޮސް ހުސްވިން،" ޒިންމާދާރު ވަޒީފާއެއްގައި އުޅޭ ފިރިހެން މީހާގެ ލޯބި ލިބުނު ގޮތް ކިޔައިދެމުން އެ އަންހެން ކުއްޖާ ބުންޏެވެ.\nދުވަސްތައް ފާއިތުވެދިޔަ ވަރަކަށް ފިރިހެން ކުއްޖާ އެ ފަދަ އެދުންތަކަށް އެދޭ ގޮތް ބަދަލުވާން ފެށި އެވެ. ގުޅުންތައް ހިންގަން ބައްދަލު ނުވެވޭތީ ފޯނު މެދުވެރިކޮށް އެފަދަ ގުޅުންތައް މަޑު މަޑުން ބާއްވަން ފެށި އެވެ. ފުރަތަމަ ކޮޅު އޯޑިއޯ ކޯލްތަކެވެ. ފަހުން "ސްނެޕް ޗެޓް" އެޕްލިކޭޝަން މެދުވެރިކޮށް ފޮޓޯ އާއި ވީޑިއޯ އެވެ. އެއީ ދިވެހިންގެ މެދުގައި މަގުބޫލު އެޕެކެވެ. އޭގެން ފޮނުވާ ފޮޓޯ އަދި ވީޑިއޯ ބަލާތާ ވަކި ވަގުތެއްގެ ތެރޭގައި ގެއްލޭތީ ގިނަ ބަޔަކު އެއަށް އިތުބާރު ކުރަނީ އެވެ. ނަމަވެސް ސްކްރީން ރެކޯޑްކޮށްގެން ނުވަތަ އެހެން ފޯނަކުން އެ ފޮނުވި މަންޒަރުގެ ފޮޓޯ ނަގައިގެން އެތައް ބަޔަކަށް ލަނޑު ލިބިފައި އެބަހުއްޓެވެ. އެ އަންހެން ކުއްޖާއަށް ވެސް ވީ އެހެނެވެ.\n"އަޅުގަނޑުވެސް ވަރަށް ގިނަ ރިލޭޝަންޝިޕްތަކުގައި އުޅުނިން. އެކަމަކު ދުވަހަކު ވެސް އެގޮތަށް ފޮޓޯ ނޫނީ ވީޑިއޯއެއް ނުފޮނުވަން. އެކަމަކު އޭނަ ކިޔާ ވަރުން އަޅުގަނޑު ފޮނުވަން ފެށީ. ފުރަތަމަ ފޮނުވީ ހަމައެކަނި ހަށިގަނޑު. ދެން އޭނަ ބުނާނެ ވަރަށް ލޯތްބޭ. އެހެން ކިޔައިގެން ހައްދާނެ. ދެން ފަހުން ބުނަނީ މޫނު ވެސް ފެންނަ ގޮތަށް ފޮނުވަން. އަޅުގަނޑު ބުނީ ނޫނެކޭ. ބޮޑީ ފެނުނީމަ ބޭބީއަށް އެނގޭނެ ނޫންހޭ މިއީ (އަންހެން ކުއްޖާގެ ނަން) ކަން. އެކަމަކު އޭނާ ކުރެއް ނުކުރޭ. ބުނަނީ ތި ލޯބި ނުވަނީ އޭ. ޓްރަސްޓް ނުކުރަނީ އޭ. ކިހިނެއްހޭ ޓްރަސްޓް ނުކުރަންޏާ އުޅޭނީ. އެހެންވެ ފަހުން މޫނާއެކު ފޮނުވަން ފެށީ،" ރޮމުން ރޮމުން އުނދަގުލާއެކު ވާހަކަ ދައްކަމުން އެ ޒުވާން އަންހެން ކުއްޖާ ބުންޏެވެ.\nބްލެކްމެއިލްވެ ހާސްވެފައިވާ އަންހެން ކުއްޖެއް: ކުރެވޭ ކުޑަކުޑަ ކަމެއްގެ ސަބަބުން އެތައް ދިވެހިންނަކަށް ވެސް އެކަން ކުރިމަތިވެފައިވޭ ---\nއޭރުވެސް ފިރިހެން ކުއްޖާއަށް މާބޮޑު ބަދަލެއް ނާދެ އެވެ. އެބުނާ ލޯތްބާއި އަޅައިލުން ދިޔައީ ދެމުންނެވެ. ނަމަވެސް ދުވަސް ވާވަރަކަށް އޭނާއަށް ބަދަލު އަންނަކަން އޭނާއާ ހެދި މޮޔަވެފައި ހުރި އަންހެން ކުއްޖާއަށް ފާހަގަވާން ފަށައިފި އެވެ. ކުރިން އަބަދު ކައިވެނި ކުރުމުގެ ވާހަކަ ދައްކަމުން އައި ފިރިހެން ކުއްޖާގެ ރާގު މުޅިން ބަދަލުވާން ފެށި އެވެ. އެކަން ވެސް ވާން ހުރެއްޖެނަމަ ވާނެ ކަމަށް ބުނުން ފަދަ ކަންފަސޭހަ ގޮތްގޮތަށެވެ.\n"އެހެން ޖޭންޗް ވަމުން ގޮސް ފަހުން ހަމަ މުޅި މީހާ އެއްކޮށް ބަދަލުވި. ސެކްސް ނޫން ކަމަކަށް އަޅުގަނޑު ގާތަކަށް ނާދޭ. އެކަން ވީމަ އެ ނިމުނީ. ދެން އަޅުގަނޑު ކޮބައިތޯ ވެސް ބަލައި ނުލާނެ. ޝަކުވާ ކުރީމަ ފުރަތަމަ ބުނަނީ ބިޒީއޭ. އެހެން އުޅެނިކޮށް އަޅުގަނޑަށް އެނގުނީ އޭނާ ޗީޓް ކުރިކަން (އެހެން ކުއްޖަކާ ގުޅުން ބާއްވާކަން). ދެން އަޅުގަނޑު ހަމަ އެއްކޮށް ޑިޕްރެސް ވެއްޖެ. ވަގުތުން ބުނިން މިވަރުން ނޫޅެވޭނޭ. ބުނީމަ އޭނާ ފޮނުވީ އަޅުގަނޑު ކޮށްފައި ހުރި ސްނެޕްތަކުގެ ސްކްރީން ޝޮޓް. ފޮނުވާފައި ބުނީ ޖެހޭނީ ހުންނަންށޭ. އެހެން ނޫނީ ބޭޒާރު ވާނޭ،" އެ ހިސާބަށް ބުނެވުނުތަނާ އެ އަންހެން ކުއްޖާއަށް ބާރަށް ރޮއިގަނެވުނެވެ.\nތިމާގެ އަމިއްލަ ނަފުސަށްވުރެ އިތުބާރު ކުރި މީހާ އެ ފޮޓޯތައް ފޮރުވާފައި ހުންނާނެ ކަމަކަށް އޭގެ ކުރިން އެ އަންހެން ކުއްޖާ ވިސްނާފައެއް ވެސް ނެތެވެ. ފޮޓޯތައް ލީކް ކޮށްލާނެ ކަމުގެ އިންޒާރާއެކު ދެން އެ ފިރިހެން ކުއްޖާގެ ފަރާތުން ފެންނަމުން ދިޔައީ ހަރުކަށި ކަމާއި އަނިޔާވެރި ކަމެވެ.\n"ހަމަ ގުޅާފަ ބުނާނެ މިވެނި ގަޑިއަކު ހަދަން (ކައިވެނިން ބޭރުން ޖިންސީ ގުޅުން ހިންގަން) ބޭނުމޭ އެ ވަގުތު ހުންނަން ޖެހޭނީ އޭނާގެ އެޕާޓްމަންޓުގައޭ. ދެން އަޅުގަނޑަށް ހަގީގަތުގަ ވެސް ހީވި އަޅުގަނޑު މިއީ ސެކްސް ޓޯއީ އެކޭ. އެކަން ކުރަން ހުރި އަޅެކޭ. އެ ނޫން އެއްކަމެއް ވެސް ފަހުން އޭނާގެ ފަރާތުން ނުލިބޭ،" މެދުރާއްޖެތެރޭ ރަށަކަށް އުފަން އަންހެން ކުއްޖާ ބުންޏެވެ.\nހެދުނު ގޯހަކުން، ލޯބި އަނިޔާވެރިކަމާއި ބިރުދެއްކުމަށް ބަދަލުވެގެން ދިއުމުން ނަފްސާނީ ގޮތުން އެ އަންހެން ކުއްޖާއަށް އެތައް އަސަރެއް ކުރި އެވެ. ވަޒީފާއަށް ދެމުން އައި ސަލާމުކަން ކުޑަވެ މަސައްކަތަށް ފަރުވާ ކުޑަ ކުރެވެން ފެށުނެވެ. ކުރިން ރައްޓެހިންނާއި އާއިލާއެކު ސަކަރާތް ޖަހައި އުފާކޮށް އުޅުނު ޒުވާނާ އަބަދު އެކަނިވާން ބޭނުންވި އެވެ. ކެއިންބުއިމަށް ފަރުވާ ކުޑަކުރެވި ބަލިކަން ފާހަގަ ކުރެވޭ ވަރަށް ހިކެން ފެށި އެވެ.\n"އަޅުގަނޑަށް ހަމަ ސުއިސައިޑް ތޯޓްސް (އަމިއްލައަށް މަރުވުމުގެ ވިސްނުން) އަންނަން ފެށި. ވަރަށް ވަރަށް ޑިޕްރެސްވި. މޮޔަވާ ވަރުވި. ކުރެވުނު ފާފަތައް ހިތަށް އަރައި އަބަދު ރޮވެނީ. ތައުބާވާން ބޭނުންވި. އެކަމަކު ފޮޓޯ ލީކް ކޮށްފާނެތީ ހަމަ އެކަން (ޒިނޭ) ކޮށްކޮށް ހުރުން ނޫން ގޮތެއް އޭރު ނެތް ކަމަށް ވިސްނުނީ. ފަހުން އެއްގޮތަކަށް ވެސް އެކަން (ޒިނޭ) ކުރަން ބޭނުމެއް ނުވި. ވިސްނުނު އަސްލު ދީނުގައި އެކަންކަން ހަރާމް ކުރައްވާފައި ވަނީ ކީއްވެކަން،" ތައުބާވާން ވިސްނުނު ގޮތް ބުނެދެމުން އެ ޒުވާނާ ބުންޏެވެ.\nކަމުގެ ބާވަތުން އާއިލާ މީހެއްގެ ގާތުގައި ވެސް އަދި ރައްޓެއްސެއްގެ ގާތުގައި ވެސް އެ ވާހަކަ ބުނަން އޭނާއަކަށް ނުކެރުނެވެ. އެ މީހުންނަށް އޭނާ އެނގިފައިވާނީ ބަސް އަހާ ކިޔަމަންތެރި ކުއްޖެއްގެ ގޮތުގައިކަން އޭނާއަށް އެނގޭތީ އެ މީހުންގެ ގާތުގައި އެފަދަ ވާހަކައެއް ބުނަން ނުކެރުނީ އެވެ. ނަމަވެސް އެ އަނިޔާއަށް އަބަދު އޭނާއަކަށް ކެތެއް ނުވި އެވެ. އެންމެ ފަހުން ކޮންމެ ގޮތެއް ވަރިހަމަ ކަމަށް ބަލައި އެ ފިރިހެން ކުއްޖާގެ އެދުންތަކަށް ދެކޮޅު ހެދި އެވެ. ނަތީޖާއަކަށްވީ ސޯޝަލް މީޑިއާ ޕްލެޓްފޯމެއްގައި ފޮޓޯތައް ލީކްކޮށްލުމެވެ.\n"މަންމަ ވެސް ކިރިޔާ މޮޔަ ނުވީ. މުޅި ރަށުގައި އެ ވާހަކަ. ފަހުން ލަދުން ވަޒީފާއަށް ވެސް ނުގޮސް ގޭގަ އޮތީ. ހަމަ ކޮޓަރީގައި. ގޭ މީހުންނާ ހަތަރުކަޅި ހަމަ ކުރަން ވެސް ނުކެރޭ. އޭރު އަޅުގަނޑު އުޅުނު ހާލު ހިތައް ގެންނަން ވެސް ބޭނުމެއް ނޫން. ވަރަށް ވަރަށް ހާލުގައި އުޅުނީ،" މީގެ އަހަރެއްހާ ދުވަސް ކުރިން ހިނގި ކަންކަން ކިޔައިދެމުން އެ އަންހެން ކުއްޖާ ބުންޏެވެ.\nކުށެއް އެކަމަކު އާއްމު ކަމެއް\nދީނުގައި ހަރާމް އަދި ގާނޫނީ ކުށެއް ކަމުގައި ވިޔަސް ކައިވެނީގެ ބޭރުން ޖިންސީ ގުޅުން ހިންގުމަކީ ރާއްޖޭގައި އާންމު ކަމެކެވެ. އެވަރުން އަދި މިހާރު ނިމުނީއެއް ނޫނެވެ. ލޯބި އިތުރު ކުރުމަށް ކަމަށް ބުނެ އެކަކު އަނެކަކަށް ބަދުއަހުލާގީ ފޮޓޯ ފޮނުވުމަކީ ވެސް ވަރަށް އާއްމު ކަމެކެވެ. އެއީ މައްސަލައެއް ކަމަކަށް އަދި ގޯހެއް ކަމަކަށް ގިނަ ލޯބިވެރިން ގަބޫލެއްވެސް ނުކުރެ އެވެ. އެކަމަކު ހަގީގަތަކީ ލޯބި އިތުރުކުރުމުގެ ނަމުގައި ފޮޓޯ އާއި ވީޑިއޯ ސޯޝިއަލް މީޑިއާ މެދުވެރިކޮށް ފޮނުވުމުން އެއީ މަގުމަތީގައި ހުރެ އަމިއްލައަށް އޮރިޔާން ވުން ފަދަ ކަމެކެވެ.\n"ބްލެކްމެއިލް ކޭސްތަކުގައި ހަމަ ގިނައީ ތިކަން (ބަރަހަނާ މަންޒަރު ލީކް ކުރާނެ ކަމަށް ބުނެ ބިރު ދެއްކުން). ކޯޓް އަމުރު ހޯދައިގެން ގިނަ ފޯންތައް ހުޅުވައި އެވިޑެންސް ހޯދަން ޖެހެނީ ތިފަދަ މައްސަލަތަކުގައި. ގިނަ ބަޔަކަށް އެކަން އެއްވެސް ކަމަކަށް ނުވަނީ. ދެން ބްލެކްމެއިލް ކޮށްކޮށް އެތައް ކަމެއް ހިނގާ ފަހުން މައްސަލަ މި ރިޕޯޓް ކުރަނީ. އެ ވެސް ގިނަ ފަހަރު ލީކް ކޮށްލާ ހިސާބުން،" ފުލުހުންގެ ތަހުގީގުގައި އުޅޭ އޮފިޝަލަކު ވިދާޅުވި އެވެ.\nތިމާގެ އަމިއްލަ ބަރަހަނާ ފޮޓޯ ނެގުމަކީ ވެސް ބޮޑު ކުށެކެވެ. އެއީ އޮރިޔާން ކާޑް އުފެއްދުމެވެ. އެކަމުގެ ކުށަކީ އެއް އަހަރަށް ވުރެ ދިގު ޖަލު ހުކުމް އަންނަ ކުށެކެވެ. އަމިއްލަ މީހާގެ ވެސް ބަރަހަނާ ފޮޓޯއެއް ނުނެގޭނެ އެވެ. އެފަދަ ފޮޓޯތައް ނަގައި އެހެން މީހުންނަށް ފޮނުވާނަމަ އެކުރެވެނީ އަދި މާބޮޑު ކުށެކެވެ.\nފުރަތަމަ ވެސް ބުނަންވީ ނޫނެކޭ\nއެފަދަ ކަންކަމަށް އޮތް ހައްލަކީ އިސްލާމީ އަހުލާގެވެ. ކުށް ފާފަތައް ނުކުރުމެވެ. މަންޒަރުތައް ލީކް ކުރާނެ ކަމުގެ ބިރު ދައްކައި ފައިސާ ހޯދަން ނުވަތަ އެކިއެކި ގުޅުންތައް ހިންގަން އެދުމުން ބިރުން އެކަން ކޮށްދޭނަމަ އެއީ ހެދޭ ގޯހެކެވެ. އެވަރުން އެކަމެއް ނުހުއްޓޭނެ އެވެ. ދުވަހަކަށް ވުރެ ދުވަހެއް އެކަން ކުރާ މީހުންގެ ޑިމާންޑް ކުރާނީ އިތުރެވެ. އެހެންކަމުން ފުރަތަމަ ވެސް ކުރަން ޖެހޭ ކަމަކީ އެކަން ކަމާ ބެހޭ ފަރާތްތަކަށް ހުށަހެޅުމެވެ.\nފުލުހުންގެ މީޑިއާ އޮފިޝަލަކު ވިދާޅުވިގޮތުގައި ހޮޓްލައިން 119 އަށް ގުޅައި އެފަދަ މައްސަލަތައް ރިޕޯޓް ކުރުމުން ސީރިއަސް ކަމެއްގެ ގޮތުގައި އެފަދަ މައްސަލަތައް ތަހުގީގު ކުރާނެ އެވެ. ވިކްޓިމްއަށް ދޭން ޖެހޭ ރައްކާތެރިކަން ފުލުހުން ދޭނެ ކަމަށް މީޑިއާ އޮފިޝަލް ވިދާޅުވި އެވެ.\nބްލެކްމެއިލް ކުރަން ކޮށްފައި ހުންނަ ކަންކަމުގެ ހެކިތައް ރައްކާކޮށްފައި ބެހެއްޓުމަކީ ވެސް މުހިންމު ކަމެކެވެ. އެގޮތުން ފޮޓޯ ނުވަތަ ވީޑިއޯ ލީކް ކުރާނެ ކަމަށް ބުނެ ދޭ އިންޒާރާއި ވަކި ކަމެއް ނުވަތަ ވަކި އެއްޗެއް ދިނުމަށް އަންގާއިރު އެ މެސެޖްތައް ނުވަތަ އޯޑިއޯތައް ރެކޯޑްކޮށްފައި ބަހައްޓަން ވާނެ އެވެ. މައްސަލަ ފުލުހަށް ހުށަހަޅާއިރު ހެކީގެ ގޮތުގައި ބޭނުން ކުރުމަށެވެ.\nބްލެކްމެއިލްގެ ޝިކާރަކަށް ވެފައިވާ ދިވެހިންނަށް ބަލާއިރު އޭގެ ތެރޭގައި ކުޑަ ކުދީންނާއި ޒުވާނުންގެ އިތުރުން މެދު އުމުރުގެ މީހުން ވެސް ހިމެނެ އެވެ. ގިނަ ފަހަރަށް އެކަމުގެ ޝިކާރައަކަށް އަންހެނުން ވާއިރު ފިރިހެނުންނަށް ވެސް އެކަން ދިމާވެފައި އެބަހުއްޓެވެ. އޭގެ ތެރޭގައި ޒިންމާދާރު ވަޒީފާތަކުގައި ތިބި އެތައް ބައެއް ވެސް ހިމެނެ އެވެ. ކުރެވޭ ކުށެއްގެ ސަބަބުން މީހާގެ އަބުރުގައި ލައްގަނޑެއް ޖެހި މުޅި ދުނިޔެއަށް ބޭޒާރު ވަނީ އެވެ. ތިމާ އަމިއްލައަށް ފޮނުވި ބަރަހަނާ މަންޒަރުތައް ލީކް ވެދާނެ ކަމުގެ ބިރަށް އެތައް ހާސް ރުފިޔާއެއް ދޭން ޖެހުމުގެ އިތުރުން އެތައް އަނިޔާއެއް ލިބިފައިވާ އެތައް ދިވެއްސަކު އެބަ ތިއްބެވެ. އެހެންކަމުން އެފަދަ ކަންކަމަށް އަދި ވެސް ވިސްނަވާށެވެ!\nލޯބީގެ އަވައިގައި ޖެހި ޒަމާނީ ގޮތްގޮތަށް އުފާ ކުރަން ކުރެވޭ ނޭދެވޭ ކަންކަމުގެ ސަބަބުން އެތައް ބައެއްގެ ދިރިއުޅުން މިވަނީ ފުން އަނދަވަޅެއްގެ ތެރެއަށް ވެއްޓިފަ އެވެ. އިތުބާރުކޮށް، ލޯބިން ކުރާ ކަމެއްގެ ސަބަބުން މުޅި އުމުރަށް ރޯން ޖެހިފައިވާ މީހުން މަދެއް ނޫނެވެ. މި ޒުވާން އަންހެން ކުއްޖާގެ ހާދިސާ ވެސް އިބުރަތަކަށް ފުދެ އެވެ. ވީ ލޯބިން އޭނާ ފޮނުވި ފޮޓޯއިން ދިރިއުޅުން ވެއްޓުނީ އަނދަވަޅަކަށެވެ.\nގުޅޭ ޓެގު ޖިންސީ ގޯނާ މީސް މީޑިއާ އިޖުތިމާއީ މައްސަލަތައް ޖިންސީ ފުރައްސާރަކުރުން ޕޮލިސް ކުށް


ނައިފަރުގައި ފިޔަވަޅުތައް ވަރުގަދަކޮށްފި - DhiDaily\nނައިފަރުގައި ފިޔަވަޅުތައް ވަރުގަދަކޮށްފި\nކޮވިޑާއި ގުޅިގެން މޮނިޓަރިންގެ ހާލަތަށް ގެނެސްފައިވާ ޅ.ނައިފަރުގައި ފިޔަވަޅުތައް ވަރުގަދަކޮށްފިއެވެ.\nއެޗްޕީއޭއިން މިރޭ ނެރުނު އެންގުމުގައި ވަނީ ޒަރޫރީ ބޭނުންތަކާއި، ސިއްހީ ފަރުވާ ހޯދުމަށް ދާ ދިއުން ފިޔަވައި އެހެނިހެން ބޭނުންތަކަށް, މަގުމައްޗާއި އާންމު ތަންތަނަށް ނުކުމެ އުޅުން ހުއްޓައިލުމަށް އަންގާފައެވެ.\nއޭގެ އިތުރުން އެއްފަހަރާ3މީހުންނަށްވުރެ ގިނަމީހުން މަގުމައްޗާއި ޢާންމު ތަންތަނުގައި އެއްވެ އުޅުން ހުއްޓައިލުމަށާއި، އެއް ގެއިން އަނެއް ގެއަށް ޒިޔާރަތް ކުރުން ހުއްޓައިލުމަށާއި، ޕާޓީތަކާއި، ހަފްލާތަކާއި، ރަސްމިއްޔާތުތައް ބޭއްވުން ހުއްޓައިލުމަށް ވެސް ވަނީ އަންގާފައެވެ.\nހަމައެހެންމެ ހޮޓާތަކާއި, ކެފޭތަކާއި، ރެސްޓޯރަންޓުތަކުން ދެމުންގެންދާ ޚިދުމަތްތައް ހުއްޓައިލަން ވެސް އަންގާފައިވެއެވެ. ނަމަވެސް ޑެލިވަރީގެ ޚިދުމަތް ދިނުމެއް ނުހިމެނޭކަމަށް އެޗްޕީއޭއިން ބުންޏެވެ.\nހަމައެއާއެކު ސެލޫންތަކާއި، ޖިމްތާކާއި، ބޯކޮށާ ތަންތަން ބަންދުކުރުމަށާއި، ކުޅިވަރުގެ ހުރިހާ ހަރަކާތްތަކާއި، ކަސްރަތުގެ ހަރަކާތްތައް ހިންގުން ހުއްޓައިލުމަށް ވެސް ވަނީ އަންގާފައެވެ. އަދި ޓެކްސީގެ ޚިދުމަތް ދޭ ފަރާތްތަކުން، އެ އެޖެންސީން ޢާންމުކޮށްފައިވާ ގައިޑްލައިނާ އެއްގޮތަށް ޓެކްސީގެ ޚިދުމަތް ދިނުމަށް އަންގާކަމަށް ވެސް އެޗްޕީއޭއިން ބުންޏެވެ.\nމީގެ އިތުރުން ފިރާތަކާއި، ބޭންކުތައް ފަދަ އާންމު ޚިދުމަތް ދޭ ތަންތަނުގައި ޚިދުމަތްދޭއިރު، އެޗްޕީއޭއިން\nޢާންމުކޮށްފައިވާ ގައިޑްލައިނާ އެއްގޮތަށް ގައިދުރުމިން ބެހެއްޓުމަށާއި، ތަނަށް ވަދެވޭ އަދަދު ކަނޑައެޅުމަށާއި، ރައްކާތެރިކަމުގެ އެހެނިހެން ފިޔަވަޅުތައް އަޅައިގެން ޚިދުމަތް ދިނުމަށް ވެސް ވަނީ އަންގާފައެވެ. އަދި ހަމައެހެންމެ ޔުނިވަރސިޓީތަކާއި ކޮލެޖްތަކާއިި، ސްކޫލުތަކަށް ދަރިވަރުން ހާޒިރުވެގެން ކުލާސްތައް ކުރިޔަށް ގެންދިޔުން ހުއްޓައިލުމަށް ވެސް ވަނީ އަންގާފައެވެ.\nމި ހުރިހައި ފިޔަވަޅުތައް ވެސް އަޅާފައިވަނީ 07 ދުވަހުގެ މުއްދަތަށެވެ.\nނައިފަރުގައި ހަލުވިކަމާއެކު ކޮވިޑު ފެތުރެމުން އަންނައިިރު އެ ރަށުން ކޮވިޑަށް ޕޮޒިޓިވްވި މީހުންގެ ޢަދަދު އުޅެނީ 50 އަށްވުރެ މަތީގައެވެ.


Kithanme Finivefai Meehun Madhu Namaves Antarctica Gai Ves ATM Hurey - Vaguthu\nއެންޓާޓިކާގައި ހުންނަ2އޭޓީއެމް\nމި ދުނިޔޭގައި7ކޮންޓިނެންޓު ނުވަތަ ބައްރު އޮންނަ ކަމީ އެންމެނަށްވެސް އެނގޭ ކަމެކެވެ. ނަމަވެސް އެތަނުން އެއް ބައްރުގައި ހުންނަނީ އެންމެ2އޭޓީއެމް ކަން އެނގެނީ ކިތައް މީހުންނަށް ބާވައެވެ؟\nސައުތް އެމެރިކާ، ނޯތް އެމެރިކާ، ޔޫރޮޕް، އެފްރިކާ އަދި އެންޓާޓިކާގެ އިތުރުން އޭޝިޔާ އާއި އޮސްޓްރޭލިއާ ނުވަތަ އޯޝިއާނާ ހިމެނޭ ހެން7ބައްރު ވާއިރު، މި ހުރިހާ ކޮންޓިނެންޓެއްގައިވެސް މީހުން ދިރިއުޅެއެވެ. ނަމަވެސް، އެތަނުން އެންމެ އެންމެ އާބަދީ ބޮޑީ އޭޝިއާ ކަމުގައި ވާއިރު، އެންމެ މީހުން މަދުވެފައި2އޭޓީއެމް ހުންނަނީ އެންޓާޓިކާގައެވެ.\nމައިނަސް 10 ޑިގްރީ އާއި މައިނަސް 60 އާއި ދޭތެރޭ އެންޓާޓިކާގެ ފިނިހޫނުމިން ހުންނަކަމުން، އެތަނުގައި ދިރިއުޅެމުން އަންނަނީ ތަހުލީލުތައް ކުރުމަށްޓަކައި އެތަނަށް ދާ ސައިންސްވެރިން އެކަންޏެވެ. ދުނިޔޭގެ 30 ގައުމަކުން ޖުމްލަ 1000-4000 އާއި ދޭތެރޭ މީހުން ކޮންމެ އަހަރަކުވެސް އެންޓާޓިކާގައި ތިބޭ އިރު އެ މީހުން ދިރިއުޅެމުން އަންނަނީ 70 ބޭސް އަކަށް ބަހައިލައިގެންނެވެ. މި ތަނުގައި ފިނިހޫނުމިން ކޮންޓްރޯލް ކޮށްފައި ހުރުމުން ފަސޭހައިން އުޅެވެއެވެ.\nނަމަވެސް، ދުނިޔޭގެ5ވަނަ އަށް އެންމެ ބޮޑު ބައްރު އެންޓާޓިކާގައި ހުންނަނީ އެންމެ2އޭޓީއެމް އެވެ. އެ ބައްރުގައި އެންމެ ގިނައިން މީހުން އުޅޭ ހިސާބު، މެކްމާޑޯ ސްޓޭޝަންގައި އެމެރިކާގެ ވެލްސް ފާގޯ ބޭންކުން ދެ އޭޓީއެމް ބަހައްޓާފައި ވާއިރު، އެ ބޭންކުން ވަނީ ދުނިޔޭގެ އެންމެ ދެކުނުގައި ހުންނަ އޭޓީއެމްގެ ރެކޯޑު ހަދައި ގިނިސް ރެކޯޑު ފޮތުން ޖާގަވެސް ހޯދާފައިކަން ފާހަގަކޮށްލެވެއެވެ.\nމެކްމާޑޯ ސްޓޭޝަނަށް ޒިޔާރާތް ކުރަން ބޭނުންވާ ފަތުރުވެރިންނަށް އެ ފުރުސަތުވެސް އޮވެއެވެ.


Bali Meehun Balaa Meehunah Vaccine Jehumuge Furusathu Hulhuvaalaifi - Vaguthu\nބަލި މީހުން ބަލާ މީހުންނަށް ވެކްސިން ޖެހުމުގެ ފުރުސަތު ހުޅުވާލައިފި\nމާލެ ސަރަހައްދުގައި ތިބި އުމުރުން ދުވަސްވީ މީހުންނާއި ބައްޔެއް ނުވަތަ ނުކުޅުދުންތެރިކަމެއްގެ ސަބަބުން އެނދުމަތިކުރެވިފައިވާ މީހުން ބެލެހެއްޓުމުގައި އުޅޭ މީހުންނަށް ކޮވިޑް-19 ވެކްސިން ޖެހުމުގެ ފުރުސަތު ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ހުޅުވާލައިފިއެވެ.\nއެޗްޕީއޭއިން މިރޭ ނެރުނު ބަޔާނެއްގައި ބުނީ އެފަދަ ފަރާތްތަކަށް ސޯޝަލް ސެންޓަރާއި އިސްލާމީ މަރުކަޒު، ހުޅުމާލެ ވެކްސިނޭޝަން ސެންޓަރު އަދި ވިލިމާލޭ ޔޫތް ސެންޓަރުން ހެނދުނު 9:00 އިން 16:30 އަށް ވެކްސިން ޖެހުމުގެ ފުރުސަތު އޮންނާނެ ކަމަށެވެ.\nއެހެން ކަމުން ވެކްސިން ޖެހުމަށް ވެބްސައިޓު ގައި ރަޖިސްޓްރީ ކުރުމަށް އެޗްޕީއޭއިން ވަނީ އަންގާފައެވެ. އެގޮތަށް ރަޖިސްޓްރީ ނުކުރާ ފަރާތްތަކަށް ވެކްސިން ސެންޓަރުގައި ރަޖިސްޓްރީ ކުރުމުގެ އެހީތެރިކަން ދެވޭނެ ކަމަށާއި ރަޖިސްޓަރީ ވުމުގައި އެހީތެރިކަން ބޭނުންވާނަމަ 1676 އަށް ގުޅުއްވައިވެސް އެހީތެރިކަން ހޯއްދެވޭނެ ކަމަށް އެޗްޕީއޭއިން ވަނީ ބުނެފައެވެ.\nއެޗްޕީއޭގެ ތަފާސް ހިސާބުތަކަށް ބަލާއިރު، މިވަގުތު ރާއްޖެއިން 75،013 މީހަކަށް ވަނީ ވެކްސިން ދީފައެވެ. އޭގެ ތެރެއިން 56،979 މީހަކަށް ވެކްސިން ދީފައިވަނީ މާލެ ސަރަހައްދުންނެވެ. އަދި 18،034 މީހަކަށް ދީފައިވަނީ އަތޮޅު ތެރޭގެ ރަށްތަކުންނެވެ.\nރާއްޖޭގައި މިވަގުތު ބޭނުން ކުރަމުން އަންނަނީ އިންޑިއާއިން ހަދިޔާ ކުރި އޮކްސްފޯޑް-އެސްޓްރާޒެކެނާ ކޮވިޝީލްޑް ވެކްސިނެވެ. ވެކްސިންގެ ފުރަތަމަ ޑޯޒް ރާއްޖޭގައި ޖަހަން ފަށާފައިވަނީ މިމަހުގެ އެއްވަނަ ދުވަހުއެވެ.\nފެބުރުއަރީ 21, 2021 23:23\nނޫސްވެރިންނޭ! ވެކްސިނޭ ކިޔައިގެން ހުރި ހުރިހާ ޚަބަރެއްގެ އެއްތަންކޮށްލަ ބަލަ! އެއްދުވަހު އޮންނާނީ 55 އަހަރުން މަތީގެ މީހުންނަށް އަނެއް ދުވަހު 40 އަހަރުން މަތި އަނެއް ދުވަހު 19 އަހަރާ 65 އަހަރު އަނެއް ދުވަހު 35 އަހަރާ 65 އަހަރާ ދެމެދު އަނެއް ދުވަހު 65 އަހަރުން މަތި އަނެއް ދުވަހު ހައިރިސްކް މީހުން އަނެއް ދުވަހު ބަލިމީހުން ބަލާ މީހުން އަނެއް ދުވަހު ކުޑަކުދިން ގެންގުޅޭ މީހުން އަނެއް ދުވަހު ބިދޭސީން އަނެއް ދުވަހު ވޯކްޕާމިޓް ނެތް ބިދޭސީން އަނެއް ދުވަހު ރާއްޖޭގައި އުޅޭ ބިދޭސީން އަނެއް ދުވަހު ގަވާއިދާ ޚިލާފަށް އުޅޭ ބިދޭސީން މީ ކިހިނެތް އޮންނަ ގިންތިތަކެއްތަ! މިހެން ކިޔައިގެން ކޮންމެ ދުވަހަކު ނޫސްތަކުގައި ޚަބަރުޖަހާ! ގިންތި ހަދާފައި މިއޮތީ ކޮންގޮތަކަށް ބަލައިގެންބާ! ދަންނަ ސޮރަކު ހުރިއްޔާ ކިޔައިދީބަލަ މިވާގޮތެއް.


Addu hospitaluge construction masakkah nimijje\nއައްޑޫ ހޮސްޕިޓަލްގެ ކޮންސްޓަރަކްޝަން މަސައްކަތްތައް ނިމިއްޖެ\nއައްޑޫ ސިޓީގެ އިކުއެޓޯރިއަލް ކޮންވެންޝަން ސެންޓަރު (އީސީސީ) ގައި ތަރައްޤީ ކުރާ 100 އެނދުގެ ހޮސްޕިޓަލްގެ ކޮންސްޓްރަކްޝަން މަސައްކަތްތައް ނިމިއްޖެކަމަށް ހައުސިން މިނިސްޓަރު ޑރ. މުހައްމަދު މުއިއްޒު މިއަދު ވިދާޅުވެއްޖެ އެވެ.\nހައުސިން މިނިސްޓަރު ޑރ.މުހައްމަދު މުއިއްޒު ކުރެއްވި ޓްވީޓެއްގައި ވިދާޅުވީ އައްޑޫ އިކްއެޓޯރިއަލް ކޮންވެންޝަން ސެންޓަރު (އީސީސީ) 100 އެނދުގެ ހޮސްޕިޓަލަކަށް ބަދަލު ކުރަން މިހާރު ހިންގަމުން އަންނަ މަޝްރޫއުގެ ދަށުން އެ އިމާރާތުގައި ކުރަންޖެހޭ ބޮޑެތި ބައެއް މަސައްކަތްތައް މިހާރު ނިމިފައިވާ ކަމަށެވެ.\nމީގެ އިތުރުން މައި އިމާރާތާއި އޮފީސް އިމާރާތުގެ ކޮންސްޓްރަކްޝަން މަސައްކަތްތައް މިހާރު ނިމިފައިވާ ކަމަށާއި މެޑިކަލް އާއި އިލެކްޓްރޯނިކަލް މަސައްކަތްތަކާއި އެތެރޭގެ ފިނިޝިން މަސައްކަތްތައް މިހާރު ފަށާފައިވާ ކަމަށް މިނިސްޓަރު ވިދާޅުވިއެވެ.\nހޮސްޕިޓަލްގެ ފޮޓޯތަކަކާ އެކު މިނިސްޓަރ ކުރެއްވި ޓްވީޓެއްގައި ވިދާޅުވީ ހޮސްޕިޓަލްގެ މައި އިމާރާތުގެ ސްޓްރަކްޗަލް މަސައްކަތް ނިމިފައިވާ ކަމަށެވެ. އަދި މި އަހަރުގެ ޖުލައި ނިމުމުގެ ކުރިން ހޮސްޕިޓަލް ހުޅުވަން ވަނީ ތާވަލުކޮށްފައިކަމަށް ވެސް މިނިސްޓަރ ވަނީ ވިދާޅުވެފައެވެ.\nއައްޑޫ އާ ހޮސްޕިޓަލްގެ މަސައްކަތް ކުރަނީ އެލިއާ ކޮންސްޓްރަކްޝަނުންނެވެ. އެ ކުންފުންޏަށް 161.8 މިލިއަން ރުފިޔާ އަށް މަޝްރޫއު ހަވާލު ކުރީ ނޮވެމްބަރު 14، 2016 ގަ އެވެ.\nއައްޑޫ އާ ހޮސްޕިޓަލަކީ ސައުދީ ފަންޑް ފޯ ޑިވެލޮޕްމަންޓާއި އޯޕެކް ފަންޑް ފޮ އިންޓަނޭޝަނަލް ޑިވެލޮޕްމަންޓް (އޮފިޑް) އިން ދީފައިނާ ލޯނުގެ އެހީގައި ހިންގާ މަޝްރޫއެކެވެ. މުޅި މިމަޝްރޫޢު އަށް 21 މިލިއަން ޑޮލަރު ޚަރަދު ކުރުމަށް ވަނީ ހަމަޖެހިފައެވެ.\nއައްޑޫ ޓާޝަރީ ހޮސްޕިޓަލް


Afrasheem ge marakee siyaasee kamekey bunee eyru libunu mauloomaathah riaayaikoh: Riyaaz\n18 ނޮވެންބަރ 20193ކޮމެންޓް\nޑރ. އަފްރާޝިމް އަލީ ރަހުމު ކުޑަގޮތަށް އަވަހާރަ ކޮށްލި މައްސަލައިގެ ފަހަތުގައި ސިޔާސީ ބަޔަކު ތިބިކަމަށް އޭރު ބުނީ ލިބިފައި ހުރި މައުލޫމާތު ތަކަށް ބިނާކޮށް ކަމަށް ކުރީގެ ޕޮލިސް ކޮމިޝަނަރު އަދި މިހާރު ރައްޔިތުންގެ މަޖިލީހުގެ ތިމަރަފުށީ ދާއިރާގެ މެމްބަރު އަބްދުﷲ ރިޔާޒް ވިދާޅުވެއްޖެ އެވެ.\nޑރ. އަފްރާޝީމްގެ މަރުގެ ހާދިސާ ހިނގިއިރު، އަބްދުﷲ ރިޔާޒް ހުންނެވީ ކޮމިޝަނާރ އޮފް ޕޮލިސްގެ މަޤާމުގަ އެވެ. އެ މައްސަލަ އާއި ގުޅިގެން މީޑިއާ އާއި އާންމުންނަށް މައުލޫމާތު ދެއްވަމުން، 04 ޑިސެމްބަރު 2012 ގައި އަބްދުﷲ ރިޔާޒް ވިދާޅުވެފައި ވަނީ ޑރ. އަފްރާޝީމް އަލީގެ މަރުގެ މައްސަލައިގެ ފަހަތުގައި ތިބީ ސިޔާސީ ބައެއް ކަމަށެވެ. އަދި އެކަމަށް4މިލިއަން ރުފިޔާ ހަރަދު ކޮށްފައިވާ ކަމަށެވެ.\nއެހެން ނަމަވެސް، ޑރ. އަފްރާޝީމް އަލީގެ މަރުގެ މައްސަލަ ބެލި މަރުތަކާއި ގެއްލުވާލާފައިވާ މީހުންގެ މައްސަލަތައް ބަލާ ކޮމިޝަނުން ބުނެފައިވަނީ، ޑރ. އަފްރާޝީމް އަލީގެ މަރުގެ ފަހަތުގައި ސިޔާސީ ބައެއްގެ އަތެއް ނުވާކަމަށެވެ.\nމިއާއި އެކު، ގިނަ ފަރާތްތަކަކުން އަންނަނީ، އޭރުގެ ސީޕީ އަކަށް ހުންނަވާ ރިޔާޒް ދެއްކެވި ވާހަކަތަކާއި މެދު ސުވާލު އުފައްދަމުން ނެވެ.\nއެމައްސަލައިގައި ސީއެންއެމް އިން ކުރި ސުވާލަކަށް ޖަވާބު ދެއްވަމުން އަބްދުﷲ ރިޔާޒް ވިދާޅުވީ، އެމައްސަލައިގައި އޭރު މީޑިއާ އަށް ހާމަކޮށްފައިވަނީ، ފުލުހުންގެ ތަހުގީގަށް ލިބިފައިވާ މައުލޫމާތު ކަމަށެވެ.\n"އަޅުގަނޑު ހާމަކޮށްފައިވާނީ ފުލުހުންގެ ތަހުގީގަށް ހުމާމް ދީފައިވާ ބަޔާނުގައި ހުރި ކަންކަމާއި، ފުލުހުންގެ ތަހުގީގަށް ލިބިފައި ހުރި މައުލޫމާތުތައް." ރިޔާޒް ވިދާޅުވި އެވެ.\nރިޔާޒް ވިދާޅުވީ، ޑރ. އަފްރާޝީމްގެ މަރުގެ ފަހަތުގައި ދީނީ ބަޔަކު ވާކަމަށް އެ މައްސަލަ ބެލި ކޮޮމިޝަނުން ބުނެފައިވަނީ، އެބޭފުޅުންނަށް އެޔަށްވުރެއް ވަރުގަދަ މައުލޫމާތުތަކެއް ލިބުމުންކަމަށް ޤަބޫލުކުރައްވާކަމަށެވެ.\nއަފްރާޝީމް ގެ މަރުގެ މައްސަލައިގައި ތައްޔާރު ކުރި ރިޕޯޓް އާންމުކޮށްފައިވާއިރު، އެ ރިޕޯޓްގައި ވަނީ ފުލުހުންނަށް ހުމާމް ދީފައިވާ ބަޔާން ވެސް ހިމަނާފަ އެވެ. އަދި އެބަޔާނުގައި ހުމާމް ބުނެފަައިވަނީ، އަފްރާޝީމް މަރާލުމަށް4މިލިއަން ރުފިޔާ ހުށަހެޅި ކަމަށެވެ.\nމަރުތައް ބެލުމަށް އުފެއްދި ކޮމިޝަނުން ތައްޔާރު ކުރި ރިޕޯޓްގައި ބުނެފައިވަނީ، އަފްރާޝީމް އަވަހާރަ ކޮށްލުމުގެ ފަހަތުގައި ސިޔާސީ ބައެއްގެ އަތް ނުވާކަމަށެވެ. އެހެން ނަމަވެސް އެކަން ކޮށްފައިވަނީ ރާއްޖޭގައި ހިންގަމުންގެންދާ ޖިހާދީ ފިކުރުގެ ޖަމާއަތުން ކަމަށް ގަބޫލުކުރެވޭކަމަށެވެ. އަދި ކޮމިޝަނަށް ލިބިފައިވާ ހެއްކާއި ގަރީނާއަށް ބަލާއިރު ރާއްޖޭގައި ހިންގަމުންގެންދާ ޖިހާދީ ފިކުރުގެ މި ޖަމާއަތް ހިންގުމުގައި އިސްވެތިބެނީ މާލޭ ދަފްތަރު ނަންބަރު 471 މުޙައްމަދު މަޒީދު އާއި ތ. އޮމަދޫ، އަތިރީގެ، ޞާމިތު މުޙައްމަދު ކަމަސްވެސް ކޮމިޝަންގެ ރިޕޯޓްގައި ހާމަކޮށްފައިވެ އެވެ.\nޑރ. އަފްރާޝީމް މަރުތައް ބަލާ ކޮމިޝަން އަބްދުﷲ ރިޔާޒު\nމި ހާދަ ގޮތެއް ވެސް ނެތް މީހެކޭދޯ\nއަފްރާޝީމް މަރުގައި އެއްމެ ނުބައި ރޯލެއް ކުޅުނީ މީނަ..އެކިގޮތްގޮތައް ވާހަކަ ބަދަލުކޮށް އެކިމީހުންގެ ބޮލަށް ކަނޑާލީ..ކޮންމެ ރިޔާސީ އިންތިހާބަކަށް ޓީވީތަކަށް އަރައި އޭނަ އޭރަކުހުރި ސިޔާސީ ފިކުރަށް ބުރަވާގޮތައް މަރުގެ ކަންކަން އަނބުރަމުން ދިޔައީ...މިކަހަލަ ބައެއްގެ ސަބަބުން މަރުގެ އަޑީގައި ތިބިމީހުން ހޯދަން ހުރަސް އެޅުނީ..


Barulamaanee Nizaam Genaumuge Bill Ge Bahus Majileehugai Fashaifi - Vaguthu\nބަރުލަމާނީ ނިޒާމަކަށް ރާއްޖޭގެ ވެރިކަން ކުރުމުގެ ނިޒާމު ބަދަލު ކުރާ ގޮތަށް ގާނޫނު އަސާސީއަށް އިސްލާހު ގެންނަ ބިލް ރައްޔިތުންގެ މަޖިލީހުގެ މިއަދުގެ ޖަލްސާގައި ތަޅުމަށް ހުށަހަޅުއްވައި އެ ބިލްގެ އިބްތިދާއީ ބަހުސްގެ މަރުހަލާ ފަށައިފިއެވެ.\nޑީއާރުޕީގެ ލީޑަރު އަދި ކާށިދޫ ދާއިރާގެ މެންބަރު އަބްދުﷲ ޖާބިރު ހުށަހެޅުއްވި ބިލް ތަޅުމަށް ހުށަހަޅުއްވައި އެ ބިލްގައިވާ ހުރިހާ މާއްދާއަށް މަޖިލީހުގެ ތަޅުމަށް އިއްވެވިއެވެ.\nޖުމުލަ 70 މާއްދާ ހިމެނޭ އެ ބިލް ހުށަހެޅުއްވުން ލަސްވާތީ ރިޔާސަތުގައި އިންނެވި މަޖިލީހުގެ ރައީސް މުހައްމަދު ނަޝީދު ވަނީ ބިލް ހުށަހެޅުއްވުން އަވަސް ކުރައްވައި ހުލާސާއެއް އިއްވަން އެދިވަޑައިގެންނެވިއެވެ.\nއެ ވަގުތު މަރަދޫ ދާއިރާގެ މެންބަރު އިބްރާހިމް ޝަރީފް (މަވޯޓާ ޝަރީފް) ނިޒާމީ ނުކުތާއެއް ނަންގަވައި ހަރު އަޑުން ވިދާޅުވީ ހުށަހަޅުއްވަން ލިބިވަޑައިގެންނެވި 15 މިނެޓް ކަމަށާއި އިތުރު ވަގުތު ނުދެއްވުމަށެވެ. އެ ދަނޑިވަޅު ކުޑަ ވަގުތުކޮޅަކަށް ޖާބިރާއި ޝަރީފްއާ ދެމެދު ބަހުގެ ހަމަލާތަކެއް ވެސް ބަދަލު ކުރެވުނެވެ.\nދެން ރައީސް ނަޝީދު ވެސް ވަނީ ޖާބިރަށް އެކަން ހަނދުމަފުޅު ކޮށްދެއްވައިފައެވެ. ދެން ޖާބިރު ފަހަރަކު މާއްދާއަށް ވިދާޅުވުމުގެ ބަދަލުގައި ވަރަށް ކުރުކޮށްފައި ތަޅުމަށް ބިލް އިއްވެވިއެވެ. ވިދާޅުވީ ރާއްޖޭގައި ވެރިކަން ކުރަނީ ކޯލިޝަން އެކުލަވާލައިގެން ކަމާއި ރިޔާސީ ނިޒާމަށް ނޫން ކަމަށެވެ. ތަހުޒީބު މުޖުތަމައުގައި އަމަލު ކުރަނީ ބަރުލަމާނީ ނިޒާމަށް ކަމަށް އޭނާ ވިދާޅުވިއެވެ.\nއެ ބިލްގައި ވަނީ، ވެރިކަން ހިންގުމުގެ ބާރު ބޮޑުވަޒީރަށް ލިބިދޭ ގޮތަށް ބަދަލުކުރުމަށެވެ. ބޮޑުވަޒީރަކަށް ވެގެން ދާނީ ރައްޔިތުންގެ މަޖިލީހުގެ އިންތިހާބު ކާމިޔާބުކޮށް މެޖޯރިޓީ ހޯދާ ޕާޓީގެ ލީޑަރެވެ. ބިލްގައި އޮތީ މަޖިލީހަށް ރިޔާސީ ބަޔާން އިއްވުން ފަދަ ރައީސްގެ މަސްއޫލިއްޔަތުތައް ވެސް ބޮޑުވަޒީރަށް ލިބިގެންދާ ގޮތަށެވެ.\nއެ ބިލްގައި ދެން ވަނީ ރައީސްގެ މަގާމު ވެސް މަޖިލީހުން އިންތިހާބު ކުރާ ގޮތަށް ހެދުމަށެވެ. އެ ގޮތުން މަޖިލީހުން މަގާމަށް ހުޅުވާލަން އިއުލާން ކުރުމުން ކުރިމަތިލާ ފަރާތްތަކުގެ މެދުގައި މަޖިލީހުގައި ސިއްރު ވޯޓެއް ނަގާނެއެވެ. ރައީސްގެ މަގާމަށް އިންތިހާބު ކުރެވޭނީ މަޖިލީހުގެ މެންބަރުންގެ ތެރެއިން އެންމެ ގިނަ ވޯޓު ލިބިގެންދާ ފަރާތެއް ކަމަށް އެ ބިލްގައިވެއެވެ.\nއެ ބިލް މަޖިލީހުން ފާސްވެ ރައީސް ތަސްދީގު ކުރުމާއެކު އޭރަކު ހުންނަވާ ރައީސްއާއި އެމަނިކުފާނުގެ ކެބިނެޓް އިސްތިއުފާ ދެއްވަން ޖެހޭނެ ކަމަށް ވެސް ބިލްގައިވެއެވެ. އަދި ބަރުލަމާނީ ނިޒާމެއްގެ ދަށުން ރައްޔިތުންގެ މަޖިލީހުގެ އާންމު އިންތިހާބު ބޭއްވެން ދެން އޭރެއްގައި ހުންނަ މަޖިލީހުގެ ރައީސް ވަގުތީ ގޮތުން ގައުމު ހިންގުމާއި ހަވާލުވާނެ ކަމަށް ބިލްގައިވެއެވެ.\nބަރުލަމާނީ ނިޒާމެއް ގެންނަ އެ ބިލް މަޖިލީހުގެ މާދަމާގެ ޖަލްސާއަށް އެޖެންޑާކުރިއިރު، އެއީ މަޖިލީހުގެ ރައީސް މުހައްމަދު ނަޝީދު އަބަދުވެސް ބޭނުންފުޅުވާ ގޮތެވެ. މީގެ ކުރިން 2007 ގައި ނެގުނު ފެންނަ ނުފެންނަ ވޯޓުގައި ވެސް ރައީސް ނަޝީދާއި އެމްޑީޕީ ތާއީދު ކުރީ ބަރުލަމާނީ ނިޒާމަކަށެވެ.\nއެކަމަކު މިހާރު އެމްޑީޕީގައި މި ކަމާ މެދު ހިޔާލުތައް ދެކަފިވެފައި އޮންނައިރު، ރައީސް ނަޝީދު ދާދި ފަހަކުން ވިދާޅުވީ މިއީ ވެރިކަން ކުރުމުގެ ނިޒާމުގެ ބަހުސް ހިންގަންވީ ދަނޑިވަޅު ކަމަށް ގަބޫލު ނުކުރައްވާ ކަމަށެވެ. އެކަމަކު އެމަނިކުފާނުގެ "އަތް ބަނދެވިފައިވާ" ކަމަށާއި ގަވާއިދުގައި އޮންނަ ގޮތުގެ މަތިން ޖާބިރުގެ ބިލް އެޖެންޑާ ކުރައްވަން ނިންމެވީ ކަމަށް ވިދާޅުވިއެވެ.\nއޮކްޓޯބަރ 28, 2020 09:59\nވަރަށް މޮޅަށް ރޭވުން ތައް ރާއްވަވަމުން މިގެންދަނީ ތިޔަބައިމީހުން ގެ ނުބައި ރޭވުން ތައް ﷲ މޮޅަށް ދެނެވޮޑިގެން ވޭ.\nއޮކްޓޯބަރ 28, 2020 10:28\nރާއްޖޭގައިތިބި ސިޔާސީ މީހުންގެ ނޭއްގާނީކަން މުޅި ދުނިޔެ ދަނެއެވެ. މިޙާލަތުގައި ރާއްޖޭ އޮންނަންޏާ ބަރުލަމާނީ ނިޒާމެއްގައި އަހަރަކު މަދުވެގެން ދެވެރިކަން އަންނާނެއެވެ. ރާއްޖޭގައި ގިނައިން ތބީ ފައިސާއަށް ފަސޭހައިން ހެއްލޭ ޢިލްމާއި ޙިލްމު އެއްވަރަކަށް ލިބިފައި ނެތް ކޮހުންނެވެ. އެމީހެއްގެ ނަފްސް މުއްސަދިވެފައި އެހެން ރައްޔިތުން ވަޅުލަންޖެހުނަސް އެކަންކުރަންވެސް ޖެހިލުމެއްނުވާނޭ ސިޔާސީގެ އަޞްލު ނޭގޭ މަރުމޯލުންނެވެ. ވީމާ ބަރުލަމާނީ ނިޒާމެއްގެނެސް މިރާއްޖެ އެސިޑާއި އުވަފެނުގައި ގިރުވާލަން ރައްޔިތުން ތައްޔާރު ނުވާށެވެ.\nތިޔަބަހުސަކީ ހަގީގަތުގަބުނާނަމަ ކުރެވޭނެބަހުސެއްނޫން ައްޔިތުންއެވަނީ ވެރިކަމުގެނިޒާމެއް ހަމަޖައްސާފަ ދެން ރައްޔިތުން ނައްގޮންޖަހާ އެނިޒާމް ބަދަލުކުރަންއުޅުމަކީ ބަލައިގަނެވޭނެކަމެއްނޫން ތިކަންތައްހުއްޓާލާ\nއޮކްޓޯބަރ 28, 2020 10:40\nދިވެހި ރައްޔިތުން ވޯޓުދީގެން ގެނައި ޖުމްހޫރީ ނިޒާމް އުވާލާ ބަރުލަމާނީ ނިޒާމެއް ނުގެނެވޭނެ. މިއީ ކެނެރީގޭ ނަޝީދުގެ ހަރުމުދަލެއްނޫން.\nއޮކްޓޯބަރ 28, 2020 10:47\nކީކުރަން ކުރާ ބަހުސްއެއް އަންނި ބޭނުން ވަނީ ބަރުލަމާނީ ދެން ވޯޓުލައިގެން ފާސް ކުރޭ މިހާރުވެސް ފާސްވެފަ އޮތް އެއްޗެއް.\nމިކަލޭގެ އަމިއްލަ ގޭތެރެ ބަރުލަމާނީ ކުރާ ގޮތަށް މިޤަވްމާ އަޅައިގަނެގެން އުޅެނީ ކިހާ ބޮޑު ބަލާއެއް މީ. ގޭގައި ތިބި މީހުން ބަރުލަމާނީ ކޮށް ކޮންމެ މީހަކަށް ބޮޑުވަޒީރުކަން ދޭން ފެންނަނީ.\nއޮކްޓޯބަރ 28, 2020 10:57\nނުވާނެ ތިކަމެޢް ކައެމެން ޖެހޭނީ އަމާ ހަދާން ކުރަން އިގިޖޭ!!\nއޮކްޓޯބަރ 28, 2020 11:01\nރައްޔިތުން ނިންމީ ރިޔާސީ ނިޒާމަކަށް.. ވީމާ ބަރުލަމާނީވެސް އަންނަންވާނީ މުޅިރައްޔިތުންނަށް ހުޅުވާލާ އިންތިހާބަކުން އެގޮތަށް ފާސްވެގެން ، މާދަމާ ބުނަންވީ މިތާ އިންނަންވީ ރަސްކަމެކޭ ، މަޖިލިހުން އެކްންފާސްކުރުމުން އަދި ރަސްކަމަކަށް ބަދަލު ނުކުރެވޭނެ.. މަޖިލިހުން މިޒާތުގެ ކަންތައްފާސްކުރަންވާނީ ރައްޔިތުންގެ ފެންނަ ނުފެންނަ ވޯޓަކުން...\nއޮކްޓޯބަރ 28, 2020 11:06\nބަހުސް ކުރާނެކަމެއްނެތް، ފާސްކުރިއްޔާ މަގުމައްޗަށް ނިކުއްނާނެ ކަން ހަދާން ކުރާތި.އަހަރުމެން ގިނަ ދި ވެހިން އޮއްނާނީ ތިކަމަށް ނޫނެކޭ ބުނަފަ


Asra edhenee massala nubalan, Thahugeegu kuri ah\nއަސްރާ ނަސީމު: ގެވެށި އަނިޔާގެ މައްސަލަ ކުރިއަށް ގެންދަން މިހާރު ބޭނުމެއް ނުވޭ --\nރައްޔިތުންގެ މަޖިލީހުގެ މެންބަރު އަހުމަދު އީސާގެ ފަރާތުން ލިބިފައިވާ ގެވެށި އަނިޔާގެ މައްސަލަ ކުރިއަށް ނުގެންދަން އޭނާ ފަރާތުން އަނިޔާ ލިބުނު ކަމަށް ބުނާ ކުރީގެ އަނބިމީހާ އަސްރާ ނަސީމް އެދިފައިވީނަމަވެސް އެ މައްސަލަ ކުރިއަށް ގެންދާނެ ކަމަށް ފުލުހުން ބުނެފި އެވެ.\nނަމަވެސް މިއަދުގެ ވަގުތެއްގައި އަސްރާ ވަނީ އެ މައްސަލަ ކުރިއަށް ގެންދަން ބޭނުން ނުވާ ކަަމަށް ބުނެ ފުލުހުންގެ އިދާރާއަށް ސިޓީއެއް ފޮނުއްވާފައެވެ. އެކަން ފުލުހުން ވަނީ ޔަގީންކޮށްދީފައެވެ. ފުލުހުންގެ މީޑިއާ އޮފިސަރު ވިދާޅުވީ އަސްރާގެ ސިޓީއެއް މިއަދު ލިބިފައިވާ ކަމަށެވެ. ނަމަވެސް ފަށާފައިވާ ތަހުގީގު ކުރިއަށް ގެންދާނެ ކަމަށެވެ.\nޕްރޮސެކިއުޓަރު ޖެނެރަލް އޮފީހުން މިއަދު އާންމުކުރި މައުލޫމާތުތަކަށް ބަލާއިރު މައްސަލައިގެ ތަހުގީގުގެ މައިގަނޑު މަސައްކަތްތައް ނިމި ޕީޖީ އޮފީހަށް ހުށަހެޅުމުގެ މަރުހަލާ ވަނީ ފެށިފައެވެ. އަދި މިއީ ދައުވާ ކުރުމާމެދު ވަރަށް އަވަހަށް ގޮތެއް ނިންމޭނެ މައްސަލައެކެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ޖިންސީ ގޯނާ + ޖިންސީ ފުރައްސާރަ އަހުމަދު އީސާ


Sushant aa vahtharu meehaku fenigen uthuri aranee\nސުޝާންތު ދެން އޭނާއާ ވައްތަރު މީހާ (ކ) ގައި\nސުޝާންތު ސިންގް ރާޖްޕޫތުގެ ކުއްލި މަރާ ގުޅިގެން ހިތާމައިގައި ތިބި އޭނާގެ ފޭނުންނަށް ބުދަ ދުވަހު ކުއްލިއަކަށް ސޯޝަލް މީޑިއާ އިން އޭނާއާ ވަރަށް ވައްތަރު މީހެއް ފެނިއްޖެ އެވެ. އަދި މިމީހާ ފެނިފައި ސުޝާންތުގެ ފޭނުން ވަރަށް އުފާވެފައިވާ ކަން ވެސް އެމީހުން ކޮށްފައިވާ ކޮމެންޓުތަކުން ޔަގީންވެ އެވެ.\nސަޗިން ތިވާރީ ނަމަކަށް ކިޔާ މި މީހާއަށް މިހާރު ސޯޝަލް މީޑިއާގައި ވަރަށް މަޝްހޫރެވެ. އިންސްޓަގްރާމްގައި މީނާ ފޮލޯ ކުރާ މީހުންގެ އަދަދު އެއް ދުވަހު ތެރޭ 10،000 އަށް ވުރެ މައްޗަށް ވަނީ ގޮއްސަ އެވެ.\nސަޗިން އަކީ އުއްތަރު ޕްރަދޭޝްގެ ރާއެބަރޭލީ އަށް އުފަން މީހެކެވެ. އަދި ފިޓްނަސް އަށް ވަރަށް ލޯބި ކުރާ މީހެކެވެ. މި މީހާގެ ފޮޓޯތައް އިންސްޓަގްރާމުން ފެނިގެން ބަޔަކަށް އޭނާއާ ސުޝާންތު އާ މާ ބޮޑަށް ވައްތަރުވެ އެ ވާހަކަ ދައްކަން ފެށުމުން ގިނަ ބަޔަކު މި މީހާ ފޮލޯކޮށް އޭނާގެ ފޮޓޯތައް ބަލަން ޝައުގުވެރިވީ އެވެ.\nފޮޓޯތައް ބެލި ގިނަ މީހުން އެއްބަސްވާ ގޮތުގައި ސުޝާންތުގެ މޫނާއި މިމީހާގެ މޫނުގައި ވަރަށް އެއްވައްތަރު ގޮތްތަކެއް އެބަހުއްޓެވެ. އަދި އިސްތަށިގަނޑު ވެސް ސުޝާންތުގެ ކެރިއަރުގެ ކުރީކޮޅު އޭނާ ހުރި ގޮތާ ވަރަށް އެއް ގޮތެވެ.\nއޭނާއަށް ސުޝާންތުގެ ފޭނުންގެ ފަރާތުން ލިބެމުންދާ ތަރުހީބު ފެނިފައި ސަޗިން ވަނީ ސޯޝަލް މީޑިއާގައި މެސެޖެއް ޕޯސްޓްކޮށްފަ އެވެ. އޭނާގެ މެސެޖުގައި އޭނާގެ ފޮޓޯތައް ބަލާ ފޮލޯކުރާ ހުރިހާ އެކުވެރިންނަށް ޝުކުރު އަދާކޮށްފައި ވެއެވެ.\nސަޗިން ބުނި ގޮތުގައި މިހާ ބޮޑު ތަރުހީބެއް އޭނާއަށް ލިބިދާނެ ކަމަކަށް އޭނާ ހިއެއް ނުކުރެ އެވެ. އަދި ސުޝާންތުގެ ހަނދާންތައް ސުޝާންތުގެ ފޭނުންނަށް އަދި ޚުދް އޭނާގެ ހިތުގައި އަބަދުވެސް ރައްކާކުރެވިފައި އޮންނާނެކަމަށް ވެސް ސަޗިން ބުނެފައި ވެއެވެ.\nލިބެމުންދާ މަގްބޫލުކަމުގެ ސަބަބުން އިތުރު ފޮޓޯތަކާއި ވީޑިއޯތައް ވެސް ސަޗިން މިހާރު ވަނީ އިންސްޓަގްރާމްގައި ޝެއާ ކޮށްފަ އެވެ.\nސަޗިން ޝެއާ ކުރި ބައެއް ވީޑިއޯތަކުގައި އޭނާ ވަނީ ސުޝާންތުގެ ސްޓައިލް ކޮޕީކޮށް އަދި އޭނާގެ ޑައިލޯގްތައް އޭނާ ކިޔާ ގޮތަށް ކިޔަން މަސައްކަތް ކޮށްފަ އެވެ. މި ވީޑިއޯތައް ބަލާފައި ސުޝާންތުގެ ބައެއް ފޭނުން ބުނީ ސައިޑް އެންގަލް އަކުން އޭނާ އާ ސުޝާންތާ ވައްތަރު ކަމަށެވެ. ބޮލީވުޑުން މަސައްކަތް ލިބޭތޯ އުޅެލަން ވެސް ބައެއް މީހުން މަޝްވަރާ ދީފައި ވެއެވެ.\nނަމަވެސް ސުޝާންތުގެ އެންމެ ބޮޑެތި ސަޕޯޓަރުން ބުނެފައިވަނީ "ކެދާރްނާތު" އެކްޓަރާ އެއްވެސް މީހަކަށް ވައްތަރު ނުވެވޭނެ ކަމަށެވެ.


ދައުލަތުން ސްޓެލްކޯ އަށް ދައްކަންޖެހޭ ޖުމްލަ ފައިސާގެ އަދަދު 15 މިލިއަން ރުފިޔާއަށް!! - MV Times\nދައުލަތުން ސްޓެލްކޯ އަށް ދައްކަންޖެހޭ ޖުމްލަ ފައިސާގެ އަދަދު 15 މިލިއަން ރުފިޔާއަށް!!\n0 October 23rd, 2012 - 11:50 PM\nދައުލަތުގެ މުއައްސަސާތަކުން ސްޓޭޓް އިލެކްޓްރިކް ކޮމްޕެނީ (ސްޓެލްކޯ) އަށް ދައްކަންޖެހޭ ޖުމްލަ ފައިސާގެ އަދަދު 15 މިލިއަން ރުފިޔާ (10 މިލިއަން އެމެރިކާ ޑޮލަރު) އަށް އަރާ ކަމަށް އެ ކުންފުނިން ބުނެފި އެވެ.\nސްޓެލްކޯގެ ޗީޕް ޓެކްނިކަން އޮފިސަރ ޑރ. ޒައިދު މުހައްމަދު މިނިވަން ނޫހަށް ދެއްވާފައިވާ އިންޓަވިއުއެއްގައި ވިދާޅުވެފައިވަނީ ކަރަންޓު ބިލު ނުދައްކާ ހުރި މުއައްސަސާތަކަށް ކަރަނޓުބިލު ދެއްކުމަށް މަޖުބޫރު ކުރުވަން ޖެހިފައިވަނީ، ތެލުގެ އަގުތައް ބޮޑުވުމާގުޅިގެން ސްޓެލްކޯއިން ހިއްސާކުރަން ޖެހިފައިވާ މާލީ ދަތި ކަމުގެ ސަބަބުންކަމަށެވެ.\n"މިމައްސަލަ ދިމާވާތާ އަހަރުތަކެއްވެއްޖެ އެހެނަސް މި ފަހަކަށް އައިސް ބިލުތަކަށް ދައްކަންޖެހޭ އަދަދު މާމަތިވާން ފެށީ." މިނިވަން ނޫހަށް ދެއްވި އިންޓަވިއުގައި ޒައިދު ވިދާޅުވި އެވެ.\nޒައިދު ވިދާޅުވީ ކަރަނޓުބިލު ނުދައްކާތަންތަނުން ކަރަނޓު ކަނޑާލުމަށް ނިންމީ ތެލުގެ އަގުތައް ބޮޑުވާން ފެށުމާއެކު، ސްޓެލްކޯގެ ހަރަދުތައް ބޮޑުވެ، އެ ކުންފުނި ދެމި އޮންނާނެ ކަމާމެދުވެސް ޝައްކު އުފެދޭ ދަރަޖައަށް ކަންތައްތައް ދިއުމުން ކަމަށެވެ.\nއަދި ޒައިދު ވިދާޅުވީ ސްޓެލްކޯއަށް ތެޔޮ ވިއްކާފަ ހުރި ފަރާތްތަކަށްވެސް ފައިސާ ނުދެކިފައި ހުރި ކަމަށެވެ.\nސްޓެލްކޯއިން ވަނީ އެމްބީސީ އަށާއި މާލޭ ސިޓީ ކައުންސިލުގެ ކަރަންޓު ކަނޑާލުމަށް އެ ކުންފުނީގެ މުވައްޒަފުން ފޮނުވާފަ އެވެ.


galehiri: އިންސާނާ ދިރި ދުނިޔޭގައި އުޅޭއިރު އެކިއެކި ޢުމުރުގައި އުޅެންވާ ގޮތް\nއިންސާނާ ދިރި ދުނިޔޭގައި އުޅޭއިރު އެކިއެކި ޢުމުރުގައި އުޅެންވާ ގޮތް\nއަހުރެންގެ އެދުރު އައްޑޫ މީދޫ އައިސާބީގެދަރު އައްޝައިޚުލް ޙާފިޡް އިބްރާހީމް ތަކުރުފާނު ދޮންބެއްޔާ ވާހަކަ ކިޔައިދެއްވަޔޭ ތިމަންނާމެން ކުޑާވަރު އިރު، މާލޭ ފަނޑިޔާރު ގޭގައި އުޅޭއިރު އެތާގެ ބަނޑޭރިކަމުގައި ހުންނަނީ ކަޅު އިބްރާހީމް ކަލޭގެފާނެވެ ކިޔޭ މީހެކެވެ. މި ކަލޭގެފާނަކީ ވަރަށްވެސް ލޮނުހެޔޮވަރު ބުއްދިވެރި މީހަކުކަމުގައި ނޫނީ އަހުރެން ނުދެކެވެ. މި ކަލޭގެފާނު އަހުރެމެންނާ ދިމާޔަށް ބުނެޔޭ ކުދީންނޭވޭ ދުނިޔޭގައި އުޅޭނޭގޮތް ދަސްކުރާން މަގާތަށް އަންނާށޭ.\nދެން ފަނޑިޔާރު ގޭތެރޭގައި އުޅޭ މީހުން އެއްކޮށްގެން އިނދެ ބުނެޔޭ އަހާށޭ ކޮންމެ މީހަކުވެސް މައިބަނޑުން ބޭރުވާއިރު އެމީހާގެ ރިޒުޤު ހުންނަނީ އެއްވެސް އުނދަގުލަކާ ނުލައި ލިބިފަޔޭ. މައިމީހާ އެ ރިޒުޤު އެ ކުއްޖާޔަށް ދެނީ ހިތްއުފާކަމާ އެކުގަޔޭ.\nދެ އަހަރެއް ވީމާ ދަތްތައް ފަޅައިދެޔޭ ދެންވަނީ ހަފައިގެން ކާށޭ.\nހަތް އަހަރު ވީމާ ތަންދޮރު އެނގިދެޔޭ ދެންވަނީ ތަންދޮރު ބަލައިގެން އުޅޭށޭ. މައިންބަފައިން ތިބީވިއްޔާ ދެން ކޮންމެވެސް އެއްޗެއް ދަސްކޮށްދީ ޝަހާދަތެއް ކިޔައިދީ މި ސިފަޔަކަށް އުޅޭން ފަށައިފާނެތެވެ. މި\nހަތް އަހަރާ ފަނަރަ އަހަރާ ދެމެދު ލިބުނު ތަޢުލީމެއްގެމައްޗަށް ނޫނީ އެ މީހާޔަކަށް އެއްޗެހިތަކެއް ދަސްވާކަމަކަށް ނުވާނެޔޭ. މިހެންވެގެންނޭ މައިންބަފައިންގެ ޙައްޤު އެކުންބޮޑުވީ. މިހައިތަނަށް އުޅެނީ މުޅީންވެސް މައިންބަފައިންގެ ހެވަތުގައި އެ މީހުން ދެއްކި ގޮތެއްގަޔޭ. ދެން\nފަނަރަ އަހަރާ ވިހި އަހަރާ ދެމެދު ގައި އުޅޭންޖެހޭނީ މައިންބަފައިންނަށް މަސައްކަތްކޮށްދީއެވެ. ރަނގަޅު މައިންބަފައިންނެއް ވިއްޔާ ހައްތާވެސް ކުދީންނަށް ދައްކާނީ އެ ކުދީންނަށް މަންފާހުރެފައި ތިމާމެންނަށް ފައިދާހުންނަ ކަހަލަ މަސައްކަތޭ\nވިހި އަހަރު ވީމާ މި ރާއްޖޭގައި މީހުން އުޅޭގޮތަށް ވިއްޔާ އެހެންކަމެއް ޖެހިދެޔޭ. އެއީ މާ ބޮޑުކަމެކޭ. އެއްބައި މީހުން އެ ކަމަށް ކިޔާނީ އިބިލީހުގެ ވަސްވާހޭ ކަމަށްވެސް ހީވެޔޭ. އެ ކަމަކީ މީހުންނާ ހިތާވުމޭ އެވީ ދެން މީހުންނާ ހިތާވެ ހިތާވާނޭ މީހުންހޯދައި މީހުނާ އިނދެ އުޅޭށެވެ.\nފަންސަވީސް އަހަރު ވާއިރަށް އިނދެގެން ދުނިޔޭގައިއުޅޭނޭ ރަނގަޅުމީހަކު ވާނީ ހޯދާށެވެ. އެހާތަނަށް ދާއިރަށް މާ ބޮޑުކަމެއް ޖެހިދެޔޭ އެކަމަކީ ކުދީންލިބޭން ފެށުމޭ. ދެން އެވީ ބަލަހައްޓާނޭ ގޮތެއް ހޯދައި އުޅޭށެވެ. މިހެންގޮސް ޢުމުރުން\nސާޅީސް އަހަރު ވާއިރު ހުންނާނީ އެމީހަކަށްލިބޭނޭ ދުނިޔެ އުޅުމަކާ ނަޞީބަކާ ލިބި އަވަދިވެފަޔޭ. ދެން އޭގެމައްޗަށް ކުރި އަރަމުން ފުރިހަމަވަމުން ދިޔަޔަކަސް، އެއީ ކުރީގައި މި ބުނި ދުވަސްވަރުގައި ހޯދުނު ހޯދުމެއްގެ ނަތީޖާއެވެ. ދެން އެވީ މަރުވުމަށްފަހު، އަލުންދިރިގެން އުޅޭންވާތަނެއް އަންނާތީވެ، އެ ތަނަކާއި މެދުގައި ފިކުރުކޮށްގެން އުޅޭށްފަށާށެވެ. މިހައިތަނުން ތިމާޔަށް ލިބިހުރި މޮޅުކަމެއްގެ ފައިދާ އެހެން މީހުންނަށް ފޯރުވައި މީހުންގެތެރޭގައި ކަމުދާ މީހަކުކަމުގައި އުޅެ ގޯސްގޮތްތައް ދޫކޮށްގެން ނޫނީ މަރުވުމަށްފަހު އުޅޭންވާ ދުނިޔެއެއްގައި މޮޅެއްލިބޭނޭ ހަމަ އެއްގޮތެއްވެސް ނެތޭ. ތިމާ ހެއްދެވި ކަލާނގެ ކިބަޔަށް ކުރާންވީ އަޅުކަންތަކަކީ މި ބުނީއެވެ. ދެން\nފަސްދޮޅަސް އަހަރުވީމާ އެވީ ޝަހާދަތް ކިޔައިގެން ޤިބުލަޔަށް އޮށޯންނާށެވެ. ތިބީން އެ މީހާ ވަޅުލާނީ ފުރާނަ ދިޔަ އިރަކުންތާއެވެ. މި ބުނިގޮތާ ޚިލާފަށް އެއް ޢުމުރެއްގައި ކުރާންވީކަމެއް އަނެއް ޢުމުރެއްގައިކޮށް އެގޮތްމިގޮތަށް އުޅެގެންފި މީހަކީ، މަޖުނޫނަކުކަމުގައި ނޫނީ އަހުރެން ނުދެކެވެ. މި ބުނިގޮތުގެ މިސާލީ ވިހިފަންސަވީ އަހަރު ވެފައިހުރި މީހަކު އަމާ ވައްޓާލައިގެން ކިރުބޯން އުޅެގެންފީވިއްޔާ އެ މީހާޔަށް މީހުން ފަހެ ކިޔާނީ ކީކޭހޭ. އެ އަމާ ރުހުމުގައި ކިރުދީފިއްޔާ ހަމަގައިމު ފަނޑިޔާރު ގެޔަށް ގެނެސްގެން ނުތަޅަޔެއްވެސް ނުތިބޭނެތޭ. ކުދީނޭވޭ ކަންހުރިމަގަކީ މިހިރީޔޭ.\nލިޔުއްވައިފައިވަނީ: ޝައިޚުލްއުސްތާޛު މަރުޙޫމު ޙުސައިން ޞަލާޙުއްދީން


JSC ge Fas Membarehge massla fuluhah hushaalhaifi - vNews.mv\nއާމިނަތު އަމީނާ (އަނާ) 17 June 2019, 00:00\nޖުޑީޝަލް ސާވިސް ކޮމިޝަން (ޖޭއެސްސީ) ފަސް މެންބަރަކާއި ގުޅޭގޮތުން، ސުޕްރީމް ކޯޓުގެ ފަނޑިޔާރު އަބުދުﷲ ދީދީ ފުލުހުންގެ އިދާރާއަށް މައްސަލަ ހުށަހަޅުއްވައިފިއެވެ.\nފުލުހުންގެ އިދާރާއިން ވަނީ މިކަން ޔަގީންކޮށްދެއްވާފައެވެ.\nމީޑިއާތަކަށް ފުލުހުންގެ އިދާރާއިން ފޮނުވި މެސެޖެއްގައި ބުނެފައި ވަނީ، (ޖޭއެސްސީ) ފަސް މެންބަރަކާއި ގުޅޭގޮތުން، ސުޕްރީމް ކޯޓުގެ ފަނޑިޔާރު އަބުދުﷲ ދީދީ ފުލުހުންގެ އިދާރާއަށް މައްސަލަ ހުށަހަޅުއްވާފައިވާ ކަމަށެވެ. އަދި އެ މައްސަލައަކީ ޖިނާޢީ ތަހުގީގެއް މައްސަލައެއްތޯ ބެލުމަށް އެ މައްސަލައާއި ގުޅޭ ކަންކަން އިތުރަށް ދިރާސާކޮށް ބަލަމުންދާ ކަމަށްވެސް ފުލުހުންގެ އިދާރާއިން ވަނީ ބުނެފައެވެ. ނަމަވެސް ހުށަހެޅުއްވި އެމައްސަލައިގެ ތަފްސީލެއް ފުލުހުން ހާމަކޮށްފައެއް ނުވެއެވެ.\nމައުލޫމާތު ލިބިފައިވާ ގޮތުގައި ފަނޑިޔާރު ﷲދީދީ ޖޭއެސްސީގެ ފަސް މެންބަރުންގެ މައްސަލަ ބަލައިދިނުމަށް އެދި ފުލުހުންގެ އިދާރާއަށް ހުށަހެޅީ އަދުލްއިންސާފު ގާއިމް ކުރުމަށް އެ ފަސް މެންބަރުން ހުރަސް އެޅުއްވިކަމަށް ވިދާޅުވެއެވެ.\n(ޖޭއެސްސީ) ގައި ހިމެނިވަޑައިގަންނަވާ 10 މެންބަރުންގެ ތެރެއިން ފަސް މެންބަރަކާއި ދެކޮޅަށް ފަނޑިޔާރު އަބުދުﷲ ދީދީ މައްސަލަ ހުށަހެޅުއްވި އިރު، ޖޭއެސްސީން ދާދިފަހުން ވަނީ ފަނޑިޔާރު ﷲ ދީދީ ސަސްޕެންޑް ކުރަން ނިންމާފައެވެ. ނަމަވެސް ޖޭއެސްސީން ވަނީ އެ އަމުރު ގަބޫލު ނުކޮށް، ފަނޑިޔާރު ޑީޑީގެ ސަސްޕެންޝަން ދެމި އޮންނާނެ ކަމަށް ނިންމާފައެވެ.\nޖޭއެސްސީން އެގޮތަށް ނިންމި ނަމަވެސް، ސުޕްރީމް ކޯޓުގެ އަމުރު ދެމި އޮތުމުން ފަނޑިޔާރު ޑީޑީ މިހާރު ގެންދަވަނީ ރަސްމީ މަސައްކަތަށް ނިކުމެ ވަޑައިގަންނަވަމުން،،


SunOnline: June 3ge kurin council muhdhathu ithurunukohfinama araigathumah undhagoovaane: Ushaam\nޖޫން 3ގެ ކުރިން ކައުންސިލް މުއްދަތު އިތުރުނުކޮށްފި ނަމަ އަރައިގަތުމަށް އުނދަގޫވާނެ: އުޝާމް\nމުއާވިޔަތު އަންވަރު 11 May 2020, 19:02\nވިލިމާލެ ދާއިރާގެ މެމްބަރު އަހްމަދު އުޝާމް: ގާނޫނު އަސާސީ އިސްލާހުކޮށް ކައުންސިލަރުންގެ ދައުރު އިތުރުނުކޮށްފި ނަމަ ދެން ދިމާވާ ކަންކަމުން އަރައިގަތުމަށް އުނދަގޫވާނެ ކަމަށް އޭނާ ވަނީ ވިދާޅުވެފައި --- ފައިލް ފޮޓޯ/ މަޖިލިސް\nމިހާރު ތިބި ކައުންސިލްތަކުގެ މުއްދަތު އަންނަ މަހުގެ ތިން ވަނަ ދުވަހަށް ހަމަވާ އިރު، ގާނޫނު އަސާސީ އިސްލާހުކޮށް ކައުންސިލަރުންގެ ދައުރު އިތުރުނުކޮށްފި ނަމަ ދެން ދިމާވާ ކަންކަމުން އަރައިގަތުމަށް އުނދަގޫވާނެ ކަމަށް ވިލިމާލެ ދާއިރާގެ މެންބަރު އަހްމަދު އުޝާމް ވިދާޅުވެއްޖެ އެވެ.\nކައުންސިލަރުންގެ ދައުރު ހަމަވާނީ ޖޫން މަހުގެ ތިން ވަނަ ދުވަހަށެވެ. ކޮވިޑް-19އިގެ ހާލަތާ ގުޅިގެން ލޯކަލް ކައުންސިލް އިންތިހާބު އެއް އަހަރަށް ފަސްކޮށްފައި ވާތީ ކައުންސިލުގެ ދައުރާމެދު ގޮތް ނިންމުމަށް ހެންވޭރު ހުޅަނގު ދާއިރާގެ މެމްބަރު ހަސަން ލަތީފު މަޖިލީހަށް ވަނީ ބިލެއް ހުށަހަޅައިފަ އެވެ. ނަމަވެސް ގާނޫނު އަސާސީ އިސްލާހުނުކޮށް ކައުންސިލްތަކުގެ ދައުރު ދިގު ނުކުރެވޭނެ ކަމަށް އެޓާނީ ޖެނަރަލްގެ އިތުރުން ބައެއް މެންބަރުން ވެސް ވަނީ ވިދާޅުވެފަ އެވެ.\n"އަދި ވެސް ވަގުތު އެބައޮތް. މިހާރު ތިބި ކައުންސިލަރުންގެ ދައުރު3ޖޫންގައި ހަމަވުމުގެ ކުރިން ގާނޫނު އަސާސީ އިސްލާހުކޮށް، ގާނޫނާ އެއްގޮތަށް ކައުންސިލަރުންގެ ދައުރުގެ މުއްދަތު އިތުރުނުކުރެވިއްޖެ ނަމަ، ދެން ދިމާވާ ކަންކަމުން އަރައިގަތުމަށް އުނދަގޫވާނެ،" ކުރީގެ ޑެޕިއުޓީ އެޓާނީ ޖެނެރަލް ކަން ވެސް ކުރެއްވި އުޝާމް ވިދާޅުވި އެވެ.\nމެމްބަރު ހަސަން ލަތީފު ހުށަހެޅުއްވި ބިލުގައި ބުނެފައި ވަނީ ލޯކަލް ކައުންސިލް އިންތިހާބު ބާއްވާ އަލަށް ކައުންސިލަރުން އައްޔަން ކުރެވެންދެން މިހާރު ތިބި ހުރިހާ ރަށު ކައުންސިލަރުންނާއި އަތޮޅު ކައުންސިލަރުން މަގާމުގައި ދެމިތިބޭނެ ކަމަށެވެ. އެގޮތަށް ނިންމާ ސަބަބެއް ކަމަށް ބިލުގައި ބުނެފައި ވަނީ ކައުންސިލުތަކުގެ ދައުރު ހަމަވެ، ދިމާވެފައި އޮތް ހާލަތުގެ ސަބަބުން އިންތިހާބު ނުބޭއްވޭ ހާލަތު ކުރިމަތިވެއްޖެ ނަމަ ކައުންސިލުތައް ގާނޫނީ ހުސްކަމަކަށް ގޮސްދާނެތީ އެވެ.\nއަދި އެފަދަ ހާލަތެއް ކުރިމަތިވެއްޖެ ނަމަ އަމަލުކުރާނޭ ގޮތް ގާނޫނު އަސާސީގައި ކަނޑައެޅިގެން ބަޔާންކޮށްފައި ނެތް ކަމަށް ވެސް ބިލުގައި ވަނީ ބުނެފަ އެވެ. އެ ގާނޫނަށް އަމަލުކުރަން ފަށާނީ ފާސްވެ ބިލު ތަސްދީކޮށް ގެޒެޓުގައި ޝާއިއުކުރާ ދުވަހުން ފެށިގެން ކަމަށް ބިލުގައި ބުނެފައިވެ އެވެ.\nގާނޫނު އަސާސީގައި ބުނަނީ ކޮންމެ ފަހަރަކު އިންތިހާބު ކުރާ ކައުންސިލްތަކުގެ މުއްދަތަކީ ތިން އަހަރު ކަމަށެވެ. އެންމެ ފަހުން އިންތިހާބު ކުރި ކައުންސިލްގެ މުއްދަތު ހަމަ ވަނީ އަންނަ މަހު3ގެ ނިޔަަލަށެވެ. މާނައަކީ ޖޫން4އިން ފެށިގެން ގާނޫނު އަސާސީ އަށް އިސްލާހު ނުގެނިެސްފި ނަމަ، ކައުންސިލްތަކަށް ހުސްކަމެއް އަންނާނެ އެވެ. ބަންޑާރަ ނައިބު ވަނީ އެ ހުސްކަން ހައްލު ކުރުމަށް ގާނޫނު އަސާސީއަށް ކުޑަ ބަދަލެއް ގެނައުމަށް ހުށަހަޅައިފި އެވެ. ނަމަވެސް މަޖިލީހަކުން އެ ބިލް އަދި އެޖެންޑާއެއް ނުކުރެ އެވެ.


Imran jalah gendhiyas party ge hiyvarah badhaleh nannaane: AP\nއިމްރާނު ޖަލަށް ގެންދިޔަސް ޕާޓީގެ ހިތްވަރަށް ބަދަލެއް ނާންނާނެ: އަދާލަތު\nއަދާލަތު ޕާޓީގެ ނައިބު ރައީސް އަލީ ޒާހިރު\nޓެރަރިޒަމްގެ ދައުވާއުފުލާފައިވާ އަދާލަތު ޕާޓީގެ ރައީސް ޝެއިހް އިމްރާނު އަބްދުﷲ ޖަލަށްލެއްވި ނަމަވެސް އަދާލަތު ޕާޓީގެ ހިތްވަރަށް ބަދަލެއް ނާންނާނެ ކަމަށް އެ ޕާޓީގެ ނައިބު ރައީސް އަދި ގާނޫނީ ވަކީލް އަލީ ޒާހިރު ވިދާޅުވެއްޖެ އެވެ.\nގޭބަންދުގައި ހުންނެވި އިމްރާން އަބްދުﷲ އަލުން ޖަލު ބަންދަށް ބަދަލު ކުރުމަށް ކްރިމިނަލް ކޯޓުން އަމުރުކުރުމާ ގުޅިގެން އަލީ ޒާހިރު ކުރެއްވި ޓްވީޓެއްގައި ވިދާޅުވެފައިވަނީ، ޝެއިހް އިމްރާނު ޖަލަށް ލެއްވިޔަސް ނުވަތަ އަދާލަތު ޕާޓީ އުވާލިނަމަ ވެސް އެ ޕާޓީގެ ހިތްވަރަށް ބަދަލެއް ނާންނާނެ ކަމަށެވެ. އަލީ ޒާހިރު ވިދާޅުވީ، ޖަލަށްލެވޭނީ މީހުން ކަމަށާއި ފިކުރެއް ޖަލަށް ނުލެވޭނެ ކަމަށެވެ.\nއިމްރާން ދެ ފަހަރެއްގެ މަތިން ޖަލުގައި ބަންދު ކުރުމަށް ފަހު އަލުން ގެއަށް ބަދަލު ކުރީ މިދިޔަ އަހަރުގެ އޮކްޓޯބަރު މަހު އެވެ. އިމްރާން ގޭބަންދަށް ބަދަލުކޮށްދިނީ، އެބޭފުޅާ ޑޮކްޓަރުންނަށް ދެއްކުމުގައި ފުލުހުން އިހުމާލުވެފައިވާތީ އާއި އެކަމަށް ދައުލަތަށް ޖަވާބުދާރީނުވެވުމުންނެވެ. އިމްރާން ގޭބަންދަށް ބަދަލުކުރީ ޑޮކްޓަރަށް ދެއްކުމަށް ނަމަވެސް ގެއިން ބޭރަށް ނިކުންނަ ނަމަ ފުލުހުންނަށް އަންގާ ގޮތަށާއި އެގޮތާ ހިލާފުވެއްޖެނަމަ ޖަލަށް ބަދަލުކުރަންވަން ޖެހިދާނެ ކަމަށް ޝަރުތުކޮށްފަ އެވެ. އިމްރާނު އަލުން ޖަލަށް ބަދަލުކުރެއްވި ސަބަބެއް ކްރިމިނަލް ކޯޓުން ބުނެފައެއް ނުވެ އެވެ.\nކްރިމިނަލް ކޯޓުން ރޭ ނެރުނު އަމުރުގައި އިމްރާން ގެއަށް ބަދަލު ކުރުމަށް ކުރިން ނެރުނު އަމުރު ވަނީ ބާތިލްކޮށްފަ އެވެ. އަދި ދައުވާގެ ޝަރީއަތް ނިމެންދެން ހޯމް މިނިސްޓްރީ އިން ކަނޑައަޅާތަނެއްގައި ބެހެއްޓުމަށް ވަނީ އަމުރުކޮށްފަ އެވެ.\nއިމްރާންގެ މައްޗަށް ޓެރަރިޒަމްގެ ދައުވާ ކުރަނީ، މޭޑޭ މުޒާހަރާގައި ހަމަނުޖެހުން ހިންގުމަށް އިމްރާން ހިތްވަރުދެއްވި ކަމަށް ބުނެ އެވެ. އޭނާގެ ޝަރީއަތުގެ އަޑުއެހުންތައް ބާއްވައި އިމްރާންގެ މައްޗަށް ވަނީ ދައުލަތުން ހެކި ވެސް ހުށަހަޅައިފަ އެވެ.\nއަދާލަތު ޕާޓީ އިމްރާން އަބްދުﷲ އިމްޕޯޓް އެކްސްޕޯޓް


Nabiyya (SAW) Ge Dhifaaugai 38 Jamiyya Eh Ekuvegen Baahvaa Dharus Mirey Facebook In | Dhiislam\n. އޮކްޓޯބަރ 30, 2020\nކީރިތި މާތް ނަބިއްޔާ صلى الله عليه وسلم ގެ ދިފާޢުގައި 38 ޖަމިއްޔާއެއް އެކުވެގެން ބާއްވާ ދަރުސް މިރޭ ފޭސްބުކްއިން ލައިވް ކުރުމަށް ހަމަޖެހިއްޖެއެވެ.\nނަބިއްޔާ صلى الله عليه وسلمގެ ސިޔަރަތާއި، އެކަލޭގެފާނުގެ ދިރިއުޅުއްވުމުގެ އިތުރުން، އެކަލޭގެފާނާއި ދެމެދު ޢާންމުން ހޭލުންތެރިކުރުމުގެ ގޮތުން ބާއްވާ ދަރުސް ބޭއްވުމަށް ހަމަޖެހިފައިވަނީ ޖަމިއްޔަތުއް ސަލަފް އަދި އިތުރު 37 ޖަމިއްޔާއެއް ގުޅިގެންނެވެ. މި ދަރުސްގެ އެންމެ މައިގަނޑު އެއް މަޤްޞަދެއްކަމުގައި ބެލެވެނީ، އެކަލޭގެފާނު صلى الله عليه وسلم ގެ ޢަދާވަތްތެރިން އެކަލޭގެފާނަށް ކުރަމުންދާ ފުރައްސާރައިން ދިފާޢުކުރުމެވެ.\nމި ދަރުސް ފެށުމަށް ހަމަޖެހިފައިވަނީ މިރޭ 08:30 ގައެވެ. އަދި މި ދަރުސްގައި ވާހަކަފުޅު ދައްކަވާނީ ޖަމިއްޔަތުއް ސަލަފްގެ ޢިލްމުވެރިންގެ މަޖިލީހުގެ މެންބަރު އައްޝައިޚް އަބްދުއްސަލާމް ދާޢޫދެވެ.\n“މިދަރުސްގައި ނަބިއްޔާގެ ދިފާޢުގައި އިސްވެ ގޮސްފައިވާ އުއްމަތުގެ ޖީލުތަކުން ކޮށްފައިވާ ބައެއް ކަންތައްތަކާއި އެކަލޭގެފާނު ދެކެ ލޯބިމުމުގެ މަތިވެރިކަމަށް ވެސް އަޅިއަލުވާލާނެއެވެ.“\nދަރުސް އިންތިޒާމުކުރުމުގައި އިސްކޮށް އުޅުއްވާ ސަލަފުގެ އޮފިޝަލަކު ވިދާޅުވިއެވެ.\nމި ދަރުސް ފެނިވަޑައިގަންނަވާނީ ޖަމިއްޔަތުއް ސަލަފްގެ ފޭސްބުކް ޕޭޖުންނެވެ. އަދި މި ދަރުސް ގިނަ ރަށްތަކަކުން ލައިވްކޮށް ހޯލު ތަކުގައި އެޅުވުމަށް ތައްޔާރުވަމުންދާ ކަމަށްވެސް އެ ޖަމިއްޔާއިންވަނީ މަޢުލޫމާތު ދީފައެވެ.\nނަބިއްޔާ صلى الله عليه وسلم އާއި ދެކޮޅަށް ހުޅަނގުގެ ޤައުމުތަކުން ޚާއްސަކޮށް ފްރާންސްއިން އެކިއެކި ފުރައްސާރަތައް ކުރުމުގެ ސަބަބުން ގިނަ ޢަދަދެއްގެ މުސްލިމުންވަނީ މިކަމާއި ދެކޮޅަށް ތެދުވެފައެވެ. އަދި މި ކަމުގެ ސަބަބުން ލޮބުވެތި މާތް ނަބިއްޔާ صلى الله عليه وسلم ގެ ސިޔަރަތު، ގިނަ ބަޔަކަށް ފޯރު ކޮށްދިނުމުގެ މަސައްކަތްވެސް އަންނަނީ ގިނަ ޤައުމުތަކުން ކުރަމުންނެވެ.